
de 

Preot  Dr.  GRIGOR1E  T.  MARCU 

Profesor  1*  Academia  teologică  „Andreiană" 

împodobit  cu  toate  titlurile  şi  cu  toate  onorurile  cari 
se  pot  aşterne  în  această  viaţă  pe  făptura  unui  preot  de 
mir,  distins  de  autoritatea  bisericească,  distins  de  condu¬ 
cerea  de  stat,  distins  de  areopagul  culturii  româneşti  şi  de 
Coroană,  pentru  obştea  cea  mare  a  clerului  ortodox  român 
de  pretutindenea,  ca  şi  —  mai  ales  —  pentru  grupul  celor 
ce  ostenesc  de  patru  decenii  în  coloanele  „Revistei  Teolo¬ 
gice",  acest  om,  mare  în  toată  puterea  cuvântului,  a  fost 
şi  a  rămas  în  toată  bunăvremea,  purtătorul  unui  nume 
cald  ca  o  alintare  îngăduită  orişicui:  Părintele  Ciuhandu. 

Crescut  din  prisosul  dragostei  neprecupeţite  ale  cărei 
revărsări  curate  ca  rouă  dimineţii  se  îndreptau  de  pretu¬ 
tindenea  către  falnica  personalitate  preoţească  ce-1  întru¬ 
chipa,  numele  acesta  l-am  rostit  totdeauna,  bătrâni  şi  tineri, 
cu  simţăminte  de  înfiorată  admiraţie  şi  cu  tot  atâta  respect. 
Pentru  că  Părintele  Ciuhandu  a  fost,  vreme  de  decenii, 
cea  mai  de  seamă  personalitate  a  clerului  nostru  de  mir 
şi  podoaba  de  căpetenie  a  acestui  cin.  A  avut  substanţă  şi 
ţinută,  a  avut  minte  şi  inimă,  a  avut  râvnă  şi  însufleţire 

cât  o  întreagă  generaţie.  Marţi  29  Aprilie  ale  anului  ace¬ 
stuia,  când  a  închis  ochii,  preoţimea  ortodoxă  română  din 
Mitropolia  Ardealului  a  pierdut  pe  reprezentantul  ei  cel 
mai  autentic.  Căci  în  persoana  Părintelui  Ciuhandu,  preoţia 
de  mir  a  fost  ridicată  până  la  spiţa  cea  mai  de  sus  a  scării 
de  înălţare  formală  şi  faptică,  al  cărei  urcuş  îi  este  în¬ 
găduit  de  orânduirile  de  veacuri  ale  Ortodoxiei  răsăritene. 

N'a  fost  un  răsfăţat  al  sorţii.  Virtutea  şi  meritul  per¬ 
sonal  l-au  ridicat  acolo  unde  a  ajuns.  Cea  dintâi,  nu  s'a 
clătinat  nicicând,  în  faţa  niciunei  ispite;  celălalt,  a  fost 
total  şi,  de  aceea,  îndeobşte  recunoscut,  pe  oricare  dintre 
tărâmurile  de  activitate  cărora  li  s’a  dedicat  cu  deplină 
pricepere  şi  cu  un  devotament  pilduitor. 

Consilier  cultural  la  Episcopia  Aradului,  cercetător 
neobosit  şi  priceput  al  trecutului  nostru  bisericesc,  apă¬ 
rător  neînfricat  al  lăsământului  şagunian,  pentru  preoţimea 
din  mijlocul  căreia  s'a  ridicat  a  fost  interpret  cinstit  al 
misiunii  ei  salvatoare  în  viaţa  neamului  nostru  şi  îndru¬ 
mător  de  frunte  al  elanurilor  ei  duhovniceşti.  A  sfinţit 
toate  slujbele  pe  cari  le-a  îndeplinit.  Şi  mai  presus  de 
toate,  a  cinstit  ca  nimeni  altul,  vrem»  de  peste  două  de¬ 
cenii,  funcţiunea  de  preşedinte  al  Asociaţiei  „A.  Şaguna" 
a  clerului  ortodox  din  Mitropolia  Ardealului.  Menirea 
acestei  frăţii  preoţeşti  a  văzut-o  limpede,  încă  din  ceasul 
înscăunării  sale  la  cârma  ei  (1922),  în  ridicarea  şi  fructi¬ 
ficarea  conştiinţei  preoţeşti  şi  în  transformarea  preotului 
mucenic  de  ieri  în  preotul  apostol  al  vremilor  de  după 
răsboiul  întregitor  de  ţară. 

Neuitată  va  rămânea  părtăşia  sa  la  ctitorirea  „Revistei 
Teologice",  săvârşită  înainte  cu  patru  decenii  de  către 
actualul  arhiepiscop  şi  mitropolit  al  Ardealului,  I.  P.  Sf. 
Sa  D.  D.  Dr.  Nicolae  Bălan.  A  rămas  fidel  până  la  moarte 
acestei  ctitorii,  şi  trainicei  prietenii  pe  care  o  legase  cu 
ctitorul  ei  încă  în  anii  studenţiei. 

De  dincolo  de  mormânt,  amintirea  lui  ne  va  călăuzi 
paşii  pe  căile  bătătorite  de  pilduitoarea  sa  râvnă  preoţească. 

Odihnească  în  pace ! 

Schiţă  biografică.  —  S'a  năşeai  la  23  Aprilie  1875  In  Roşia  (jud.  Bihor), 
ca  fiu  al  preotului  Petru  Ciuhandu,  de  obârşie  român  maratnurăşan.  Liceul  l-a  făcut 
in  Beiuş,  iar  studiile  teologice  In  Arad,  isprăvindu-le  in  189b.  învăţător  confesional 
în  Căbeşti— Bihor  (1898—99)  şi  Şiria — Arad  (până  în  Ian.  1900).  Funcţionar  consi¬ 
storial  la  Arad  (1900),  Bursier  al  Episcopiei  Aradului  la  Facultatea  de  Teologie  din 
Cernăuţi  (1900  — 1902).  Profesor  suplinitor  şi  prefect  de  studii  la  institutul  teologic 
din  Arad  (1902 — 03).  Doctorand  (1903  — 1965)  şi  apoi  doctor  în  Teologie  (23 
Aprilie  1905)  la  Cernăuţi,  Consilier  referent  al  secţiei  culturale  a  Episcopiei 
Aradului  (1  Maiu  1905 — 1  Septemvrie  1939,  când  a  fost  pensionat  pentru 
limită  de  vârstă).  —  Căsătorit  eu  Octavia  Popovici-Deseanu,  intră  în  cler  ca 
diacon  (1908);  preot  şi  protopop  (1910)  şi  apoi  iconom  stavrofor  (12  Aprilie  1936), 
Activitatea  publicistică  şi  cărturărească  şi-a  Început- o  în  i903.  Unele  din  cărţile 
sale  au  fost  premiate  de  Academia  Română,  care  l-a  ales  membru  de  onoare  (1946). 
Vice-p reşedinţe  (1919)  şi  apoi  preşedinte  (1922J  al  Asociaţiei  „A.  Şaguna"  a  clerului  ort. 
din  Mitropolia  Ardealului.  Membru  în  Congresul  naţional-bisericesc  şi  în  Consiliul 
mitropolitan.  Decorat  cu  mai  multe  ordine.  Senator  ales  (1927 — 28)  şi  apoi  senator 
numit  de  Coroană  (1940).  —  A  încetat  din  viaţă  in  29  Aprile  a.  c„  In  vârstă  de  72 
ani  (fără  6  zile).  Rămăşiţele  sale  pământeşti  au  fost  prohodite  la  1  Maiu  a.  c„  în  Arad.* 


(9© 


1  Amănunte  bio-bibliografice  în  „ Telegraful  Român*1  (Sibiu,  nr.  17—18  din  11 
Maiu  a.  c.)  şi  în  „Biserica  şi  Şcoala"  (Arad,  nr.  20  din  11  Maiu  a.  c„  închinat  în 
întregime  vieţii  şi  operei  Părintelui  Gbeorghe  Ciuhandu). 

PSIHOLOGIA  SPOVEDANIEI 


d» 

Preot  NICODiM  BELEA 

Duhovnicul  Academiei  teologice  „Andreiane" 


Spovedania  este  de-o  necesitate  mântuitoare.  Necesi¬ 
tatea  aceasta  apare  de-odată  cu  fiinţa  omenească,  pe  care 
Ziditorul  n'a  făcut-o  ca  să  piară,  ci  pentru  a  dobândi  viaţă ; 
şi  aici  şi  cu  osebire  dincolo  de  mormânt. 

Omul  a  fost  zidit  pentru  libertate  aşa  după  cum  pa¬ 
sărea  este  făcută  pentru  sbor.  Dar  libertatea  omului  nu 
este  o  lipsă  de  control  ce  duce  la  anarhie,  ci  este  o  in¬ 
dependenţă  faţă  de  patimi ;  „căci  cine  săvârşeşte  păcatul, 
rob  este  păcatului",  zice  Mântuitorul  (Ioan  8,  34).  De  aceea, 
omul  simte  dintru  început  necesitatea  spovedaniei,  pentrucă 
tot  dintru  început  îl  apasă  şi  vina  păcatului.  Spovedania 
este  deci  veche  ca  şi  păcatul ;  şi  este  necesară  sufletului 
ca  şi  aerul  pentru  trup. 

Cerinţa  aceasta  firească  a  omului  s’a  ivit  deci  deodată 
cu  cele  dintâi  semne  de  viaţă  omenească.  Fiind  păcatul 
un  element  care  produce  desacord  între  om  şi  divinitate, 
mărturisirea  o  întâlnim  în  cadrele  manifestărilor  religioase 
primitive  unde  se  căuta  atât  împăcarea  oamenilor  între 
oialtă,  cât  şi  împăcarea  lor  cu  zeii.  De  bună  seamă  că 
forma  de  mărturisire  a  păcatelor .  la  primitivi,  prezenta 
ciudăţeniile  cele  mai  variate,  după  cum  ciudată  le  era 
toată  credinţa  şi  ritualul. 

Ceea  ce  trebue  să  reţinem  este  faptul  că  necesitatea 
spovedaniei  trece  ca  un  fir  roşu  prin  toate  religiile,  făcând 
parte  din  miezul  religiilor  ca  o  urmare  a  cerinţei  de 
uşurare  sufletească.  „La  toate  popoarele  găsim  necesitatea 
expierii  păcatelor,  găsim  o  conştiinţă  cât  de  întunecată  a 
greşaielor  care  împing  pe  om  către  rugăciune,  post,  etc., 
spre  a  îmblânzi  zeii  sau  spiritele.  Important  este  că  la 

toate  popoarele  există  o  mărturisire  a  păcatelor,  o  spo¬ 
vedanie",1 

Creştinismul,  prin  întemeietorul  său  Iisus  Hristos,  vine 
şi  dă  spovedaniei  aşezământ  dumnezeesc,  trimiţând  sluji¬ 
torii  pe  întinsul  pământului  cu  porunca:  „Luaţi  Duh  sfânt ; 
cărora  veţi  ierta  păcatele,  le  vor  fi  iertate;  cărora  le  veţi 
ţinea,  vor  fi  ţinute "  (Ioan  20,  22).  Prin  suflarea  sfântului 
Duh  împărtăşit  de  Mântuitorul  lumii  slujitorilor  Săi  la 
prima  Sa  arătare  după  înviere,  aceştia  intră  în  posesiunea 
puterii  de-a  pătrunde  în  sufletul  celor  ce  se  căiesc  şi  să 
rostească  sentinţa  iertării  sau  ţinerii  păcatelor.  Deşi  nece¬ 
sitatea  spovedaniei  apare  înaintea  ivirii  creştinismului, 
efectul  acesteia,  iertarea,  a  venit  pe  pământ  deodată  cu 
coborîrea  Fiului  lui  Dumnezeu  între  oameni.  Mântuitorul 
a  ascultat  cele  dintâi  spovedanii  pe  pământ  dând  şi  des- 

legarea:  . iartă-ţi-se  ţie  păcatele11...  Intre  măslinii  Ghetsi- 

manilor.  Mântuitorul  însuşi  se  mărturiseşte  lui  Dumnezeu 
—  nu  pentru  sine  ci  centru  lume  —  lămurind  Tatălui  ce¬ 
resc  şi  întregei  omeniri  rosturile  chemării  Sale  sfinte :  „Eu 
pentru  aceştia  mă  rog,  nu  mă  rog  pentru  mine"...  (Ioan 
17,  9),  pentru  povara  păcatelor  întregei  omeniri  cu  care  mă 
încarc  urcând  crucea  Golgotei,  pentru  aceasta  mă  rog. 

Aceasta  este  poarta  şi  uşa  milostivirii  pe  care  o  des¬ 
chide  neamului  omenesc  numai  Răstignitul  de  pe  culmea 
Căpăţânii. 

Dacă  religiunile  primitive  şi  antice  precum  Brahma- 
nismul  vedic,  Budhismul  indian,  cel  japonez  şi  cel  chinez, 
practicau  şi  practică  mărturisirea  din  pornirea  necesităţii 
fireşti,  creştinismul  aduce  prin  mărturisire  uşurarea  iertării 
păcatelor  şi  a  împăcării  omului  cu  Dumnezeu  pe  temeiul 
ispăşirii  de  pe  Golgotha.  întemeietorii  marilor  religii  nu 
cunosc  Dealul  Căpăţânii  şi  nici  învierea;  nu  ştiu  nici  pe 
Maria  Egipteanca,  nici  pe  cea  demonizată  din  Magdala, 
pentrucă  ei  „n'au  avut  stăpânire  peste  toată  făptura,  ca 
viaţă  veşnică  să  dea  la  toţi"  (Ioan  17,  2). 

Ca  orice  acţiune  de  influinţă  a  omului  faţă  de  om, 
spovedania  nu  este  numai  o  Taină,  ci  ea  este  şi  o  artă. 

1  Cathrein:  Unitatea  conştiinţei  morale  a  umanităţii,  voi.  III,  p.  576,  cit.  Ia  B. 
Bartmann:  Precis  de  Tbeologie  Dogm,  II  p,  396.  _ _ 

Este  arta  preotului  de  a  şti  să  deschidă  sufletele  pentru 
Dumnezeu  şi  este  arta  omului  de  a  se  şti  împodobi  cu  haina 
cerută  de  divinitate  pentru  masa  Fiului  lui  Dumnezeu.  Este 
arta  preotului  de  a  şti  să  izbăvească  sufletul,  este  arta  care 
printr'o  fericită  psihosinteză  ştie  să  zugrăvească  şi  să  im¬ 
prime  în  tot  sufletul  chipul  lui  Hristos,  în  locul  celui  rău. 
Ea  este  „o  instituţie  de  pedagogie  divină",1  e  o  terapeutică 
morală  de  o  subtilă  psihologie".2 

Ca  acţiune  de  mântuire  sufletească,  spovedania  se 
sprijineşte  —  pe  lângă  puterea  ei  soteriologică,  pe  care  i-a 
imprimat-o  Mântuitorul  nostru  Iisus  Hristos  —  şi  pe  datele 
ştiinţei  privitoare  la  suflet.  „înainte  de  a  exista  psihologia 
ca  ştiinţă  a  fenomenelor  sufleteşti  şi  psihanaliza  ca  încer¬ 
care  de  lămurire  a  tainelor  din  subconştientul  nostru,  sfinţii 
Părinţi  şi  scriitorii  bisericeşti  au  arătat  necesitatea  psiho¬ 
logică  a  pocăinţei  în  general  şi  a  elementelor  ei  în  special".3 

In  spovedanie  se  operează  cu  anumite  elemente  care 
au  ca  teren  de  acţiune  sufletul  omenesc.  Vom  stărui  numai 
asupra  celor  două  elemente  care  constitue  însuşi  temeiul 
spovedaniei,  atât  ca  act  soteriologic  cât  şi  ca  fenomen 
psihologic :  este  păcatul  care  te  tulbură  până  la  epuizare 
şi  e  căinţa  care  constitue  condiţia  iertării. 

In  expunerea  noastră  vom  privi  exclusiv  omul  în 
deobşte.  normal  desvoltat  trupeşte  şi  sufleteşte,  care  nu 
reclamă  consideraţii  psihologice  speciale.  Deşi  în  teologia 
mai  nouă  se  face  uz  tot  mai  mult  de  datele  ştiinţei  psiho¬ 
logiei  şi  psihopatologiei,  e  bine  a  folosi  aceste  date  numai 
până  la  limita  unde  ele  se  încadrează  în  învăţătura  Bi¬ 
sericii  şi  nu  impietează  asupra  valorii  dumnezeeşti  a  Tainei 
sfintei  Spovedanii.  Datele  acestea  se  vor  folosi  pentru  a 
aduce  la  un  numitor  comun,  a  sintetiza  şi  canaliza  mani¬ 
festările  sufletului  omenesc  spre  Împreunarea  cu  Hristos, 
care  trebue  să  fie  ţinta  supremă  atât  a  penitentului,  cât  şi 
a  celor  chemaţi  să  îndrume  sufletele  către  Dumnezeu- 


1  Pr.  Petre  Vintilescu,  Spovedania  şi  Dubovnicia,  Bucureşti  1939,  p.  5 

*  Hartan  V.  Felea,  Pocăinţa,  Sibiu  1939,  p.  305, 

*  Idem,  p.  293. 

După  cum  trupul  omului  are  lipsă  de  anumite  ele¬ 
mente  pentru  a  putea  trăi,  precum  şi  de  anumite  împre¬ 
jurări  care  îi  favorizează  viaţa  şi  o  întreţin,  aşa  şi  sufletul 
—  şi  mai  ales  sufletul  - —  are  nevoie  de  elementele  care  îl 
încălzesc  şi  îl  fac  să  trăiască.  Când  este  vorba  de  trup, 
elementele  acestea  sunt  multe.  Dar  când  este  vorba  de 
suflet,  elementele  acestea  se  reduc,  sau  mai  corect,  se  con¬ 
centrează  într'unul  singur,  care  este  o  cerinţă  universală 
şi  firească  a  omului:  Hristos.  Psalmistul  face  constatarea 
că  sufletul  omului  doreşte  divinitatea  aşa  precum  cerbul 
setos  doreşte  apa  izvorului. 

După  constatarea  aceasta,  s'ar  părea  că  omul  nu  mai 
întâmpină  niciun  impediment  în  calea  unirii  sale  cu  Hristos, 
în  a  vieţui  cu  Hristos,  in  a  trăi  pe  potriva  poruncilor 
Evangheliei  lui  Hristos.  Există  totuşi  o  piedecă,  chiar  de 
proporţii  universale.  Această  piedecă  este  păcatul,  care 
fiind  universal,  trebue  să  aibă  şi  o  realitate  psihologică. 
Iar  Hristos  nu  poate  sălăşlui  împreună  cu  păcatul,  „căci 
ce  însoţire  are  dreptatea  cu  fărădelegea?  Sau  ce  împăr¬ 
ţire  are  lumina  cu  întunerecul,  sau  ce  potrivire  este  între 
Hristos  şi  Veliar  ?“  (II  Cor.  6,  14 — 15). 

Soren  Kierkegaard,  filosoful  experienţelor  personale, 
constată  că  ideea  păcatului,  existenţa  lui  şi  realitatea  lui, 
nu  pot  fi  separate  de  alte  două  realităţi :  de  aceea  a  omului 
şi  de  aceea  a  divinităţii.  Omul,  reflectând  serios  şi  con¬ 
ştient  asupra  existenţei  sale,  constată  că  el  există;  dar 
afară  de  el  mai  există  divinitatea  şi  păcatul.  Prin  urmare, 
concepţia  noţiunii  de  Dumnezeu  şi  om  şi  a  raportului  dintre 
aceste  două  realităţi  ne  duce  la  ideea  de  păcat,  la  urmă¬ 
rile  lui  şi  la  importanţa  lui.1 

In  ce  priveşte  păcatul,  întrebarea  care  poate  preocupa 
psihologia  este:  cum  se  poate  naşte  păcatul?  Psihologia 
are  să  lămurească,  deci,  care  sunt  stările  sufleteşti  pre¬ 
mergătoare  păcatului  şi  merge  numai  până  la  săvârşirea 
lui.  Ea  nu  se  ocupă  decât  de  manifestările  sufleteşt',  de 
fenomenele  spirituale  şi  nu  poate  percepe  ştiinţific  lucrul 
însuşi.2  De  aici  încolo  este  rostul  dojmaticii.  Să  pornim  în 

1  Walter  Kunneth,  Die  Lehre  von  der  Snnde.  Gutersloh  192”,  p.  6  sq. 

*  W.  Kunneth ,  op.  cit.,  p,  29. 

cercetarea  noastră  asupra  păcatului  dela  starea  spirituală  a 
lumii  contimporane,  care  de  altfel  nu  este  deosebită  de  a 
celorlalte  generaţii  de  peste  veacuri,  pe  care  le-a  înghiţit 
pământul.  Omul  modern  are  la  îndemână  toate  mijloa¬ 
cele  tehnice  pentru  a-şi  asigura  un  traiu  confortabil.  Ei 
exploatează  cum  ştie  mai  bine  şi  mai  raţional  toate  pu¬ 
terile  ştiinţei  şi  ale  civilizaţiei.  Dar  la  capătul  ostenelilor 
sale  constată  totuşi  o  nemulţumire  şi  mai  ales  o  teamă 
plină  de  mister.  Teama  aceasta,  care  macină  fiinţa  omului 
modern,  îl  face  ca  printre  stropii  de  vreme  pe  care  i-o 
îngădue  învălmăşeala  zilelor,  să-şi  ia  clipe  de  răgaz,  să  se 
izoleze  în  singurătate,  să  se  privească  pe  sine  însuşi,  să-şi 
examineze  eul  aşa  cum  poate  el  mai  bine.  La  sfârşitul 
cercetărilor,  el  constată  o  realitate.  Constată  prezenţa  în 
însăşi  fiinţa  lui  a  unui  duşman  care  îi  descompune  sufletul. 
Acesta  este  păcatul,  fantoma  aceea  aducătoare  de  moarte, 
care  îi  calcă  sămănătura  sufletului  şi  când  vrea  şi  când  nu 
vrea.  Dar  să  luăm  bunăoară  un  om  nevinovat  (şi  ce  puţini 
se  găsesc  de  aceştia!),  din  mulţimea  indivizilor  contim¬ 
porani,  care  şi-a  spălat  sufletul  proaspăt  în  baia  Tainei 
celei  sfinte.  Fireşte,  cel  mai  vizibil  fenomen  sufletesc  la 
acest  om  este  teama.  El  cunoaşte  şi  îi  sunt  încă  proaspete 
pe  retina  sufletului,  groaznicele  tulburări  pe  care  i  le-a 
cauzat  păcatul,  In  starea  aceasta  de  groază  şi  teamă,  îi 
apare  din  nou  posibilitatea  de-a  călca  legea  divină.  Dulce- 
ţurile  făgăduite  de  păcat,  însoţite  de  posibilitate,  adecă  de 
concursul  fatal  al  împrejurărilor,  pe  deoparte,  şi  teamă  pe 
de  altă  parte,  produc  în  sufletul  omului  o  sensaţie  foarte 
ciudată.  Conflictul  psihologic  dintre  teamă  şi  posibilitate, 
este  bătălia  premergătoare  căderii  în  păcat.  In  acest  con¬ 
flict,  sufletul  fiind  copleşit  de  un  şir  nesfârşit  de  semne 
de  întrebare,  de  un  spectru  infernal  de  policolor,  devine 
confuz  şi  nu  mai  este  în  stare  să  prelucreze  după  legile 
proprii  impresiile  venite  dinafară,  percepute  de  raţiune. 
In  acest  chip,  cunoaşterea  adevărată,  a  acestor  impresii 
exterioare  nu  este  posibilă.  Omul  ne  mai  putând  aprecia 
realitatea,  nu  mai  poate  distinge  lămurit  graniţele  dintre 
bine  şi  rău,  dintre  păcat  şi  virtute  şi  astfel  încearcă  clipe 
de  cel  mai  greu  sbucium  sufletesc.  In  toate  cazurile,  roiul 

de  veto  în  acest  litigiu  spiritual  îl  are  sentimentul,  a  cărui 
greutate  înclină  cumpăna  pe  care  se  aşează,  până  la  fund. 
Aceasta,  pentrucă  sentimentul  este  facultatea  sufletească 
ce  acţionează  în  cutele  cele  mai  intime  ale  sufletului  ome¬ 
nesc  şi  care  reacţionează  spontan  faţă  de  realitatea  ce  i  se 
îmbie  dinafară,  manifestând  starea  de  plăcere  sau  neplăcere. 
Ori,  de  vreme  ce  impresiile  percepute  dinafară  sunt  ne¬ 
prelucrate  de  raţiune  sau  prelucrate  de-o  judecată  confuză, 
zăpăcită  fiind  de  forma  ispititoare  sub  care  i  s'a  îmbiat 
realitatea  brută,  fireşte,  sentimentul  va  apăsa  cumpăna 
asupra  plăcerilor  oferite  de  ţărână.  Este  de  sine  înţeles  că 
voinţa  fiind  rezultanta  acestor  două  forme  de  manifestare, 
nu  mai  este  în  stare  să  respingă  râul,  ci  îl  realizează. 

Aici,  făcând  o  scurtă  paranteză,  trebue  să  pomenim 
că  acesta  este  unul  dintre  motivele  pentru  care  părinţii 
cu  răspundere  şi  institutele  de  educaţie  restrâng  libertatea 
celor  ce  sunt  daţi  în  grija  lor,  ca,  în  sensul  negativ,  să-i 
scutească  de  împrejurări,  de  condiţii  externe  favorabile, 
care  ar  putea  provoca  intr'înşii  un  asemenea  războiu  psihic ; 
iar  în  sensul  pozitiv  al  educaţiei,  să  le  înlesnească  şi  asi¬ 
gure  odraslelor  vremea  necesară  asimilării  ideilor  primite 
dela  educatori,  pe  temeiul  cărora  să  li  se  clădească  ca¬ 
racterul  tare  pe  care-1  aşteaptă  societatea  dela  orice  om. 

Dar  ceea  ce  este  curios  de  remarcat  în  cursul  pro¬ 
cesului  de  desvoltare  psihologică  a  păcatului,  e  faptul  că 
oamenii  de  ştiinţă,  fiziologii,  au  constatat  —  şi  lucrul  acesta 
îl  putem  verifica  oricare  dintre  noi  —  că  sbuciumul  su¬ 
fletesc,  stările  de  nervi  şi  peste  tot  bătălia  psihologică  pe 
care  o  încearcă  fiinţa  umană  în  drum  spre  păcat  este  atât 
de  mare,  încât  imprimă  pe  faţa  penitentului  anumite  cute, 
riduri,  care  corespund  respectivelor  stări  de  decădere  mo¬ 
rală  şi  care,  fireşte,  trădează  pe  om  ca  o  pecete  ce  nu  se- 
poate  şterge  şi  care  îţi  certifică  trecutul  învolburat  pe  care 
l-ai  trăit. 

Să  încercăm  numai  a  trage  o  verticală  precisă,  care 
să  ne  despartă  faţa  în  două  părţi  milimetric  egale.  Facem 
din  clişeul  fiecărei  jumătăţi  o  fotografie  a  feţei  întregi,  în 
sensul  că  fiecare  jumătate  o  copiem  şi  pe  stânga  şi  pe- 
dreapta  cartonului.  Vom  observa  că  figura  scoasă  din  ju- 

mătatea  stângă  a  feţei  este  un  chip  gata  de  a  face  orice 
rău.  Ochii  mari  deschişi,  buzele  cărnoase  şi  privirea  înfri¬ 
coşător  de  speriată.  Aceasta  probabil  pentrucă  în  partea 
stângă  a  trupului  este  aşezată  inima  şi  omul  săvârşeşte 
faptele  din  prisosul  inimii,  a  sentimentului.  In  schimb,  capul 
realizat  din  partea  dreapta  a  clişeului  este  un  chip  venit 
parcă  din  lumea  îngerilor  şi  poartă  imprimat  tot  ce  este 
mai  bun  în  fiinţa  omenească.  Din  pricina  aceasta,  peni¬ 
tenţii  rămân  miraţi  când  duhovnicul  insistă  mai  mult  în 
descoperirea  vreunei  părţi  sufleteşti  pe  care  subiectul  în¬ 
cearcă  s'o  tăinuiască. 

La  sfârşitul  luptei  suileteşti,  biata  fiinţă  umană  se  pre¬ 
zintă  cu  facultăţile  spirituale  dezechilibrate,  cu  voinţa  slă¬ 
bită,  cu  funcţionarea  instinctelor  pervertite.  In  starea  aceasta 
de  comă  spirituală,  omul  exclamă  ostenit:  „Video  meliora 
proboque  deteriora  sequor";  ceea  ce  însemnează  pe  graiul 
sfântului  apostol  Pavel:  „Nu  fac  binele  pe  care  îl  voiesc, 
ci  răul  pe  care  nu-1  voiesc,  pe  acela  îl  săvârşesc1'.  Căci 
după  cum  funcţionarea  anormală  a  organelor  trupeşti  aduce 
moartea  fizică,  aşa  şi  funcţionarea  anormală  a  celor  sufle¬ 
teşti  aduce  moartea  morală.  Şi  după  cum  în  ordinea  fizică 
nu  există  nici  o  soluţie  de  însănătoşire  decât  revenirea  la 
funcţionarea  normală  a  organului,  tot  aşa  şi  în  viaţa  sufle¬ 
tească  nu  există  altă  nădejde  de  ameliorare  până  când  nu 
se  elimină  păcatul,  adecă  până  nu  se  pune  in  funcţiune 
normală  sufletul  pervertit. 

Sufletul,  această  realitate  simplă,  imaterială  dar  mereu 
activ.5,  schimonosit  după  atâtea  concesiuni  nefireşti  ce  le-a 
făcut  împrejurărilor  dinafară,  cărora  le-a  căzut  pradă  şi 
trupul  în  virtutea  solidarităţii  în  acte  dintre  trup  şi  suflet, 
se  doreşte  în  chip  natural  după  o  uşurare,  după  o  descă¬ 
tuşare,  după  o  altă  lume,  după  lumea  harului,  după  lumea 
cerului  de  unde  a  venit.  Aici  este  momentul  convingerii 
şi  recunoaşterii  păcatului,  moment  când  sufletul  doreşte 
harul,  doreşte  libertatea.  Am  putea  spune  că  aici  este  mo¬ 
mentul  când  în  toate  cazurile  cunoscute,  incepe  actul  de 
convertire  spre  o  viaţă  ncuă.  Psihologia  spovedaniei  are 
ca  preambul  psihologia  convertirii,  căci  aici  se  face  înce¬ 
putul  hotărîrii  omului  de  a-şi  aduce  ia  numitor  comun 

viaţa  interioară  şi  a  înlătura  eul  cel  vechiu  şi  rău.  Aici 
începe  omul  să-şi  dea  seama  că  mai  presus  de  orice,  în 
viaţa  sa,  este  sufletul  său.  Acum  îşi  dă  seama  că  el  tră¬ 
ieşte  mai  întâi  de  toate  prin  sufletul  său.  Aici  este  mo¬ 
mentul  când  constată  cu  putere  că  el,  omul,  atâta  pre- 
ţueşte  în  faţa  semenilor  săi  şi  în  faţa  lui  Dumnezeu,  cât 
îi  valorează  sufletul  său. 

Sunt  opinii,  mai  ales  în  lumea  filosofilor  pragmatişti/ 
cari  susţin  că  grija  de  căpetenie  a  unui  om,  a  unui  con¬ 
vertit,  este  eliberarea  sa  de  păcat  şi  numai  pe  planul  al 
doilea  ar  fi  aşezat  scopul  convertirii,  adecă  începerea  unei 
vieţi  noui,  începerea  perfecţiunii.  Ori,  simpla  eliberare  de 
păcat  nu  poate  fi  un  scop  în  sine,  căci  atunci  nu  mai 
este  convertire,  ci  mai  degrabă  o  descătuşare  vremelnică 
de  sub  povară,  pentruca  atunci  când  interesele  tale  lu¬ 
meşti  îţi  cer  păcatul  ca  util  şi  de  valoare  practică,  să-l 
începi  din  nou.  Convertirea  însemnează  o  schimbare  de 
atitudini,  însemnează  a  da  un  curs  opus  şi  deci  mai  bun 
vieţii  pe  cari  ai  avut- o,  curs  pe  care  ţi  l-ai  formulat  ca 
scop  în  clipa  când  ai  hotărît  convertirea.  Scăparea  de 
păcat  este  deci  un  mijloc  de  care  faci  uz  în  chip  perma¬ 
nent  în  cursul  fenomenului  sufletesc  al  convertirii,  pentru 
a  ajunge  la  scopul  final;  viaţa  cea  nouă.  Un  individ,  când 
işi  începe  actul  convertirii,  îşi  are  formulat  întreg  ansam¬ 
blul  de  viaţă  nouă,  i-a  studiat  în  prealabil  programul  şi 
dulceaţa,  formulare  care  i-a  ocupat  întreg  câmpul  con¬ 
ştiinţei  şi  prin  aceasta  a  expulsat  în  chip  firesc  sentimentul 
răului  şi  al  păcatului  său  dincolo  de  cercul  luminos  al  con¬ 
ştiinţei  sale.  Căci,  în  ultima  analiză,  convertirea,  ca  feno¬ 
men  sufletesc,  constă  în  străduinţele  neobosite  ale  omului 
de  a-şi  trece  impulsiunile  religioase  de] a  periferie  la  centru, 
cu  scopul  de  a  elimina  din  cercul  conştiinţei  preocupările 
rele  ale  eului  învechit,  care  l-au  torturat  şi  l-au  neliniştit.2 

Dar  orice  schimbare,  orice  instalare  nouă,  chiar  şi  în 
ordinea  materială  a  lucrurilor,  se  săvârşeşte  cu  un  anumit 

1  Vezi  W.  James,  L’experience  religieuse,  Essai  de  păychologie  descriptive. 
Trad.  par  Frank  Abauzit.  ill-e  6d.,  Paris  193*. 

*  Comps  James-Wobermin,  Die  Religiose  Erfahrung.  4  Aufl.  Leipzig  1925, 
p.  157  sq. 

ceremonial.  Evanghelia  ne  spune  că  întoarcerea  la  casa 
părintească  a  fiului  păcătos  n'a  fost  lipsită  de  anumite 
trepte  psihologice  de  o  subtilitate  rară  şi  care  s'a  terminat 
printr’un  ceremonial  adecvat.  Aşa  şi  azi,  în  procesul  con¬ 
vertirii  omeneşti,  înscăunarea  grupului  de  idei  noui  in  locul 
celor  vechi  se  face  cu  un  ceremonial  oarecare,  reclamat 
de  însăşi  nevoile  firii  omeneşti.  Abandonarea  păcatelor  şi 
hotărîrea  la  o  viaţă  nouă  se  lace  prin  mărturisirea  păca¬ 
telor :  „Tată,  greşit-am"...  Spovedania  sinceră  „Tată,  gre- 
şit-am...  rostită  cu  un  adânc  sentiment  de  colaborare  şi 
aprobare  a  facultăţilor  psihice,  are  ca  forţă  motrice  aşa 
numita  căinţă,  care  te  împinge  la  mărturisire. 

In  fond,  fenomenul  căinţei  este  identic  cu  cel  al  con¬ 
vertirii,  numai  că  cel  dintâi  presupune  în  chip  necesar 
şi  frângerea  inimii,  durerea,  regretul,  sila  pe  care  o  simţim 
faţă  de  păcat. 

Ca  şi  la  convertire,  aşa  şi  asupra  căinţei,  există  pă¬ 
reri  ale  unor  filosofi  moderni  cari  o  văd  pe  aceasta  ca 
ceva  iluzionar,  ce  ar  putea  exista  numai  în  imaginea  noa¬ 
stră  şi  o  stigmatizează  ca  inutilă,  pentrucă  —  zic  ei  —  un 
fapt  săvârşit  nu-1  mai  poţi  face  nefăcut,  aşa  cum  pretinde 
fenomenul  căinţei.  Părerile  acestora  se  sprijinesc  pe  o  altă 
afirmaţie  greşită  a  lor,  legând  căinţa  de  întoarcerea  în 
prezent  a  trecutului  istoric,  aşa  cum  ai  întoarce  pe  dos 
cursul  unei  ape  curgătoare  în  ordinea  legilor  naturii. 

Opiniile  acestea  sunt  eronate  în  esenţa  lor,  pentrucă 
procesul  căinţei  nu  are  ca  teren  de  acţiune  natura  neîn¬ 
sufleţită,  ci  căinţa  are  ca  fond  viaţa  spirituală  omenească. 
Dacă  am  tăgădui  căinţa  în  esenţa  ei,  existenţa  ei,  posibili¬ 
tatea  ei  şi  folosul  ei  pentru  fiinţa  umană  şi  în  deobşte 
pentru  societatea  omenească,  ar  trebui  să  ne  făgăduim  ju¬ 
decata,  conştiinţa,  sentimentul,  memoria  noastră,  sensaţiile 
cele  mai  intime  şi  mai  înalte  de  care  este  capabilă  fiinţa 
noastră.  Ar  trebui  să  tăgăduim  acel  sentiment  de  durere 
specific  numai  omului,  care  provoacă  lacrimile.  Şi,  în 
sfârşit,  ar  trebui  să  ne  tăgăduim  pe  noi  înşine  şi  să  ne 
aşezăm  în  rândul  celor  fără  de  glas. 

Dar  toate  aceste  nu  sunt  posibile.  Cunoscutul  psiholog 
şi  pedagog  dela  Universitatea  din  Freiburg  i.  Breisgau, 

losef  Geyser,1  aduce  în  sprijinul  căinţei  însăşi  conştiinţa 
omenească,  despre  care  spune  că  ea  la  început  recepţio¬ 
nează  o  faptă  oarecare  şi  după  scurgerea  timpului,  aceeaşi 
conştiinţă  fiind  mereu  activă,  poate  chema  la  suprafaţă  în 
orice  clipă  fapta  din  trecut,  îndemnând  individul  la  revi¬ 
zuirea  ei,  la  o  senzaţie  de  regret  şi  la  hotărîrea  de  a  în¬ 
cepe  o  viaţă  nouă. 

Apoi  filosoful  contimporan  Max  Scheler 2  afirmă  că 
„nu  există  parte  a  vieţii  noastre  trecute  care,  desigur,  fără 
a  putea  fi  schimbată  ca  fapt  de  cronologie  istorică,  să  nu 
poată  fi  transformată  ca  sens,  ca  valoare,  ca  factor  ce  in- 
fluinţează  asupra  vieţii  noastre  ulterioare,  putând  fi  făcută 
din  piedecă  a  vieţuirii  în  bine,  temelie  înnoită  a  unei 
vieţi  împrospătate".  Unul  dintre  cei  mai  de  seamă  gândi¬ 
tori  creştini  şi  luminat  teolog  al  Bisericii  noastre  spune: 
„Orice  clipă  a  vieţii  noastre  trecute,  fără  a  o  goli  din  noi, 
o  putem  curăţi  de  răul  din  ea,  cum  curăţim  un  izvor  de 
noroiul  din  el.  Cât  timp  trăim  putem  fi  mereu  altfel  şi 
altfel...  De  aceea,  niciodată  nu  se  poate  spune  de  o  faptă 
trecută  a  noastră  că  şi-a  epuizat  valoarea  şi  puterea  de 
determinare.  Numai  când  murim,  toate  faptele  şi  chiar 
toată  viaţa  noastră  a  devenit  ceva  încheiat,  ce  nu  se  mai 
poate  determina,  deşi  poate  determina  pe  alţii".3 

Dar  mai  ştim  un  lucru:  după  cum  nu  există  întem¬ 
niţat  pe  lumea  aceasta  care  să  nu  dorească  libertatea,  aşa 
nu  poate  exista  nici  suflet  robit  de  patimi  care  să  nu  se 
dorească  după  eliberare.  Nu  există  rău  pe  lumea  aceasta 
care  să  nu-ţi  stârnească  căinţă,  după  cum  nu  poate  exista 
cineva  umblând  în  întunerec  şi  să  nu  dorească  lumina. 

Ceea  ce  îi  derutează  însă  pe  detractorii  căinţei  ar  fi 
după  toate  indiciile  mândria  din  om,  chiar  şi  mândria  lor, 
acel  vierme  paradisiac  al  fiinţei  omeneşti,  care  îţi  îngădue, 
ba  îţi  facilitează  căderea,  dar  te  opreşte  dela  ridicarea  din 
păcat.  Mândria  îţi  împietreşte  sentimentul  de  pudoare,  te 

1  Lehrbuch  der  Allgemeinen  Psichologie,  Miinster  i.  Westf,  1920,  p.  10. 

*  Vom  Ewigen  ia»  Menschen,  Berlin  1933,  p.  14. 

5  Dr.  D.  Stăniloae,  Căinţă  şi  înviere  sufletească ;  în  s  Revista  Teologică,  co¬ 
lecţia  1945,  p.  10.  —  Studiul  acesta,  de-o  adâncă  cugetare  şi  subtilă  psihologie  re¬ 
ligioasa,  ne-a  călăuzit  mult  în  lucrarea  noastră. 

înţepeneşte  ca  pe  o  mumie  şi  nu-ţi  permite  să  priveşti 
—  plecându-te  cu  smerenie  —  spre  abisul  faptelor  rele. 

Piedecile  omului  către  mântuire  sunt  multe,  dar  mân¬ 
dria  este  impedimentul  cel  mai  greu  de  biruit  şi  cel  mai 
de  temut.  Dar  faţa  cea  mai  primejdioasă  a  mândriei  nu 
este  aceea  de-a  te  ţinea  departe  de  fenomenul  căinţei,  ci 
mai  degrabă  predispoziţia  pe  care  ţi-o  creiază  de-a  cădea 
în  alte  păcate  multe  şi  grele.  Căci  „începutul  oricărui 
păcat  este  mândria  —  citim  în  Sf.  Scriptură.  —  Cel  cu¬ 
prins  de  mândrie  va  fi  încărcat  de  blestem  şi  mândria  va 
aduce  ruina  sa"  (Sirah  10,  15).  Din  mândrie  se  spune  min¬ 
ciuna  ca  să  nu  fii  dat  de  ruşine ;  din  mândrie  răpeşti  avutul 
altuia,  ca  să  te  îmbraci  mai  frumos;  din  mândrie  cleve¬ 
teşti  ca  să  apari  tu  la  înălţime  şi  în  sfârşit  tot  mândria 
mână  pe  om  până  la  ridicarea  împotriva  ordinei  divine, 
pentruca  acest  păcat  să  nu-şi  tăgăduiască  aroma  ce-a  în¬ 
demnat  pe  demoni  la  răsvrătire  împotriva  lui  Dumnezeu. 

Nu  căderea  este  însă  de  importanţă  aici,  ci  mai  im¬ 
portant  este  a  te  şti  ridica.  In  sufletul  omului  oricât  ar 
fi  de  decăzut  —  zac  puteri  nebănuite,  latente,  curate,  ne¬ 
vătămate  de  cariul  viciilor.  Căci  sufletul,  prin  căderea  în 
păcat,  nu  se  goleşte  pe  sine  de  tot  ceea  ce  i-a  dat  Zidi¬ 
torul  mai  bun,  aşa  cum  ai  goli  un  vas  în  care  să  nu  mai 
rămână  nimic.  O  zguduire  sufletească  sau  un  îndemn  bine 
venit  dinafară  sunt  suficiente  ca  să  ne  provoace  amintirea 
şi  regretul  trecutului  neplăcut,  pe  care  l-am  fi  vrut  să,  nu 
fie  aşa.  Aici  este  clipa  când  începe  căinţa  spre  a  ne  în¬ 
covoia  trupul  către  smerenia  ce  deschide  larg  porţile  unui 
nou  conţinut  de  viaţă,  care  ia  locul  rămas  gol  prin  elimi¬ 
narea  păcatului  regretat.  Omul  smerit  este  totdeauna 
sincer,  deschis  —  faţă  de  sine  şi  faţă  de  alţii.  Căinţa  des¬ 
chide  sufletul  cel  încuiat  cu  zăvoarele  orgoliului  şi  omul 
nu-şi  mai  subestimează  semenii,  dela  care  este  convins 
că-i  poate  veni  tot  atâta  bine  ca  dela  sine  însuşi.  Este 
adevărat  că  operaţia  la  care  te  supune  căinţa  este  grea  şi 
mai  ales  dureroasă.  Aceasta  dir.  două  motive:  Mai  întâi, 
căinţa  angajează  întreagă  fiinţa  noastră,  ea  nu  se  referă 
numai  la  cutare  sau  cutare  întâmplare  sau  faptă  a  noastră 
din  trecut,  ci  cuprinde  eui  nostru  întreg.  Altfel,  căinţa 

n'ar  fi  completă.  De  multe  ori  noi  am  fi  mai  îngăduitori 
cu  noi  înşine,  încercând  să  ne  căim  de  un  lucru  mena- 
jându-ne  într'altul.  Să  dăm  o  mai  mică  importanţă  vre¬ 
unui  păcat,  căruia  mândria  nu  ne  lasă  a-i  vedea  întreaga 
urîciune.  Bisturiul  acestei  lupte  este  tăios  şi  ne  dă  zile  şi 
nopţi  de  nelinişte.  In  al  doilea  rând,  prin  căinţă  se  ucide 
eul  vechiu  din  fiinţa  noastră,  se  rupe  o  legătură,  se  taie 
într'o  rană  a  întâmplărilor  vechi.  Şi  durerea  este  cu  atât 
mai  mare  cu  cât  noi  suntem  şi  chirurgul  şi  penitentul. 

Dar  în  strânsă  legătură  cu  fenomenul  căinţei  stă  func¬ 
ţiunea  memoriei.  Memoria  fiind  aptitudinea  de  temelie  a 
tuturor  funcţiunilor  psihice,  ea  este  unul  dintre  factorii 
hotărîtori  în  producerea  căinţei,  Chemarea  faptelor  trecute 
în  centrul  luminos  al  conştiinţei  se  săvârşeşte  potrivit  le¬ 
gilor  asociaţiei,  cu  ajutorul  memoriei,  care  păstrează  şi  ţine 
treze  elementele  luminoase  de  asociat.  Nu  este  aducere 
aminte  care  să  se  facă  spontan,  dela  sine,  ci  e  rechemată 
totdeauna  cu  ajutorul  memoriei  fie  prin  asemănare  fie  prin 
contiguitate.  Memoria  este  deci  puterea  „de  fixare,  reţi¬ 
nere  şi  reproducere  a  diferitelor  evenimente  trăite  şi  ob¬ 
servate".1  Ea  este  puterea  de-a  reconstitui  senzaţiile  şi  re¬ 
prezentările  în  conştiinţă.  Memoria  ne  reaşează  în  succe¬ 
siune  ca  să  retrăim  însuşi  cursul  timpului  trecut.  Trebue 
să  nu  scăpăm  din  vedere  un  lucru.  Dacă  memoria  este 
una  dintre  funcţiunile  psihice  de  bază,  apoi  ea  este  şi  una 
dintre  cele  mai  expuse  maladiilor.  Boala  memoriei  se 
cheamă  uitare ,  care  se  iveşte  adeseori  prea  devreme  in 
cursul  anilor  omului,  chiar  în  vârsta  tinereţii.  Slăbirea 
memoriei  poate  fi  pricinuită  din  slăbirea  sănătăţii,  obo¬ 
seala  generală  a  organismului,  oboseala  creerului,  etc. 
Viciile,  însă,  aduc  cu  sine  totdeauna  slăbirea  memoriei. 
Ele  obosesc  memoria  şi  omul  ajunge  în  cercul  vicios  a! 
imposibilităţii  mărturisirii  păcatelor.  Pe  deoparte  din  pricina 
U:Urinţei  cu  care  viciosul  priveşte  sfânta  Taină,  iar  pe  de 
altă  parte  se  vede  incapabil  de  căinţă  nefiind  în  stare  a-şi 
chema  trecutul  ca  mărturie  a  faptelor  săvârşite.  Şi  apoi 
un  suflet  vicios  şi  pervertit  se  sileşte  să-şi  aducă  aminte 
numai  stările  plăcute,  alungând  pe  cele  neplăcute.  Iată  de 
ce  memoria  are  un  rol  atât  de  covârşitor  în  actul  căinţei. 


1  N.  Mdrgineanu:  Psihologia  persoanei,  Sibiu  1941,  p,  123. 

Se  naşte  acum  întrebarea :  Dacă  memoria  joacă  un  rol 
atât  de  important  în  fenomenul  căinţei,  ce  se  întâmplă  cu 
penitenţii  senili,  bolnavi  şi  chiar  cu  cei  vicioşi  cu  memoria 
slăbită,  cari  vor  totuşi  cu  tot  dinadinsul  să  obţină  iertarea 
păcatelor  şi  să  se  îndrepteze  ?  Nici  aceştia  nu  sunt  excluşi 
dela  mântuire.  Ei  trebue  însă  ca  prin  străduinţe  şi  eforturi 
mari,  prin  pregătiri  de  zile  întregi,  să-şi  depene  viaţa  tre¬ 
cută  atât  cât  îi  ţin  puterile  psihice,  până  unde-i  ajută  me¬ 
moria.  Intenţia  de  mântuire  cu  care  pornesc  în  osteneala 
ior  şi  dorul  fierbinte  după  o  viaţă  nouă,  dau  o  deosebită 
intensitate  căinţei  care  este  socotită  deplină  chiar  dacă  a 
lipsit  parţial  concursul  memoriei.  Memoria  pierde  din  ve¬ 
dere  în  mod  obicinuit  numai  păcatele  mai  mici,  însă  cele 
grele  sunt  păstrate  chiar  şi  de  cei  mai  slabi,  întrucât  acestea 
iasă  o  greutate  mai  mare  pe  suflet,  legate  fiind  de  eveni¬ 
mente  mari  din  viaţa  penitentului.  Intenţia  de  a-şi  mărturisi 
ioate  păcatele,  deschide  larg  uşa  celui  păcătos  spre  iertare, 
dar  numai  când  această  intenţie  este  însoţită  şi  de  hotă- 
rirea  neclintită  de  a-şi  schimba  viaţa  de  până  acum.  For¬ 
mula  de  deslegare  a  păcatelor  în  Biserica  ortodoxă,  atât  la 
Slavi  cât  şi  la  Români,  rezumă  efectele  tainei  pocăinţei 
prin  apăsul  pus  pe  expresiunea  „...te  desleg  de  toate  pă¬ 
catele",  iar  în  Biserica  grecească  este  şi  mai  lămurit : 
„„.toate  câte  nu  ai  ajuns  să  le  spui  fie  din  neştiinţă,  fie 
din  uitare.,".1 

Ajunşi  până  aici  cu  fenomenul  căinţei,  totuşi  n'am 
putea  spune  că  ea  este  încă  deplină.  Pentrucă  am  privit 
până  acum  căinţa  numai  ca  simplu  fenomen  sufletesc, 
izolat  in  noi  inşine,  fără  să-l  punem  in  legătură  cu  răs¬ 
punderea  pe  care  o  avem  pentru  păcat  faţă  de  persoa¬ 
nele  dinafară  de  noi,  Prin  orice  păcat  de  care  ne  căim, 
noi  am  jicnit  pe  cineva,  am  supărat  pe  cineva  afară  de 
noi,  am  rupt  legăturile  cu  cineva.  Prin  urmare,  păcatul 
de  care  mă  căiesc  nu  este  numai  o  imperfecţiune  a  mea, 
an  rău  fizic,  o  chestiune  particulară  a  mea,  ci  am  atentat 
prin  el  şi  la  drepturile  cuiva.  Aici  dăm  de  nota  specifică 
a  păcatului,  care  este  vina.  Vina  ce  ne  apasă  şi  pentru 
care  conştiinţa  îşi  intensifică  şi  înăspreşte  rechizitoriul 

1  Dr,  N,  Popoviciu,  Epicleza...  Sibia  1933,  p,  250. 

clipă  de  clipă.  Vina  este  deci  răspunderea  personală  is- 
vorîtă  din  conştiinţa  păcatului  împlinit,  răspundere  ce  ne 
apasă  şi  ne  nelinişteşte  până  la  epuizare.  „Şi  cine  simte 
vina,  o  simte  nu  numai  faţă  de  oameni,  ci  în  primul  rând 
faţă  de  persoana  absolută  a  lui  Dumnezeu...  Vina  devine 
ceva  relativ  când  o  referim  numai  la  oameni,  putând  trece 
peste  ea  la  ordinea  zilei,  aşa  cum  putem  trece  peste  oa¬ 
meni.  Numai  când  simţim  că  omul  nu  este  relativul  bio¬ 
logic,  pe  care-1  sesizăm  empiric,  ci  o  valoare  eternă  şi 
i-am  periclitat  prin  fapta  noastră  nu  numai  o  existenţă 
efemeră,  ei  eternitatea,  aşa  dar  numai  când  vedem  pe  om 
susţinut  şi  intemeiat  de  Dumnezeu,  ca  valoare  eternă, 
numai  când  il  vedem  în  numele  lui  Dumnezeu,  sentimentul 
vinei  noastre  faţă  de  el  are  asprimea  şi  neîndurarea  ab¬ 
solută...  De  aceea  căinţa  trebue  să  o  facem  în  faţa  lui  Dum¬ 
nezeu,  ca  să  putem  scăpa  de  vină,  dar  în  faţa  lui  Dum¬ 
nezeu  prin  faţa  omului,  văzut  în  lumina  lui  Dumnezeu 
care  se  străvede  prin  el,  prin  faţa  omului  pus  înaintea  ta 
de  Dumnezeu,  pentru  a  te  căi  în  faţa  lui  ca  în  faţa  lui 
Dumnezeu."1 

Aşa  este  logic,  dar  aşa  este  mai  ales  soteriologic,  du¬ 
cător  la  mântuire.  Omul,  aproape  în  toate  cazurile,  când 
săvârşeşte  răul,  îşi  ia  toate  măsurile  de  prevedere,  să  nu-i 
cunoască  nimeni  fapta.  El  săvârşeşte  deci  răul  singur.  Dar 
el  nu-şi  poate  acorda  iertarea  singur.  A  te  plânge  ţie  în¬ 
suţi,  a-ţi  cere  iertare  ţie  însuţi,  nici  nu  te  satisface,  nici  nu 
te  uşurează,  dar  nici  nu  te  măntuieşte.  Oricât  ar  fi  de 
fierbinte  căinţa  şi  oricât  am  privi  noi  de  adânc  vina  faţă 
de  Dumnezeu,  iertarea  nu  ţi-o  poţi  da  singur.  E  un  fe¬ 
nomen  psihologic  universal  şi  o  cerinţă  naturală  a  omului 
că  păcatul,  durerea,  răul.  destăinuit  cuiva,  se  diminuiază, 
te  uşurează.  Dacă  prin  păcatul  nostru  am  jicnit  un  semen 
sau  mai  mulţi,  supărând  prin  aceasta  şi  maiestatea  dum- 
nezeească,  noi  nu  ne  vom  simţi  satisfăcuţi  decât  numai 
mărturisindu-ne  altui  eu,  unei  alte  persoane,  lângă  care 
stă  în  chip  nevăzut  Dumnezeu,  care  ne  ascultă  spove¬ 
dania.  Prin  spovedania  în  faţa  semenului  nostru,  chemăm 
în  faţa  noastră  întreg  trecutul  de  care  ne  lepădăm,  aşa 

1  Dr,  D.  Stănilaae,  op.  cit.  p,  15  —  16. 

cum  lepădăm  o  haină  ce  nu  ne  mai  este  de  folos.  Prin 
urmare,  „refacerea  trecutului  fiecăruia  din  noi,  înnoirea 
mea,  e  o  operă  comună  a  mea,  a  semenului  meu  şi  a  lui 
Dumnezeu",1  iar  viaţa  pe  care  o  începem  e  un  dar  pe 
care  ni-1  face  Dumnezeu  prin  graiul  semenului  în  faţa  că¬ 
ruia  ne-am  spovedit.  „Este  evident,  apoi,  că  şi  psihologic , 
declararea  păcatelor  este  o  manifestare  indispensabilă  că¬ 
inţei.  Precum  orice  dispoziţie  sufletească  se  exteriorizează, 
precum  orice  gând  al  nostru  îşi  află  tn  cuvânt  desăvârşirea, 
tot  aşa  şi  căinţa,  când  este  adevărată  şi  reală,  duce  cu 
necesitate  psihologică  la  declararea  păcatelor".2 

Am  spus  mai  înainte  că  operaţia  la  care  ne  supune 
căinţa  este  grea  şi  mai  ales  dureroasă.  Intre  motivele  care 
produc  suferinţa  în  cursul  fenomenului  căinţei,  l-am  arătat 
şi  pe  acela  care  izvoreşte  din  îngăduinţa  şi  menajamentul 
pe  care  ni-1  aplicăm  noi  singuri  în  recunoaşterea  păcatului, 
fie  din  mândrie  fie  dintr'o  insuficientă  cunoaştere  de  noi 
înşine,  încercând  să  ascundem  în  faţa  noastră  fie  o  lăture 
a  noastră  fie  alta.  In  orice  caz,  singuri  fiind,  nu  îngăduim 
căinţei  să  ne  cuprindă  întreaga  fiinţă. 

Semenul  în  faţa  căruia  ne  căim  şi  ne  mărturisim,  în- 
făţişându-ni-se  ca  purtător  al  prieteniei  divine  şi  al  auto¬ 
rităţii  divine,  este  singurul  care  ne  poate  sta  într'ajutor 
să  ne  cunoaştem  deplin.  Căci  numai  cunoscându  ne  de¬ 
plin  ne  putem  căi  deplin  şi  mărturisi  deplin.  „In  zadar  te 
analizezi  pe  tine  în  singurătatea  eului.  Această  meditaţie 
nu-ţi  procură  o  cunoaştere  totală  a  ta.  Ieşi  din  ea  aproape 
totdeauna  cu  o  părere  unilaterală  despre  tine,  sau  orea 
bună  sau  prea  rea.  In  deobşte,  în  faţa  unui  semen  vezi  în 
tine  laturi  pe  care  nu  ie-ai  văzut  înainte,  fie  că  te  mustră 
pentru  absenţe  dela  datorii,  cărora  ta  le-ai  găsit  scuza,  fie 
că-ţi  prilejueşte  vederea  une*  mizerii,  căreia  nu  ai  pu¬ 
terea  de  voinţă  să-i  ajuţi,  sau  a  unei  calităţi  pe  care  tu 
nu  o  ai,  A m  experiat  cu  toţii  câ  in  faţa  fiecărui  om  ne 
apărem  nouă  înşine  în  aită  lumină,  ni  se  descopere  o  altă 
lăture  a  ncastră.  Aceasta  dovedeşte  că  în  singurătate  ne 
rămân  în  umbră  atâtea  aspecte  ale  noastre. 

1  Dr.  D.  Stăniloas,  op,  cit.  p.  i9, 

z  H.  Andmfsos,  Dogmatica,  trad.  de  Dr.  D.  Stăniloas.  Sibiu  î.930,  p.  407—408, 

Cel  mai  deplin  îţi  ajută  să  te  cunoşti  un  prieten  bun, 
lângă  care  te  simţi  la  largul  tău,  dar  care  are  o  supremă 
seriositate  morală,  încât  te  simţi  provocat  să  te  cauţi  în 
toate  străfundurile  de  întunerec  şi  de  păcat  ale  tale;  un 
prieten  care,  pe  lângă  aceasta,  are  şi  curajul  de  a-ţi  pe¬ 
cetlui  ca  păcat  ceea  ce-i  păcat,  sau  de  a-ţi  spune  singur 
greşalele,  de  a  te  mustra  pentru  ele,  dar  în  aşa  fel  că  te 
zideşte,  nu  te  înveninează.  Dacă  nu  o  face,  trăieşti  cu  el 
intr'o  minciună  şi  într'o  falsă  prietenie,  iar  dacă  o  face  cu 
patimă  sau  cu  o  satisfacţie  suspectă,  nu  te  zideşte  şi  nu 
mai  ai  încrederea  care  te  ajută  să  te  cunoşti  şi  să  i  te 
descoperi. 

Dar  unde  putem  găsi  între  oameni  un  asemenea 
prieten  ?  Nicăiri.  Rămânem  aşa  dar  condamnaţi  în  temniţa 
păcatului  şi  a,  nesincerităţii,  odată  ce  fără  un  prieten  de¬ 
săvârşit  nu  putem  scăpa  din  ea  ?  Nu.  Căci  Dumnezeu 
dăruieşte  fiecăruia  un  asemenea  prieten,  în  persoana  du¬ 
hovnicului.  Acesta  te  ajută  să  te  cunoşti,  să  te  căieşti  şi 
să  te  mărturiseşti,  atât  prin  conştiinţa  lui  că  e  trimis  al 
Domnului,  trebuind  să  te  asculte  desbrăcat  de  orice  sen¬ 
timent  personal,  cât  şi  prin  conştiinţa  ta  că  el,  fiindu-ţi 
dăruit  de  Domnul,  e  departe  de  orice-i  omenesc  în  scru¬ 
tarea  a  ţi- o  face,  dar  are  şi  autoritatea  dumnezeească  ce 
te  pune  în  cea  mai  responsabilă  vibraţie.  Duhovnicul,  pu- 
riticat  de  tot  ce-i  omenesc  în  el,  îţi  arată  o  faţă  în  care 
licăreşte  mila  semenului,  care  înţelege  neputinţa  omenească, 
dragostea  desăvârşită  a  lui  Hristos,  care  şi-a  dat  viaţa 
•pentru  ca  să  ni  se  ierte  orice  păcat,  dar  şi  autoritatea  ju¬ 
decătorului  suprem,  in  faţa  căruia  trebuie  să  dăm  seama 
de  toate... 

Mulţi  oameni  ne  cunosc  interiorul.  Dar  unii  o  lăture, 
alţii  alta,  întru  cât  n'am  .ost  decât  într’un  contact  fugitiv 
cu  ei  şi  ne  judecă  dintr'un  interes  sau  altul.  Pentru  o  cu¬ 
noaştere  deplină  a  noastră,  trebue  să  dăm  ocazie  cuiva  să 
ne  cunoască  cu  deamănuntul,  din  toate  laturile;  cuiva  care 
nu  ne  judecă  din  vreun  unghiu  de  vedere  personal,  ci  cu 
dragostea  lui  lisus  şi  cu  obiectivitatea  normelor  lui  Dum¬ 
nezeu. 

Aşa  se  luminează  valoarea  duhovnicului  şi  necesitatea 
ca  să  nu  lunecăm  în  grabă  prin  faţa  lui  ci  să  ni-1  facem 
prieten  statornic...  Să  nu  crezi  că  descoperirea  ta  în  faţa 
duhovnicului  este  o  desgolire  nedemnă.  Nedemnă  este  în¬ 
făţişarea  înaintea  lumii  în  haina  murdară  a  păcatelor  şi  a 
viciilor.  Comunicarea  păcatelor  tale  nu  e  o  desgolire  de 
care  trebue  să  te  sfieşti,  ci  curajul  de  a  scoate  Ia  supra¬ 
faţă  ceea  ce  e  frumos  în  tine.  Păcatele  şi  aşa  se  văd,  chiar 
dacă  nu  le  spui.  Şi  se  văd  mai  urîte  când  nu  le  spui.  Dar 
când  le  mărturiseşti  în  duh  de  căinţă,  apari  prin  ele  tu 
cel  din  adânc,  înfrumuseţat  de  căinţă.  In  chiar  momentul 
mărturisirii  lor,  păcatele  nu  ţi  se  mai  văd  în  urîţenia  lor. 
Chiar  în  momentul  când  ai  început  mărturisirea  ta  în  faţa 
duhovnicului,  a  început  renaşterea  ta,  înnoirea  ta  prin  tot 
ceea  ce  faci  acum,  ajutat  de  duhovnicul  dat  ţie  de  Dum¬ 
nezeu'1.1 

•  * 

In  actul  spovedaniei,  penitentul  stă  în  faţa  lui  Dum¬ 
nezeu.  Preotul  este  numai  slujitorul  Său,  adică  executorul 
vrerii  preaînalte,  care  ţinteşte  la  reaşezarea  fiecărui 
suflet  omenesc  în  starea  de  optimă  comuniune  cu  Hristos. 

Spovedania  este  taina  eliberării  noastre  din  prinsoarea 
păcatului  şi  uşa  de  acces  la  libertatea  fiilor  lui  Dumnezeu. 

Am  fost  creaţi  după  chipul  şi  asemănarea  Părintelui 
ceresc,  care  ne-a  rânduit  să  fim  capodopera  mâinilor  Sale 
şi  coroană  a  creaţiei  din  nimic.  Spovedania  ne  restitue 
acest  ceresc  privilegiu  pierdut  prin  păcat.  Omul  nu  mai 
este  rob,  ci  liber.  El  este  proprietarul  unei  libertăţi  cu 
care  se  mândresc  îngerii  şi  întru  care  petrec  statornic 
sfinţii  sălăşluiţi  în  curţile  casei  Domnului. 

Libertatea  aceasta  învălue  cele  dinlăuntru  ale  noastre 
şi  îndulceşte  paşii  manifestărilor  noastre  văzute,  dându-le 
un  sens  şi  dându-le  siguranţa  pe  care  o  ai  numai  atunci 
când  plineşti  binele.  Libertatea  aceasta,  omul  modern, 
omul  izolat  de  cer  sau  în  ceartă  cu  el,  n'o  mai  are.  Aro¬ 
mele  amare  ale  atâtor  deprinderi  zise  „avansate"  l-au 
făcut  sâ-i  piardă  gustul  întremător. 

1  Dr.  D.  Siăniloae,  op.  cit.  p,  20— -22. 

„Suntem  săraci  în  libertate  lăuntrică",  constată  într’o 
carte  de  preţ  şi  de  curaj,  apărută  înainte  cu  vreo  cinci 
ani,  un  talentat  teolog  apusean.1  Spusele  lui  sunt  deopo¬ 
trivă  de  adevărate  pentru  cercurile  străine  de  darurile 
Bisericii,  ca  şi  pentru  creştinii  practicanţi.  Cei  dintâi  sunt 
săraci  în  libertate  din  simplul  motiv  că  posedă,  că  îşi  în- 
gădue  prea  multă  libertate.  Ori,  în  vâltoarea  unei  vieţi 
debordante,  care  refuză  orice  frână  —  chiar  dacă  are  o 
idee  cât  de  vagă  despre  existenţa  unui  atare  corectiv  — 
nu  mai  este  loc  pentru  libertatea  făurită  în  dogorile  unei 
convingeri  religioase  fermă  şi  dirijată  de  imperativele  or- 
dinei  morale.  O  astfel  de  viaţă  sufere  de  lipsa  unei  alvii 
şi  a  unei  orientări  pozitive.  E  o  viaţă  desarticulată-  din 
făgaşul  ei  firesc,  o  viaţă  fărâmiţată  în  pulbere  şi  deşertă¬ 
ciune  de  bunul  plac  care  nu  acceptă  îngrădirea  chiar  când 
aceasta  e  impusă  de  forţa  publică. 

Creştinii?...  sunt  tot  atât  de  puţin  liberi  ca  şi  cei¬ 
lalţi,  însă  în  sens  diametral  opus.  Stă  o  învălitoare  pe  ini¬ 
mile  lor,  au  prea  multe  stăvilare,  cum  zice  autorul  amintit 
mai  sus. 

Nu  suntem  liberi,  fiindcă  nu  ştim  preţui  adevărata  li¬ 
bertate.  N'o  ştim  preţui  fiindcă  n'o  cunoaştem.  Suntem  ro¬ 
biţi  lumii.  Ea  ne  dispreţuieşte  fiindcă  în  loc  să  i  ne  măr¬ 
turisim  cu  curaj  ca  atare,  preferăm  poza  timidă  şi  mult 
mai  comoadă  a  „creştinului  corect",  care  nu-i  altceva 
decât  o  variantă,  o  copie  retuşată  a  fariseului  de  odini¬ 
oară.  Suntem  atât  de  încărcaţi  de  vina  timpurilor  şi  de 
vina  înaintaşilor,  încât  nici  nu  mai  avem  curajul  să  o 
gândim  şi  să  o  mărturisim. 

Spovedania  îţi  reconfortează  curajul  mărturisirii  ne¬ 
putinţelor  tale  vinovate  şl  îţi  toarnă  în  viul  sufletului  pu¬ 
teri  fără  seamăn  de  mari  în  procesul  naşterii  din  nou,  care 
nu  se  poate  săvârşi  decât  în  colaborare  cu  Dumnezeu. 

Spovedania  te  reaşează  în  ceata  fiilor  lui  Dumnezeu, 
cari  dispun  de  libertate  fără  margini:  Ei  fac  numai  bine, 

1  Richard  Egtnter,  Von  der  Freiheit  der  Kinder  Gottcs,  Freiburg  i.  Br.  1941. 
Vezi  recenzia  acestei  cărţi,  datorită  Părintelui  Profesor  Dr.  Grigorie  T.  Marcu,  In 
„Rev,  Teol.‘\  Sibiu,  an,  XXXII,  1942,  p.  102—104,  dia  care  împrumutăm  unele  pa- 
sagii  în  cele  ce  urinează. 

şi  de  aceea,  pentru  ei  nu  există  lege  (comp.  Gal.  5,  23), 
adecă  pedeapsă,  ci  doar  nume  bun  înaintea  oamenilor,  iar 
in  ceriuri  răsplata  veşnică. 

După  ce  te-a  uşurat  şi  te-a  luminat,  spovedania  iţi  dă 
prilejul  de  a  putea  spune  cu  Apostolul,  de  astă  dată  despre 
tine  însuţi:  „Cele  vechi  au  trecut,  iată,  s'au  făcut  noui“ 
(II  Cor.  5,  17). 

Numai  ceva  mai  trebueşte,  pentru  ca  acest  proces  sa 
se  desăvârşească :  De  ceea  ce  ai  făgăduit  lui  Dumnezeu, 
când  ţi-ai  plecat  fruntea  sub  epitrahilul  preotului-duhovnic, 
să  te  ( ii  fără  gref ! 


FILOSOFIA  ANTICA  PEDAGOG 
SPRE  HRISTOS1 

d® 

Preot  Dr.  NICOLAE  TERCHILĂ 

Profesor  (*  Academia  teologică  „Andreiaaă* 

In  opul  său  „Nomoi“  (Legile),  Plato  vorbeşte  despre  spi¬ 
ritul  cel  rău,  care  lacrează  neîncetat  contra  celui  bun,  Duhul 
cel  rău  este  imboldul  cel  erb  al  firii,  care  e  lipsit  de  orice 
raţiune.  Acesta  poate  fi  folositor,  dacă  este  stăpânit  de  ra¬ 
ţiunea  divină,  el  însă  se  opune  veşnic  acesteia. 

Concepţia  despre  lume  expusă  în  această  carte  for¬ 
mează  partea  umbroasă,  pesimistă  a  concepţiei  optimiste 
expusă  în  „Timaios",  unde  lumea  este  descrisă  ca  o  crea¬ 
tură  şi  chip  al  celui  Desăvârşit,  unde  cosmosul  este  însuşi 
zeul  fericit.  In  cartea  „Legile"  zice’ că  în  lumea  aceasta 
este  mult  bine,  dar  rău  este  şi  mai  mult.  De  aceea  există 
o  luptă  nesfârşită,  în  care  omul  trebuie  să  fie  foarte  atent. 
In  lupta  aceasta  ne  putem  asocia  cu  zeii  şi  cu  duhurile 
cele  bune  (demonii),  pentrucă  noi  suntem  proprietatea  a- 
cestora. 

Plato  susţine  cu  multă  tărie  credinţa  în  providenţa 
divină,  care  cu  tot  răul  ce  există  în  lume  va  duce  lupta 
la  biruinţa  binelui.  Dacă  un  părinte,  sau  un  conducător 
de  oaste,  sau  de  stat  se  îngrijeşte  de  toate  treburile 
mici  şi  mari,  au  nu  se  va  îngriji  de  noi  Dumnezeu,  care 
este  atotputernic?  Aceasta  ar  însemna  că  Dumnezeu  ar  fi 
leneş  sau  neglijent.  Putem  fi  convinşi  că  Dumnezeu  toate 
le  va  întocmi  întru  mântuirea  şi  înflorirea  întregului.  O 
părticică  din  acest  întreg  este  şi  omul,  care  a  uitat  că  tot 
ce  viază  trebuie  să  tindă  spre  desăvârşirea,  spre  feri¬ 
cirea  întregului.  Individul  este  pentru  întreg,  nu  întregul 
pentru  individ.  Dar  omul  se  opune,  pentrucă  nu  ştie  în 


1  Urmare  dela  p.  138- 

ce  măsură  binele  comun  este  şi  binelel  lui.  Dumnezeu  a 
aşezat  pe  fiecare  la  locul  său,  astfel  ca  să  poată  colabora 
pentru  biruinţa  binelui.  Acceptarea  motivelor  pentru  a- 
ceastă  colaborare  a  lăsat- o  la  bunul  plac  al  fiecărui  om. 
In  forma  aceasta  Plato  aprobă  libertatea  voinţei. 

Dar  experienţa  arată  că  adeseori  cel  drept  sufere,  iar 
celui  nedrept  îi  merge  bine.  Această  disonanţă  Plato  în¬ 
cearcă  să  o  rezolve  referindu-se  la  o  răsplată  în  lumea 
de  dincolo.  De  judecata  zeilor  nu  poate  scăpa  nimeni.  Ori 
unde  te-ai  ascunde,  mâna  zeilor  te  va  ajunge  şi-ţi  va  da 
răsplata  cuvenită.  Aparenta  fericire  a  celor  nedrepţi  nu 
este  argument  împotriva  providenţei  divine. 

Pe  acest  temeiu  al  unei  concepţii  religioase  filosofice 
se  bazează  etica  lui  Plato.  Lumea  aceasta  este  numai  umbra 
realităţii,  este  contrastul  lumii  desăvârşite  a  ideilor.  Din 
lumea  desăvârşită  a  ideilor,  din  societatea  fericită  a  zeilor 
sufletul  cade  in  lumea  imperfecţiunii  materiale,  în  lumea 
trupului  pătimitor,  unde  trăeşte  chinuit  de  nostalgia  para¬ 
disului  pierdut. 

Situaţia  sufletului  căzut  în  trup  seamănă  cu  aceea  a  unui 
întemniţat  într'o  celulă  cu  ferestre  opace.  Celula  închisorii 
este  trupul,  ferestrele  opace  sunt  simţurile.  Sufletul  întrupat 
comunică  cu  lumea  prin  simţuri  ca  prin  nişte  ferestre  opace. 
Lumea  care  trece  prin  faţa  ferestrelor  sufletului,  adică  prin 
faţa  simţurilor,  proiectează  umbre  neprecise  pe  peretele  in¬ 
terior  al  peşterei.  Sufletul  nu  poate  percepe  lucrurile  aşa 
cum  sunt ;  el  trebue  să  se  mulţumească  numai  cu  umbra 
slabă  a  acestora,  pe  care  văzându-le  îşi  aduce  aminte  de 
lumea  lucrurilor  desăvârşite  de  unde  a  căzut.  Trupul  cu 
poftele  sale  stau  în  calea  cunoaşterii  adevărate,  în  calea 
fericirii. 

Aici  aflăm  motivarea  ascetismului  platonic.  Sufletul 
nu  se  simte  bine  în  temniţa  trupului,  care-1  ţine  în  cătuşe 
şi-l  chinue  cu  imboldurile  sale.  El  tiade  spre  lumea  ideilor, 
care  este  cea  adevărată  şi’n  care  se  simte  el  acasă.  De 
aceea  morala  platonică  pretinde  o  viaţă  ascetică  pentruca 
să  zdrobească  cătuşele  patimilor  trupeşti,  pregătind  astfel 
eliberarea  sufletului. 

Pe  de  altă  parte  lumea  aceasta  este  considerată  ca 
cea  mai  desăvârşită  creatură  a  lui  Dumnezeu,  este  chipul 
şi  asemănarea  lui,  este  însuşi  Dumnezeu  întrupat.  In  această 
concepţie  se  observă  tendinţa  de  nivelare  a  prăpastiei 
între  cer  şi  pământ,  între  Dumnezeu  şi  om.  In  ea  aflăm 
fenomenul  cel  mai  caracteristic  al  filosofiei  platonice :  o 
tendinţă  de  împăcare  între  Dumnezeu  şi  om,  care  formează 
fenomenul  caracteristic  şi  pentru  concepţia  creştină. 

In  opul  Theaitetos  plângerea  asupra  suferinţelor  pă¬ 
mânteşti  este  întregită  cu  îndrumarea  spre  viaţa  cea  ade¬ 
vărată  din  lumea  ideilor.  De  suferinţele  acestei  lumi  putem 
scăpa  tinzând  neîncetat  spre  o  asemănare  cu  Dumnezeu,  re¬ 
alizabilă  prin  o  viaţă  dreaptă  şi  evlavioasă.  Aceasta  este 
virtutea  adevărată,  în  vreme  ce  evitarea  răului  cu  un  scop 
utilitarist  este  virtutea  falsă.  In  această  dispreţuire  a  moralei 
utilitariste  aflăm  un  mare  progres  în  morala  lui  Plato, 
care  consideră  ca  normă  supremă  a  faptei  morale  idealul 
intuit  în  Dumnezeu.  Fă  binele  de  dragul  binelui,  nu  din 
cauza  unui  folos  egoist. 

Viaţa  înţeleptului  este  o  pregătire  neîncetată  spre  ieşirea 
din  temniţa  trupului,  spre  moarte.  Grija  lui  nu  este  în¬ 
dreptată  spre  trup,  ci  spre  suflet,  ca  să-l  mântuiască  pe 
acesta  din  cătuşele  corpului.  Câtă  vreme  sufletul  este  legat 
de  trup,  va  fi  împiedecat  prin  mii  de  obstacole  să  ajungă  la 
fericire,  de  care  ne  vom  putea  apropia  prin  o  viaţă  ne¬ 
întinată  de  trup,  până  ce  însuşi  Dumnezeu  ne  va  izbăvi. 
Atunci  vom  fi  liberi  de  nebunia  trupului  şi  curăţiţi  de  în- 
tinăciunea  lui.  Atunci  vom  putea  cunoaşte  adevărul,  pe  care 
numai  cei  curaţi  îl  vor  putea  vedea. 

In  lumina  moralei  ascetice  se  iveşte  la  Plato  ideea  bu¬ 
nului  moral  fără  pecetea  utilitarismului,  adică  ideea  valorii 
absolute.  Ea  prevesteşte  adevărul  cuprins  în  cuvintele  Mân¬ 
tuitorului:  „Fericiţi  sunt  cei  curaţi  la  inimă,  că  aceia  vor 
vedea  pe  Dumnezeu";  sau:  „Căutaţi  mai  întâi  împărăţia 
iui  Dumnezeu  şi  toate  celelalte  se  vor  adăuga  vouă". 

Dacă  a  ajuns  odată  stăpânitoare  în  morală  această  idee, 
pe  baza  ei  s’a  putut  stabili  valoarea  relativă  a  celorlalte 
bunuri  morale.  Astfel  sănătatea  morală  a  omului,  sau  vir¬ 
tutea,  constă  în  viaţa  cumpătată,  adică  în  armonizarea  tu- 

turor  dorinţelor  sub  stăpânirea  raţiunii.  In  forma  aceasta 
virtutea  nu  mai  este  identificată  cu  cunoaşterea,  ca  la 
Socrate.  Ea  se  împarte  aşa  cum  se  imparte  sufletul,  adică 
fiecărei  activităţi  sau  părţi  sufleteşti  îi  corespunde  o  virtute 
şi  anume :  raţiunii  îi  corespunde  înţelepciunea,  voinţei  — 
bărbăţia,  simţurilor  —  înfrânarea,  iar  aranjarea  acestor 
părţi  în  armonia  sufletului  întreg  o  face  dreptatea. 

Acestea  sunt  cele  patru  virtuţi  cardinale  ale  eticei 
platonice,  virtuţi  cari  rezultă  din  inactivarea  puterilor 
noastre  sufleteşti.  Ele  au  fost  întregite  în  morala  creştină 
de  cele  trei  virtuţi  teologice :  credinţa,  nădejdea  şi  dra¬ 
gostea.  Toate  împreună  alcătuesc  un  izvor  nesecat  de  să¬ 
nătate  şi  frumuseţe  sufletească.  Ele  sunt  odoare  scumpe 
cari  împodobesc  şi  însoţesc  sufletul  în  eternitate. 

Prin  urmare,  dacă  virtutea  este  frumuseţea  şi  sănătatea 
sufletească  a  omului,  se  înţelege  dela  sine  că  ea  singură 
te  poate  face  fericit.  Dacă  ar  întreba  cineva  că  dreptatea 
sau  nedreptatea  este  mai  folositoare,  ar  fi  o  nebunie,  ca 
şi  întrebarea  dacă  e  mai  bine  să  Iii  sănătos  sau  bolnav, 
să  ai  un  suflet  stricat  şi  netrebnic  sau  unul  înţelept  şi  să¬ 
nătos.  Atât  de  necondiţionată  şi  de  covârşitoare  este  va¬ 
loarea  internă  a  virtuţii,  încât  omul  drept  poate  fi  consi¬ 
derat  fericit  chiar  şi  când  ar  fi  neînţeles  de  zei  şi  de 
oameni,  iar  cel  nedrept,  nefericit,  chiar  şi  când  şi-ar  putea 
ascunde  răutatea  sa. 

Dar  frumuseţea  virtuţii  se  arată  în  toată  măreţia  ei, 
după  părerea  lui  Plato,  numai  în  viaţa  socială  a  statului. 
Precum  frumuseţea  sufletului  individual  constă  în  aceea 
că  cele  trei  părţi  sau  facultăţi  ale  lui:  raţiunea,  voinţa  şi 
simţurile  se  află  în  desăvârşită  armonie,  aşa  şi  în  viaţa 
colectivităţii,  frumuseţea  armoniei  se  iveşte  atunci  când 
fiecare  individ  —  din  oricare  pătură  socială  ar  fi  —  lu¬ 
crează  la  locul  competent  şi  primeşte  ce  i  se  cuvine.  Cu 
acest  principiu  a  păşit  Plato  în  faţa  mişcării  pentru  ega¬ 
litate  a  democraţiei.  El  a  recunoscut  că  dezastrul  acesteia 
se  ascunde  în  racila  incompatibilităţii,  greu  de  combătut 
în  statul  democrat,  unde  fiecare  cetăţean,  fără  considerare 
dacă  este  capabil  sau  nu,  poate  reclama  orice  oficiu,  ocu¬ 
parea  căruia  se  făcea  atunci  prin  tragere  la  sorţi.  Stăpâ- 

nirea  masselor  şi  a  partidelor  devine  tot  mai  neînfrânată  şi 
mai  destrăbălată  sub  influinţa  demagogilor  sofişti,  în  faţa 
cărora  nu  există  nicio  valoare  absolută  şi  cari  nimicesc 
orice  respectare  a  legii,  a  moralei  şi  a  credinţei.  Faţă  de 
acest  individualism  dizolvant  al  statului  vechiu  proiectează 
Plato  imaginea  statului  său  ideal. 

Plato  concepe  statul  drept  o  manifestare  a  Binelui  în 
stil  mare.  Acesta  avea  să  fie  un  organism  viu,  adică  ce 
este  individul  în  mic,  trebue  să  fie  statul  în  mare.  Precum 
se  cere  individului  să  realizeze  cele  patru  virtuţi  cardinale 
pentru  desăvârşirea  sa,  aşa  trebue  să  se  realizeze  aceste 
virtuţi  în  stat,  ca  într'un  organism  ce  reprezintă  ideea 
binelui  in  formă  desăvârşită. 

Organismul  statului  se  împarte,  conform  facultăţilor 
sufletului  omenesc,  în  trei  categorii :  aceea  a  meseriaşilor, 
a  ostaşilor  şi  a  guvernatorilor  sau  învăţaţilor.  Fiecare  dintre 
aceste  trei  categorii  îşi  are  virtutea  sa  cardinală.  Pentru 
meseriaşi  se  potriveşte  înfrânarea,  pentru  războinici  băr¬ 
băţia  şi  pentru  conducători  înţelepciunea.  Iar  comună  tu¬ 
turor  categoriilor  trebue  să  fie  dreptatea,  care  îndeamnă 
pe  fiecare  să-şi  cunoască  bine  locul  ce  i  se  cuvine. 

Muncitorii  au  datoria  să  se  îngrijească  de  subsistenţa 
materială  a  statului,  sunt  excluşi  dela  orice  cultură  supe¬ 
rioară,  precum  şi  dela  orice  amestec  în  afacerile  statului. 
Celelalte  două  categorii  sociale  sunt  păzitorii  şi  conducă¬ 
torii  statului  în  războiu  şi  în  timp  de  pace.  Aceştia  sunt 
obligaţi  să-şi  dedice  toată  viaţa  exclusiv  intereselor  supe¬ 
rioare  ale  statului,  nu  au  voie  să  posede  proprietate  par¬ 
ticulară,  sunt  plătiţi  de  stat  şi  trebue  să  renunţe  chiar  şi 
la  viaţa  familiară. 

Copiii  nou  născuţi  nu  aparţin  părinţilor,  ci  statului. 
Statul  îngrijeşte  de  creşterea  lor  începând  dela  naştere. 
Filosofii  au  scopul  suprem  să  se  îngrijească  de  o  educaţie 
sistematică  în  vederea  intereselor  statului.  Educaţia  este 
mixtă  şi  se  face  prin  gimnastică,  muzică  şi  matematică. 
Cei  mai  distinşi  sunt  selecţionaţi  şi  primesc  o  educaţie  şi 
în  dialectică.  Astfel  se  îngrijeşte  statul  de  o  suscrescenţă 
bogată  în  oameni  virtuoşi  şi  destoinici  pentru  conducere 

şi  pază.  Conducâtoii  de  stat  pot  fi  numai  aceia  cari  au 
luat  parte  la  cel  mai  înalt  curs  de  educaţie  filosofică  şi 
s'au  înălţat  astfel  până  la  cunoaşterea  supremă  a  ideii 
binelui.  Prin  această  cunoaştere  vor  putea  ajunge  în  po¬ 
sesia  normei  supreme  pentru  o  acţiune  corectă  în  condu¬ 
cerea  statului.  In  forma  aceasta  ideea  bunului  suprem, 
adică  Dumnezeu,  este  soarele  care  luminează  şi  aduce  viaţă 
în  acest  stat,  prin  mijlocirea  re  genţilor- filosofi. 

Aceasta  ar  fi  împărăţia  lui  Dumnezeu  pe  pământ,  aşa 
cum  a  dorit-o  Plato,  In  ea  oamenii  nu  sunt  apreciaţi  pe 
baza  bogăţiei  pământeşti  ci  pe  baza  averii  sufleteşti  pe 
care  o  posedă  din  naştere  fiecare  individ.  Aşa,  dacă  are 
cineva  „aur  sufletesc",  adică  raţiune,  ajunge  în  cea  mai 
înaltă  pătură  socială  a  filosofilor ;  celce  are  „argint  sufle¬ 
tesc"  adică  voinţă,  intră  în  categoria  militarilor,  iar  celce 
are  „aramă  sufletească",  adică  simţuri  bine  desvoltate,  se 
face  muncitor. 

Acest  plan  grandios  are  însă  o  mulţime  de  lacune, 
din  cauza  cărora  nu  poate  fi  realizat.  Ca  toate  construc¬ 
ţiile  intelectualului  lipsit  de  iubire,  rămâne  şi  planul  măreţ 
al  statului  platonic  o  schelă  prin  care  bântuie  cumplit 
vântul  rece  al  formalismului  sec,  un  schelet  lipsit  de  căl¬ 
dura  iubirii  dătătoare  de  viaţă  menită  să  îmbrace  în  carne 
şi  să  învieze  oasele  moarte.  Puterea  intelectului  nu  este 
suficientă  pentru  trecerea  dela  idee,  dela  vorbă  la  faptă. 
Statul  lui  Plato  are  tot  ce  mintea  omenească  singură  poate 
născoci  ca  perfecţiune.  Şi  el  totuşi  nu  a  fost  şi  nu  va  fi 
viabil,  pentrucă  este  zidit  pe  teoria  greşită  a  moralei  in- 
telectualiste.  Plato,  ca  şi  marele  său  dascăl  Socrate,  a 
crezut  că  cine  cunoaşte  binele  acela  il  şi  face  fără  zăbavă. 
Ei  nu  şi-au  dat  seama  de  slăbiciunea  firii  omeneşti,  stricată 
în  urma  căderii  în  păcat.  Ei  nu  ştiau  că  omul  căzut  nu 
poate  face  binele  pe  care-1  voieşte,  cunoscându-1,  ci  face 
răul  pe  care  nu-1  voieşte,  precum  mărturiseşte  sf,  Pavel, 
neîntrecutul  cunoscător  al  sufletului  omenesc.  Ei  nu  ştiau 
că  toate  eforturile  intelectului  uman  sunt  zadarnice  câtă 
vreme  le  lipseşte  Harul.  In  statul  lui  Plato  n'a  trecut 
„umbra  legii"  şi  harul  „n'a  venit" ;  din  pricina  aceasta  nu 
este  viabil. 

In  filosofia  pe  care  se  bazează  statul  platonic  nici  cu¬ 
noaşterea  nu  este  cea  adevărată,  adică  sinteza  între  intelect 
şi  iubire ;  de  aceea  suntem  nevoiţi  să  spunem  că  prin  acest 
plan  ideal  s'a  arătat  lumii  vechi  numai  steaua  intelectului, 
sau  a  cunoaşterii  luciferice,  insuficienţele  căreia  au  învăţat 
lumea  să  creadă  că  trebue  să  vină  soarele  cunoaşterii  de¬ 
pline,  Hristos,  aşa  cum  cântă  creştinătatea:  „Naşterea  Ta, 
Hristoase,  Dumnezeul  nostru  răsărit-a  lumii  lumina  cu¬ 
noştinţei".  (Va  urma) 


(§Q) 


MORALITATEA 

CA  ATITUDINE  EXISTENŢIALA1 

de 

Preot  IOAN  OPRiŞ 

Administrator  protopopesc,  Blaj 

V.  DESPRE  TEMEIURILE  Şl  SEMNIFICAŢIILE 
ULTIME  ALE  MORALITĂŢII 

Din  cercetările  noastre  de  până  acum  s'a  putut  vedea 
că  Ethosul  rezultă  din  aspiraţia  fundamentală  a  Eului  ome¬ 
nesc  către  valoarea  morală.  De  aceea,  orice  încercare  de 
a  afla  un  temei  al  binelui  în  afară  de  axiologie,  este  şi  va 
rămâne  infructuoasă.  Problema  dacă  binele  şi  răul  au  sau 
nu  o  realitate  în  sine,  problemă  care  constituia  cheia  de 
boltă  a  teodiceii  clasice,  mai  ales  după  ce  ne-am  instalat 
pe  terenul  inebranlabil  al  realismului  axiologic,  ni  se  pare 
fără  sens.  Dealtfel,  răspunsul  în  deobşte  dat  de  filosofii 
mai  vechi,  cum  că  binele  ar  însemna  un  plus,  iar  râul  un 
minus  ontologic,  pare  cu  totul  improbabil  din  prespectiva 
noastră,  pentrucă  în  definitiv  răul  posedă  acelaşi  caracter 
de  pozitivitate  ontică,”  întocmai  ca  ş;  binele.  Fără  a  cădea 
in  exagerări  manîheice,  ne  întrebăm  legitim :  Oare  fiul  nu 
se  manifestă  tot  a*ât  de  presant  şi  de  pozitiv,  ba  uneori 
chiar  mult  mai  viguros,  şi  nu  se  folosesc  de  aceleaşi  tir-,  Ite : 
inteligenţa,  sentimentul  şi  voinţa,  dăruite  de  Dumnezeu,  ca 
şi  binele?  Credem  că  explicaţiile  ultime  ale  moralităţii  nu 
trebue  căutate  In  câmpul  sterp  al  speculaţiilor  pur  meta¬ 
fizice,  ci  cercetările  moraliştilor  trebue  să  se  apropie  mai 
mult  de  problematica  specială  a  antropologiei  filosofice. 
Numai  când  vom  pătrunde  până  in  adâncime  in  structura 
,;i  infrastructura  fiinţei  umane,  vom  putea  afla  temeiurile, 
esenţele  şi  semnificaţiile  ultime  ale  moralităţii. 

1  Urmare  dela  p.  168. 

2  Cf.  D.  Siăniloae:  Ortodoxie  şi  românism,  p,  276  sq. 

întreaga  tematică  morala  se  află  constelată  pe  linia 
care  coboară  din  cea  mai  ameţitoare  transcendenţă,  prin 
fondul  psihic  şi  biologic,  spre  rădăcinile  abisale  ale  fiinţei,. 
Acolo,  în  neguroasele  regiuni  ale  inconştientului,  vom  afla 
sensurile  ultime  ale  fenomenului  moral,  pentrucă  atitudini 
care  să  posede  un  caracter  esenţial  moral,  nu  pot  să  izvo¬ 
rască  decât  din  motivaţiile  adânci  ale  unui  fond  în  care 
stăruiesc  forţele  originare  ale  naturii  omeneşti.  Dacă  n’am 
reuşi,  în  mod  special,  să  stabilim  implicaţiile  abisale  ale 
moralităţii,  toată  strădania  noastră  din  studiul  acesta  ar  fi 
zadarnică,  pentrucă  numai  perspectiva  abisală  ne  mijloceşte 
cu  maximum  de  eficacitate  posibilitatea  depăşirii  unilate¬ 
ralului  logic  şi  psihologic  în  morală  şi  înţelegerea  mora¬ 
lităţii  ca  atitudine  existenţială. 

Ceea  ce  stă  la  baza  dinamicei  interioare  a  fenomenului 
moral,  precum  am  mai  spus,  este  faptul  fundamental  şi 
axiomatic  al  discordanţei  dintre  existenţă  şi  valoare.  Această 
discordanţă,  acest  desechilibru  ontologic,  care  sfâşie  esenţial 
fiinţa  umană,  desechilibru  pe  care  fiecare  îl  poate  sesiza 
după  sensibilitatea  sa  metafizică  proprie,  este  factorul 
creator  al  ordinei  morale,  subiective,  prin  excelenţă.  Mo¬ 
ralitatea  răsare  în  mod  necesar 1  din  dialectica  dintre  exi- 
stenţă  şi  valoare  şi  toate  eforturile  etice  ale  spiritului  con¬ 
verg  în  sensul  depăşirii  „mizeriei"  umane  şi  a  realizării 
saltului  vital  al  fiinţei  de  pe  planul  inferior  al  existenţei 
imediate,  pe  cel  superior  al  existenţei  prin  valoare. 

Este  dela  sine  înţeles  că  un  astfel  de  „salt"  comportă 
dificultăţi  incomensurabile,  pentrucă  cere  un  efort  extra¬ 
ordinar  de  desanimalizare  a  omului,  de  desprindere  aproape 
orutaiă  din  angrenajul  tendinţelor  centripetele  ala  Sinelui 
biolologic.  Pentru  a  realiza  moralitatea  în  sensul  unui  stil 
de  viaţă  specific  uman,  în  sensul  unei  sinteze  existenţiale 
durabilă  şi  permanentă  între  existenţa  şi  valoare,  e  nevoie 
să  coborîm  înlăuntrul  fiinţei  până  în  adâncurile  în  care 
se  află  ascunse  resorturile  ultime  ale  comportamentului 
uman. 


1  Cuvântul  necesar  este  luat  aici  în  sensul  lui  sollen,  ca  o  necesitate  spiri¬ 
tuală.  postulativă. 

Analizând  mai  deaproape  viaţa  sufletească  vom  con¬ 
stata  că  orice  act  psihic,  complex  sau  elementar,  conştient 
sau  inconştient,  în  stare  de  tendinţă  sau  in  proces  de  reali¬ 
zare,  cuprinde  un  sens  eminamente  valorificator.  Toate 
mişcările  întâmplate  în -lumea  noastră  interioară,  se  reali¬ 
zează  pe  bază  de  preferinţă  şi  sunt  cuprinse  oarecum 
aprioric  în  unităţi  mai  mari  de  directivă  valoriiicaioare, 
care  se  înglobează  la  rândul  lor  într'un  sistem  axiologic 
central.  Acest  sistem  axiologic  central,  reprezintă  nodul 
gordian  care  leagă  puterile  conştientului  de  acelea  ale  in¬ 
conştientului.  Datorita  funcţiei  esenţiale  pe  care  o  înde¬ 
plineşte  în  activitatea  atât  de  complicată  a  psihismului 
uman,  acesta  poate  fi  considerat  drept  centrul  dinamic  al 
intregei  vieţi  psihice  şi  spirituale  a  omului.  In  orice  caz, 
fără  conceperea  unui  sistem  axiologic  central,  ne-ar  fi  im¬ 
posibil  să  înţelegem  unitatea  de  conduită  a  fiinţei  umane. 
Numai  un  factor  selectiv,  unitar,  poate  pune  ordinea  uni¬ 
tăţii  în  multiplicitatea  haotică  a  tuturor  acţiunilor  şi  re- 
acţiunilor  posibile  în  lumea  noastră  interioară.  Acest  factor 
central  de  unitate,  acest  centru  de  valorificare  a  lumii  şi 
a  vieţii  în  sânul  persoanei  omeneşti,  este  Eul. 

Sensurile  comportamentului  uman  sunt  în  concordanţă 
cu  directivele  sistemului  fundamental  de  valorificare  al 
Euiui,  iar  calitatea  lui  este  în  funcţie  de  calitatea  setei 
esenţiale  de  valoare  a  acestuia,  de  Erosul1  său  existenţial. 
E  adevărat  că  la  foarte  mulţi  oameni  elanul  spiritual  al 
Erosului  este  scăzut.  Totuşi,  viaţa  omenească  nu  poate  fi 

1  Ideea  aceasta  a  Erosului  este  de  esenţă  platonică-  Vestitul  Symposion  al  lui 
Platon  este  un  adevărat  imn  metafizic  in  onoarea  lui  Eros.  In  ce  ne  priveşte,  ni  se 
pare  că  ideea  Erosului  este  cât  se  poate  de  pregnantă  atât  in  eeea  ce  priveşte  stu¬ 
diul  antopologiei  filosofice,  cât  şi  in  ceea  ce  priveşte  studiul  psihologiei  abisale  şi 
al  moralei.  Eposul  este  în  esenţă  năzuinţă  spre  valoare,  expresie  a  impulsului  de 
participare  a  existenţei  imanente  la  transcendenţă,  Pentru  noi  este  însăşi  esenţa, 
substanţa  metafizică  a  Euiui,  Eul  In  sine  nu  poate  fi  determinat  prin  niciun  atribut 
adecvat,  afară  de  atributul  Erosului,  Eul  este  Eros,  adică  elan  de  transcendere,  sete 
de  transcendenţă,  aspiraţii  a  „ceva"  spre  „altceva14,  intenţionalitate  pură,  voinţă  de 
realizare  şi  autorealizare,  spirit  pur,  libertate  originară  etc.  Prin  semnificaţiile  lui 
„exotice"  Eul  se  prezintă  nu  numai  ca  o  sursă  de  selecţie  şi  valorificare  a  lumii  şi 
al  vieţii  ci  şi  ca  o  misterioasă  funcţie  de  relaţie  intre  existenţă  şi  valoare,  ca  un 
corespondent  nexăzut  al  lumii  valorilor  transcendente  în  lumea  imanenţei  (Cf.  Cezar 
Papacostea :  Platon  II — Banchetul,  Buc,  1931). 

nicicând  redusă  la  instinctivitatea  pură,  căci  permanent  se 
vor  ciocni  în  ea  tendinţele  obscure  ale  biosului  cu  prefe¬ 
rinţele  esenţial  spirituale  ale  Eului. 

In  orice  caz,  datorită  caracterului  eminamente  prefe¬ 
renţial  al  ordinei  psihice,  caracter  determinat  de  activitatea 
axiologică  a  Eului,  nu  putem  anula  spiritualitatea  din  nici 
un  sector  al  psihologiei  şi  cu  atât  mai  puţin  din  sectorul 
psihologiei  abisale.  Nicio  tendinţă  conştientă  sau  incon¬ 
ştientă,  nu  e  lipsită  de  un  anumit  grad  de  spiritualitate, 
pentrucă  orice  tendinţă  nu  este  altceva  decât  un  impuls 
direct  sau  indirect  al  Eului  şi  nu  ar  putea  să  existe  ca 
tendinţă  dacă  nu  s'ar  integra  într'o  cât  de  mică  măsură  în 
ordinea  unitară  a  sistemului  axiologic  al  acestuia.  Concepţia 
pur  biologistă  a  unor  psihologi  mai  recenţi  în  legătură  cu 
lumea  abisală,  este  falsă  şi  unilaterală.  Abisalul  nu  este  o 
„hazna"  a  spiritului,  ci  este  locul  unde  se  produc  marile 
revelaţii  ale  lumii  spirituale.'  Sub  egida  unificatoare  a 
Eului,  valorile  spirituale  şi  cele  biologice  se  complinesc  şi 
adesea  se  interpenetrează,  imprumutându-şi  reciproc  sensuri 
şi  tendinţe  ce  le  sunt  respectiv  specifice.  Civilizaţia  de 
pildă,  nu  este  altceva  decât  o  expresie  a  valorilor  biolo¬ 
gice,  realizate  pe  calea  inteligenţei  şi  a  voinţei  umane,  în 
timp  ce  cultura  este  prin  excelenţă  expresie  tipică  a  lumii 
abisale.  Intr’adevăr,  nu  există  cultura  fără  concursul  feno¬ 
menului  inspiraţiei,1 2 3  care  este  o  adevărată  erupţie  de  va- 


1  In  cartea  sa  „Orizont  şi  stil"  —  in  special  in  capitolul  „Celalalt  tărâm"  — 
dl  Blaga  pune  admirabil  la  punet  această  chestiune.  De  altfel  pe  implicaţiile  sale 
spirituale  ale  domeniului  abisal  işi  construieşte  dsa  întreaga  concepţie  despre  „stil" 
şi  cultură. 

2  După  părerea  unora,  inspiraţia  ar  pune  problema  unei  divizări  a  domeniului 
abisal,  in  domeniul  inconştientului  propriu  zis,  unde  s'ar  produce  acţiunile  şl  reac- 
ţiunile  biotice  ale  psihismului  şi  supraconştient,  unde  s'ar  realiza  toate  elaborările 
şi  revelaţiile  spirituale,  inclusiv  inspiraţia.  (Cf.  Nickifor  Crainic:  Nostalgia  paradi¬ 
sului,  Bucureşti,  1940,  pT249  sq.).  Metologic  distincţia  e  bună.  Pe  planul,  realităţii  ea 
rămâne  însă  o  simplă  abstracţiune.  Domeniul  abisal  este  şi  rămâne  unul  singur  şi 
indivizibil,  stăpânit  de  Eul  spiritual  şi  iniţiativele  lui.  în  ordinea  vieţii  sufleteşti  mi 
are  ce  căuta  criteriul  cantitativ  şi  cu  atât  mai  puţin  spaţiali tatea.  Ceea  ce  formează 
infrastructura  fiinţei  umane  este  Eul.  El  este  fundamentul  ultim  al  realităţii  abisale. 
Inconştientul  biologic  nu  este  decât  o  suprastructură,  un  epifenomen,  care  împiedică 
în  chip  întâmplăfor  activitatea  liberă  a  Eului,  falsificând  elanurile  autentice  ale 
fârosului  acestuia  şi  care  este  cu  atât  mai  dificil  de  depăşit  cu  cât  reuşeşte  să-şi 

lori  transcendente  din  interiorul  inconştient  a!  fiinţei  spre 
zonele  luminoase  ale  conştiinţei  şi  ale  vieţii  sociale.  Aceasta 
demonstrează,  credem,  suficient  că  domeniul  abisal  nu  este 
ceea  ce  s'au  grăbit  unii  să  afirme,  ci  este  un  imens  de¬ 
pozit  de  transcendenţă  şi  autenticitate  umană. 

Cu  o  astfel  de  concepţie  despre  lumea  inconştientului, 
putem  îndrăzni  să  afirmăm  că  este  posibilă  o  convertire 
la  comportamentului  dela  stadiul  existenţei  la  acela  al  va¬ 
lorii,  pentrucă  în  aceste  regiuni  nu  numai  că  se  valorifică 
şi  se  fructifică  vital  orice  tendinţă,  dar  se  şi  săvârşeşte  in 
acelaş  timp  convergenţa  dinamică  a  tuturor  forţelor  vitale. 
Părerea  noastră  este,  împotriva  oricărei  teorii  raţionaliste, 
că  ceea  ce  trebueşte  moralizat  în  primul  rând  este  incon¬ 
ştientul,  care  singur  dă  sensul  şi  tonalitatea  întregului  com¬ 
portament  uman.1  Din  abisul  fiinţei  pornesc  toate  tendin¬ 
ţele  fundamentale  ale  psihismului  si  numai  plasată  în 
această  zonă  obscură  dar  atotrealizatoare,  valoarea  morală 
poate  deveni  categorie  unică  şi  permanentă  a  existenţei 
umane,  adică  ceea  ce  trebue  să  devie  moralitatea:  o  ati¬ 
tudine  existenţială.  Acest  lucru  este  pobibil  pentrucă  lumea 
inconştientului  nu  este  altceva  decât  un  vast  imperiu  în 
care  domneşte  atotputernic  Eul. 

consolideze  înlăuntrul  flintei  o  poziţie  autonomieă  mai  subtilă.  De  altfel  din  însuşi 
textul  lui  Evagriu  Ponticul,  pe  care  îl  citează  N.  Crainic,  se  poate  vedea  că  e  vorba 
despre  o  schimbare  de  atitudine  şi  despre  o  distincţie  calitativă  între  inconştient 
ca  „loc1*  al  lui  Dumnezeu.  Abisalul,  acelaş  abisal  care  cândva  a  servit  ca  loc  pentru 
patimi,  poate  deveni  „Joc  aJ  lui  Dumnezeu"  dacă  „mintea  s'a  desbrăcat  de  omul  cel 
vechiu“«  adică  Eul  a  reuşit  să  se  elibereze  din  tirania  fondului  biologic  şi  să  se 
afirme  nemijlocit.  (Cf.  Filocalia,  voi,  I,  trad.  de  Dr,  D,  Stăniloae.  Sibiu,  1946,  p. 
62»  art.  i  8J. 

1  In  limbaj  biblic  inconştientul  poate  fi  identificat  cu  termenul  „inimă1’,  inima 
este  locul  unde  sălăşluesc  intenţiile  reale  ale  omului  şi  unde  se  făuresc  faptele 
omeneşti,  (Cf.  Psalm  14,  1;  Geneza  6,  5;  Eclesicsi  8,  11;  9,  3 ;  Matern  Î2,  34;  15, 
19;  5,  28;  Luca  6,  45;  Romani  2,  5).  Adevărata  moralitate  nu  poate  ieşi  decât 
dintr'o  inimă  deplin  predată  Domnului.  De  aceea,  îndemnul  său  statornic  este  „Fiule» 
da-mi  inima  ta  1“  (Proverbe  23,  26),  Căci  „unde  este  comoara  ta  —  obiectul  tău 
intenţional  —  acolo  va  fi  şi  inima  ta“  (Mateiu  6,  21).  Sf.  Părinţi  numesc  inconştientul 
„minte",  sau  „gânduri".  In  minte  gândurile  bune  —  impulsiile  spirituale  ale  Eului 
originar  -  se  luptă  cu  cele  rele  —  „necuraţii  draci",  care  „unii  £1  ispitesc  pe  om 
ca  om,  iar  alţii  il  tulbură  pe  om  ca  pe  un  dobitoc  necuvântător"  (Cf,  Filocalia: 
p.  62,  art.  19)  şi  care  nu  sunt  alt eeva  decât  pornirile  animalice  şi  rafionalizanie  ale 
Eului  devenit,  empiric. 

Precum  am  văzut,  Eul,  sesizat  în  adânca  sa  interiori- 
tate,  în  fiinţa  sa  autentică,  este  într'adevăr  un  purtător  de 
valori  transcendente,  spirituale.  Mai  mult.  In  tendinţele  şi 
atitudinile  sale  esenţiale,  Eul  cuprinde  însăşi  esenţele  şi 
evidenţele  ultime  şi  permanente  ale  moralităţii.  Esenţa  ac¬ 
tului  moral  este  în  mod  special  implicată  în  natura  inten¬ 
ţională  a  Eului,  moralitatea  nefiind  altceva  decât  atitudinea 
existenţială  adecvată  a  acestuia  în  faţa  lumii  şi  a  vieţii 
sale  proprii.  Prin  aceasta  am  angajat  însă  fără  îndoială 
problema  în  plină  discuţie  fenomenologică. 

Fenomenologia  este  în  primul  rând  o  metodă  şi  numai 
în  al  doilea  rând  o  metafizică.  Punctul  ei  de  plecare  îl 
formează  celebrul  Cogito  cartesian  şi  a  fost  preconizată  de 
filosoful  german  Ed.  Husserl. 1  Indiferent  de  implicaţiile 
metafizice  ale  fenomenologiei  lui  Husserl,  noi  vom  utiliza 
metoda  lui  „eidetică"  în  sensul  realismului  axiologic  la 
care  ne-am  stabilit. 

Pentru  Husserl  „fenomenul"  nu  este  o  simplă  aparenţă 
ta  noumenului  c»  la  Kant,  ci  este  un  fapt  pozitiv,  care 
zrebue  luat  in  sermă,  pus  sub  observaţie  şi  considerat  ca 
un  dat  care  conţine  anumite  indicaţii  intelectuale,  valabile 
în  legătură  cu  realul.  Fenomenologia  ni  se  prezintă  ca  un 
studiu  descriptiv  al  faptelor  trăite  de  gândire,  trecute  însă 
printr'un  proces  de  desfenomenalizare,  de  depăşire  treptată 
a  empiricului,,  de  „reducţie  eidetică"  sau  fenomenologică, 
cu  scopul  de  a  atinge  însăşi  esenţa  şi  evidenţa  ultimă  a 
fenomenelor.  Această  esenţă  şi  evidenţă  se  află  însă  din¬ 
colo  de  orice  obiect,  în  subiectul  însuşi  şi  obiectele  sunt 
simple  indicaţii  ale  lor.  Esenţele  şi  evidenţele  ultime  ale 
fenomenelor  coincid  cu  însăşi  „intenţionalitatea  transcen¬ 
dentală"  prin  care  Eul  gândeşte  lumea.  Prin  reducţia  fe¬ 
nomenologică  de  fapt  detaşem  Eul  de  fenomenalitatea  em¬ 
pirică,  materială,  a  obiectelor,  pentru  a  descoperi  latura 
pur  formală  a  acestora,  intenţionalitatea  pură,  imanentă,  a 
Eului,  faţă  de  lumea  obiectelor.  De  unde  rezultă  că  esenţa 
şi  evidenţa  ultimă  a  realităţii  este  de  natură  egotică  şi 
f  oate  fi  nu  numai  sesizată  nemijlocit  ci  şi  comunicată.  In 

1  Ideile  lui  Husserl  sunt  expuse  în  special  în  operele?  Logische  Untersuchungan, 
voi.  i,  1913,  voi.  II,  Partea  Il-a  1913,  Partea  Il-a  1921 ;  Miditations  cartesiennes,  1931. 

ultima  analiză  deci  sensurile  ultime  ale  realităţii  coincid 
cu  sensurile  ultime  implicate  în  natura  intenţională  a  Eului.1 

Din  punct  de  vedere  fenomenologic,  important  in  mo¬ 
rală  nu  este  faptul  moral  concret,  luat  izolat,  ci  atitudinea, 
intenţionalitatea  din  care  a  izvorît.  Această  reducere  a 
moralităţii  la  atitudinile  şi  iniţiativele  fundamentale  ale 
Eului,  nu  însemnează  nicidecum  o  imanentizare  a  moralei, 
ci  numai  repunerea  ei  în  perspectiva  existenţială,  din  care 
a  fost  smulsă  de  raţionalism.  Prin  caracterul  ei  intenţional, 
moralitatea  îşi  păstrează  deplin  şi  chiar  îşi  consolidează 
caracterul  de  universalitate,  obiectivitate,  aprioritate  şi 
transcendenţă.  Actul  moral  este  prin  excelenţă  un  fapt  de 
conştiinţă.  Dar  este  în  acelaşi  timp  şi  ceva  mai  mult:  Este 
rezultatul  existenţial  al  sintezei  dialectice  dintre  existenţă 
şi  valoare. 

Din  toate  acestea  rezultă  că  sondarea  esenţelor  şi  sem¬ 
nificaţiilor  ultime  ale  moralităţii  implică  două  faze  diferite : 
1.  Fenomenologia  morală,  constând  în  precizarea  cu  aju¬ 
torul  reducţiei  fenomenologice  a  modurilor  esenţiale  sub  care 
se  prezintă  moralitatea  în  subiectivitatea  transcendentală  a 
Eului  şi  2.  Dialectica  moralităţii,  constând  în  studierea 
condiţiilor  concrete  de  realizare  a  acesteia. 

Aşadar,  ne  vom  ocupa  întâi'  de  aspectul  nedialectic  al 
moralităţii,  adică  de  atitudinile  aprioric  posibile  ale  Eului 
moral,  în  faţa  lumii  şi  a  vieţii  sale  proprii.  Posibilitatea  şi 
directiva  oricărei  atitudini  morale,  în  sens  fenomenologic, 
este  în  funcţie  de  obiectul  intenţional  al  Eului.  Acest  obiect 
intenţional  nu  este  însă  altceva  decât  expresia  supremei 
generalităţi  posibile  în  lumea  obiectelor.  De  aceea  ultima 
generalitate  din  lumea  obiectelor  este  echivalentă  cu  însăşi 
esenţa  eidetică  a  actului  moral.  La  o  analiză  a  obiectelor 
intenţionale  ale  Eului  vom  descoperi  prin  reducţie  feno¬ 
menologică  trei  feluri  de  obiecte  intenţionale  ale  morali¬ 
tăţii:  1.  Subiectivitatea  proprie;  2.  Lumea  subiectelor; 
3.  Lumea  obiectelor. 

Atitudinea  faţă  de  subiectivitatea  sau  subiecticitatea 
proprie,  adică  relaţia  Eului  cu  sine  însuşi,  constitue  primul 

1  Cf.  N,  Bagdasar:  Op.  cit,  p.  150. 

mod  al  moralităţii.  Ceea  ce  caracterizează  acest  prim 
mod  este  sentimentul  de  unitate  şi  identitate  a  fiului 
cu  sine.  La  baza  lui  stă  nevoia  de  afirmare  de  sine  şi  în 
special  de  autenticitate  a  Eului.  Eul  este  prin  excelenţă 
tendinţă  de  afirmare  în  faţa  lumii  şi  a  vieţii  şi  de  aceea 
are  o  fundamentală  oroare  faţă  de  contradicţie,  mai  ales 
de  contradicţia  cu  sine  însuşi.  Prin  necontradicţie  Eul  se 
simte  liber  şi  mai  ales  se  simte  El  însuşi,  lucru  care  am 
spus  că  formează  condiţia  esenţială  a  oricărei  moralităţi. 
Sub  aspectul  său  nedialectic,  transcendental,  Eul  moral  este 
dominat  de  tendinţa  fundamentală  a  onestităţii,  a  sinceri¬ 
tăţii,  a  loialităţii,  a  respectării  cuvântului  dat,  a  recu¬ 
noaşterii  faptelor  săvârşite,  a  identităţii  dintre  intenţie  şi 
cuvânt  sau  intenţie  şi  faptă,  etc.  In  subiectivitatea  sa  trans¬ 
cendentală,  Eul  nu  poate  înţelege  echivocul,  duplicitatea, 
rezerva  mintală,  minciuna,  ipocrizia,  laşitatea,  nerespec- 
tarea  cuvântului  dat  şi  toate  celelalte  fapte  care  tulbură 
sentimentul  identităţii  cu  sine  al  Eului.  Lucrul  acesta  se 
invederează  nu  numai  în  atitudinile  sincere  ale  copilăriei, 
ci  şi  în  reacţiunile  interne  «e  le  nasc  aceste  stări,  prin 
sentimentul  de  contradicţie  sau  necontradicţie  faţă  de  sine, 
prin  starea  de  satisfacţie  sau  nesatisfacţie,  de  acord  sau 
dezacord  faţă  de  sine,  care  apare  în  orice  minte  normal 
construită  ca  urmare  a  atitudinilor  autentice  ale  Eului,  sau 
a  simulărilor  şi  disimulărilor  lui  intenţionale.^ 

1  In  legătură  cu  laturea  aceasta  a  moralităţii  are  dl  E,  Sperantia  în  a  sa 
„Supremaţia  credinţei  pure*  pagini  de  o  admirabilă  pregnanţă.  „A  minţi,  a  falsifica, 
a  linguşi,  a  face  făgădueli  false,  zice  dsa,  este  totdeauna  a  pune  în  circulaţie,  a 
proecta  împrejur  aspecte  cari  neagă  „Eul*  veritabil,  autentic.  Desfigurarea  „Eului" 
cu  prilejul  exteriorizării  sale,  oricât  de  folositoare  sau  prielnică  ar  putea  ea  să  pară 
în  mod  imediat,  nu  e  niciodată  deplin  aprobată  de  „Eul"  nostru  interior  şi  adevărat. 
Simţi»,  dimpotrivă,  totdeauna  o  impulsiune  de  a  traduce  prin  gesturi  şi  vorbe  Eul 
autentic;  e  o  înclinare  primitivă,  originară  şi  originală,  ea  apare  şi  la  animal  şi  la 
copil,  înainte  de  orice  şiretenie,  înainte  de  orice  tendinţă  de  simulaţie  şi  de  djsimu- 
laţie.  Mişcarea  de  expresie  explosivă  care  are  loc  cu  ocazia  marilor  surprize,  a 
marilor  dureri  şi  bucurii,  graba  copilului  de  a  „spune*  şi  de  a  face  şi  pe_  ceilalţi  să 
vadă  ce-I  izbeşte,  sau  ceea  ce  îi  place,  comunicativitatea  celor  mai  mulţi  dintre 
oameni,  face  că  oricât  de  mincinoşi  şi  de  falşi  am  fi,  proporţia  de  adevăr  mărturisit 
de  fiecare  dintre  noi,  depăşeşte  în  mod  considerabil  pe  aceea  a  contrafacerilor. 
Falsificările  pretind  întotdeauna  o  anumită  reţinere,  un  anumit  calcul,  o  anumită 
conştienţă,  pe  când  pentru  a  fi  sincer  nu  e  nevoie  de  nimic  altceva  decât  de  a  te 

In  măsura  în  care  Eul  este  El  însuşi,  in  intenţiunile 
ca  şi  în  cuvintele  şi  realizările  omului,  acesta  este  moral. 
In  măsura  în  care  Eul  se  contrazice  şi  nu  este  identic  cu 
sine,  omul  este  imoral.  Deci  identitatea  sau  contradicţia 
Eului  cu  sine  reprezintă  primul  mod  ca  şi  primul  criteriu 
al  moralităţii  ca  atitudine  existenţială.  (Va  urma) 


lăsa  dus  spontan  de  gândurile  şi  impresiile  efectiv  trăite-  Fondul  naturii  noastre 
este  sincer  şi  chiar  dacă  contravenim  la  existenta  noastră  naturală  pentru  sinceri¬ 
tate,  continuăm  totuşi  să-i  acordăm  în  fundul  inimii  toată  preferinţa  contra  falsităţii, 
cel  puţin  atunci  când  e  vorba  de  conduita  celorlalţi :  mincinoşii,  ascunşii,  nu  ne  vor 
plăcea  niciodată,  ii  vom  dispreţui  totdeauna"  (p,  82  sq) 


SF.  IOAN  GURĂ  DE  AUR  CA 
PĂSTOR  DE  SUFLETE 

de 

Ieromonah  SERAFIM  POPESCU 

du  la  sf.  Mănăstire  Brâncoveanu 


Dorind  să  adâncim  viaţa  noastră  pastorală,  cu  vre¬ 
dnicie  şi  dreptate  este  să  ne  aducem  aminte  de  mai  marii 
noştrii,  de  sfinţii  ierarhi  ai  Bisericii  şi  să  le  urmăm  cre¬ 
dinţa.  Prin  străduinţele  lor  de  adevăraţi  păstori  şi  luminaţi 
învăţători  ai  turmei  lui  Hristos,  sfinţii  şi  marii  ierarhi  ai 
veacului  al  IV-lea  au  devenit  luceferii  creştinătăţii,  nu 
numai  în  vremea  lor  ci  în  toate  veacurile. 

Intre  marii  ierarhi  ai  veacului  al  IV-lea  se  numără 
la  loc  de  cinste  sf.  Ioan  Gură  de  Aur.  Scrierile  şi  omiliile 
lui  „sunt  un  bun  al  întregei  creştinătăţi",  fiind  din  punctul 
acesta  de  vedere  cel  mai  însemnat  părinte  al  Bisericii.1 
„Hrisostom,  zice  Isidor  Pelusiotul,  a  adeverit  ceea  ce  ne 
spune  povestea  despre  Orfeu,  care  a  îmblânzit  animalele 
sălbatice  prin  cântările  lirei  sale  măreţe,  căci  el  a  biruit 
patimile  oamenilor  celor  mai  sălbateci,  a  împăcat  duşmă¬ 
niile  şi  a  întors  la  o  viaţă  curată  pe  cei  stricaţi.  Lupul  şi 
mielul  locuiau  în  pace  unul  lângă  altul". !  Datorită  activi¬ 
tăţii  sale,  „zi  de  zi  înainta  Biserica  Domnului.  Cetatea  în¬ 
treagă  a  fost  convertită  la  o  viaţă  cucernică,  inimile  cu¬ 
rate  ale  credincioşilor  săltau  în  cântări  de  laudă,  cei  cu¬ 
prinşi  de  patimi  rele  se  întorceau,  ascultând  vocea  păsto¬ 
rului  lor".  Aşa  caracterizează  activitatea  pastorală  a  ma¬ 
relui  ierarh  biograful  său  Paladie.3 

1  D .  S.  Balanos :  IlatpoXo'fia,  Atena  1930.  p.  375, 

2  Cf.  Dr.  Nicolae  Bălan:  Sf.  Joau  Gură  de  Aur,  în  „Revista  Teologică"  Sibiu 

Noemvrie  1907.  *  Rev.  cit. 

Deşi  a  avut  să  păstorească  Biserica  lui  Hristos  în  împre¬ 
jurări  deosebit  de  grele,  trebuind  să  îndure  de  câteva  ori 
suferinţele  exilului,  totuşi  n'a  încetat  să  facă  lucrarea 
evanghelistului,  propoveduind  „cu  timp  şi  fără  timp“  cu¬ 
vântul  sfânt  al  Evangheliei.  Prin  darul  său  de  luminat 
învăţător  şi  distins  predicator,  a  ştiut  să  dea  vieţii  un  sens 
superior,  ridicând-o  din  valul  păcatelor  spre  culmile  idea¬ 
lului  creştin.  Astfel  sf.  Ioan  Gură  de  Aur,  datorită  caracte¬ 
rului  său  moral,  dublat  de  o  aleasă  cultură  clasică  şi  cre¬ 
ştină,  devine  reformatorul  îndrăsnef  al  moravurilor  secolului 
său.  El  a  ştiut  să  împletească  idealul  creştin  cu  realitatea 
vieţii,  fiind  în  felul  acesta  un  neîntrecut  învăţător  al  Bise¬ 
ricii  nu  numai  prin  cuvântul  său  de  aur,  ci  şi  prin  fapta 
vieţii  sale.  „Mai  mult  decât  prin  inteligenţa  sa  el  este  mare 
prin  inima  sa".1 

Personalitatea  marelui  ierarh  se  înalţă  ca  un  pisc  de 
lumină,  chemând  pe  păstorii  turmei  lui  Hristos  să  caute 
în  el  isvoarele  limpezi  ale  apelor,  din  care  bând  nu  vom 
înseta  niciodată.  Oricât  de  mari  ar  fi  valurile  vieţii  ace¬ 
steia,  avem  datoria  să  stăm  bine,  să  stăm  cu  frică,  îndru¬ 
mând  paşii  turmei  spre  liman  de  mântuire.  „Mai  multe  sunt 
furtunile  ce  sgudue  sufletul  preotului  decât  vânturile  cari 
zbuciumă  marea".2  Numai  iubind  turma  lui  Hristos  vom 
deveni  adevăraţii  ei  păstori,  şi  ne  vom  bucura  de  roadele 
muncii  noastre.  Taina  succesului  pastoral  al  sf.  Ioan  Gură 
de  Aur,  după  cum  observă  Aime  Puech,  este  iubirea :  „El 
iubea  cu  pasiune  pe  credincioşii  săi,  fapt  pentru  care  a 
făcut  atâtea  eforturi  spre  a-i  îndrepta".  „întreagă  lupta 
sa  de  duhovnicească  păstorire,  de  propoveduire  şi  tâlcuire 
a  Scripturilor  sfinte  este  un  imn  şi  un  prinos  al  dragostei 
sale  pentru  Hristos"3. 

Având  pildă  vie  pe  sf.  Apostol  Pavel,  marele  ierarh 
„s’a  făcut  tuturor  toate*  ca  pe  toţi  să-i  mântuiască.  Căci 
zice  sf.  Ioan  Gură  de  Aur:  „Cel  ce  a  pierdut  oile,  fie  că 
le-au  furat  lupii,  fie  că  le-au  năpădit  furii,  sau  au  murit 

1  Dr .1.  Lăncrănjan:  Personalitatea  morală  a  sf,  Ioan  Chrisostom,  Buc.  1937,  p.  19. 

*  Sf,  Ioan  Gură  de  Aur:  Despre  preoţie.  Cartea  III,  cap,  VIII,  în  tiad.  Pr. 
Ar.  Geamănu,  Craiova  1941  p.  61, 

*  Cf.  Lăncrănjan  :  o.  c,  p.  19. 

de  vreo  boală  sau  altă  întâmplare,  poate  că  nu  ar  avea 
iertare  dela  stăpânul  turmei,  iar  dacă  acesta  ar  pretinde 
vreo  despăgubire,  pedeapsa  se  întinde  numai  la  bani;  aii 
însă  i  s'au  încredinţat  oameni,  turma  cuvântătoare  a  lui 
Hristos,  va  suferi  nu  o  pagubă  în  bani,  ci  pierderea  su¬ 
fletului  său  propriu  pentru  pierderea  oilor".1 

Conştiinţa  înfricoşatei  răspunderi  pentru  mântuirea 
sufletelor  l-a  făcut  pe  sf.  Ioan  Gură  de  Aur  să  fugă  de 
jugul  preoţiei  şi  să  se  retragă  în  pustie,  trimiţând  priete¬ 
nului  său  Vasile  răspuns  de  lămurire  asupra  tainei  mari 
a  preoţiei.  „Scrierea  aceasta  este  cea  mai  răspândită  dintre 
toate  operele  lui  Hrisostom,  fiind  cunoscută  ca  una  dintre 
cele  mai  bune  lucrări  ale  lui  şi  cea  mai  de  seamă  operă 
pastorală".2 3 

Pe  baza  scrierii  sale  „Despre  preoţie"  şi  a  îndrumă¬ 
rilor  pastorale  presărate  în  cuvântările  şi  omiliile  sfântului,, 
încercăm  să  zugrăvim  chipul  preotului  aşa  cum  l-a  intuit 
mintea  luminată  a  marelui  ierarh.  Arătând  cât  de  înaltă 
este  vrednicia  celor  chemaţi  să  săvârşească  pe  pământ 
slujba  îngerilor  din  cer,  sf.  Ioan  Gură  de  Aur  descrie  ca 
nimeni  altul  chipul  preotului,  aşa  cum  îl  vrea  Hristos,  „căci 
ei  cari  locuiesc  pe  pământ  şi  aici  îşi  săvârşesc  felul  lor  de 
viaţă",  sunt  rânduiţi  să  îngrijească  de  bogăţiile  cerului,, 
primind  o  putere  pe  care  Dumnezeu  n'a  încredinţat-o  nici 
îngerilor,  nici  arhanghelilor.  Căci  „ceea  ce  fac  preoţii  jos 
pe  pământ,  aprobă  Dumnezeu  sus  în  ceruri".’  Aceste 
cuvinte  exprimă  sublimitatea  slujirii  menită  să  împace  pe 
om  cu  Dumnezeu. 

Vorbind  despre  taina  sf.  Euharistii,  cuvintele  sf.  Ioan 
Gură  de  Aur  au  atâta  mireasmă  sfântă,  încât  îţi  vine  să 
crezi  că  ele  nu  sunt  rostite  de  gură  omenească,  ci  de 
glasul  îngerilor  ce  înconjoară  pe  preotul  liturghisitor :  „O 
minune !  O  iubire  a  lui  Dumnezeu  de  oameni !  Cel  ce  lo¬ 
cuieşte  sus  lângă  Tatăl,  în  clipa  aceasta  se  lasă  luat  în  mâna 
tuturor  şi  se  dăruieşte  pe  sine  celor  ce  voiesc  să-l  sărute 

1  Sf,  Ioan  Gură  de  Aur:  o,  c.  p,  28. 

*  Balanos:  o.  c.  p.  359, 

3  Sf.  Ioan  Gură  de  Aur:  o,  c,  p,  55. 

cu  buzele  şi  să-l  primească  in  gura  lor“.'  Această  taină  a 
coborîrii  lui  Dumnezeu  pe  pământ,  taina  ce  sfinţeşte  pe 
om  şi-l  face  părtaş  bucuriilor  îngereşti,  se  săvârşeşte  prin 
rugăciunile  preotuluui.  El  se  roagă :  „Nu  ca  să  cadă  o 
flacără  de  sus  spre  a  mistui  darurile,  ci  ca  harul  dumne- 
zeesc  să  se  pogoare  asupra  jertfei  şi  prin  el  să  se  aprindă 
inimile  tuturor  spre  a  le  face  mai  strălucitoare  decât 
argintul  curăţit  la  foc".3 

In  faţa  sfântului  altar,  ca  liturghisitor  şi  econom  al 
sfintelor  taine,  sf,  Ioan  Gură  de  Aur  simte  sublimul  pre¬ 
oţiei  creştine.  Harul  dumnezeesc  învăluie  firea  omenească 
a  preotului  şi-l  face  ca  pe  unul  ce  e  liber  de  patimi,  mij¬ 
locind  mântuirea  credicioşilor. 

Luând  dar  dumnezeesc  dela  masa  sfântului  altar,  preotul 
este  chemat  sâ  răspândească  „în  toate  părţile  frumuseţile 
sufleteşti"  şi  astfel  „să  lumineze  sufletelele  celor  ce  privesc 
la  dânsul".3  Căci  „sufletul  preotului  trebue  să  lumineze  ca 
o  adevărată  lumină  a  soarelui  care  străluceşte  în  toată 
lumea".4 

Pe  cât  de  sublimă  este  misiunea  preotului  liturghisitor, 
pe  atât  de  covârşitoare  este  răspunderea  sa  în  administrarea 
sfintelor  taine,  mai  cu  seamă  a  tainei  sfinte  a  mărturisirii. 
Dacă  la  cea  dintâi  lucrare  sfântă  se  cere  preotului  cură¬ 
ţenia  îngerilor,  la  taina  mărturisirii  se  cer  o  cunună  de 
virtuţi  ce  fac  din  preoţie  cea  mai  înaltă  misiune  din  câte 
sunt  pe  pământ.  Prin  darul  sfintei  mărturisiri,  care  dă  preo¬ 
tului  puterea  de  a  lega  şi  deslega  păcatele  oamenilor,  pre¬ 
oţia  stă  mai  presus  de  toate  dregătoriile  pământeşti  şi  chiar 
de  aceea  a  împăratului.  „Ceea  ce  judecă  preoţii  aici  pe 
pământ,  aproba  Dumnezeu  sus  în  cer.  Stăpânul  întăreşte 
judecata  slugilor"." 

Toată  lucrarea  sacerdotală  a  preoţiei  are  drept  scop 
să  renască  sufletele  oamenilor,  pregătind  asfel  fii  credincioşi 
ai  Bisericii  şi  moştenitori  ai  împărăţiei  ceriurilor. 

Contemplând  ca  nimeni  altul  idealul  misiunii  preoţeşti, 
marele  ierarh  nu  uită  să  se  ocupe  de  persoana  preotului 
şi  de  realitatea  vieţii  în  mijlocul  căreia  e  chemat  el  sâ 
păstorească. 

1  idetn.  1  idem.  *  Despre  preoţie  p.  12  i  O.  c,  p.  155.  5  O.  c.  p.  5o< 

Preotul,  în  concepţia  sf.  Ioan  Gură  de  Aur,  e  chemat 
în  sânul  societăţii  să  ia  lupta  cu  ispitele  vieţii,  călăuzind 
ca  un  bun  ostaş  al  lui  Hristos  turma  încredinţată  lui  spre 
biruinţa  asupra  văzuţilor  şi  nevăzuţilor  vrăjmaşi.  Pentru 
această  misiune  e  dator  să  se  pregătească  în  singurătate 
prin  rugăciune  şi  meditaţie  adâncă,  silindu-se  să  se  înfru¬ 
museţez  cu  acele  virtuţi,  pe  care  doreşte  să  le  sădească 
în  sufletul  credincioşilor  săi. 

In  primul  rând  Se  cere  preotului  să  dea  pildă  bună 
credincioşilor  săi.  învăţătura  dată  prin  pilda  propriei  tale 
vieţi  este  cea  mai  folositoare  învăţătură.  învăţător  bun 
aste  acela  care  nu  învaţă  numai  prin  cuvânt,  ci  şi  prin 
fapte,  pentrucă  învăţătura  prin  faptă  se  întipăreşte  mai 
adânc  în  sufletul  omului  decât  cea  prin  cuvânt.  Preotul 
e  dator  să  se  îngrijească  de  propria  sa  moralitate,  ca  în 
felul  acesta  să  propoveduiască  prin  pilda  vieţii  sale.  Cu 
atât  mai  mult  e  dator  să  se  îngrijească  de  moralitatea  sa, 
cu  cât  duşmanii  se  folosesc  de  anumite  viclenii,  ca  să 
scoată  la  iveală  tocmai  scăderile  preotului,  întunecându-i  în 
felul  acesta  virtuţile.  „Căci  nu  ca  pe  un  purtător  de  trup, 
nici  ca  pe  unul  îndrăgit  de  fire  omenească,  ci  ca  pe  un 
străin  de  slăbiciunile  omeneşti,  cer  toţi  să  fie  preotul".1 

Podoaba  virtuţii  este  bogăţia  după  care  se  doreşte  a- 
devăratul  preot.  Plăcerea  lui  este  întreaga  înţelepciune, 
hrana  lui  —  mulţumirea  sufletească,  bucuria  lui  —  înain¬ 
tarea  în  virtute.  Dacă  cineva  n'are  această  zestre  sufle¬ 
tească  a  vieţii,  el  înjoseşte  numele  preoţiei,  fiind  nevrednic 
de  această  misiune  sfântă. 

Preotului  i  se  cere  multă  înţelepciune  ca  să  cunoască 
sufletele  credincioşilor  şi  să  le  conducă  pe  calea  cea  îngustă 
a  mântuirii.  In  această  privinţă  sf.  Ioan  Gură  de  Aur  ne 
dă  pilda  păstorului  model,  fiind  condus  numai  de  râvna 
sfântă  de  a  face  totul  spre  binele  credincioşilor  săi.  In 
omilia  adresată  lui  Saturnin  şi  Aurelian,  zice :  „Păstorul 
fiind  tuturor  tată  e  dator  să  se  îngrijească  atât  de  cei  ce 
cad,  cât  şi  de  cei  ce  stau,  ca  aceştia  să  stea  neclintiţi,  iar 
ceilalţi  să  se  îndrepte.  Tuturor  sunt  părinte,  căci  dator 
sunt  să  mă  îngrijesc  nu  numai  de  cei  ce  stau,  ci  şi  de  cei  ce 

1  K.  li.  Stratioîls:  H  Iloiuavcr.rj  coO  A'fio'j  Iwivvou  Xp;tjooc6jiou.  Tesa- 
Ionic  1935  p,  102. 

cad;  nu  numai  de  cei  înaintaţi  (în  virtute),  ci  şi  de  cei 
sbuciumaţi  (sufleteşte);  nu  numai  de  cei  în  siguranţă,  ci  şi 
de  cei  primejduiţi".1  Sunt  dator  să  mă  îngrijesc  de  cei 
căzuţi  ca  iarăşi  să-i  ridic,  iar  de  cei  ce  stau,  ca  nu  cumva 
să  cadă.  Pentru  cei  dintâi  mă  îngrijesc  să-i  scap  de  pri¬ 
mejdii,  iar  de  cei  di*  urmă  să  fie  feriţi  de  grele  supărări.2 
Aceste  cuvinte  exprimă  tactul  pastoral  al  sf.  loan  Gură  de 
Aur,  datorită  căruia  a  folosit  mijloacele  cele  mai  potrivite 
întru  păstorirea  credincioşilor  săi. 

Pentru  întoarcerea  păcătoşilor  şi  moleşiţilor  încurcaţi 
în  plăcerile  lumii,  preotul  să  aibă  multă  răbdare  şi  blân¬ 
deţe,  căci  numai  astfel  va  putea  cu  timpul  să-i  întoarcă 
la  o  viaţă  mai  bună,  Cine  încearcă  să-i  îndrepte  dintr'odatâ, 
zădărniceşte  şi  cea  mai  mică  îmbunătăţire  a  lor.  Preotul 
e  dator  să  arate  faţă  de  cei  puţini  credincioşi  multă  răb¬ 
dare  şi  mare  stăruinţă,  pentruca  aceştia  să  nu-şi  piardă 
nădejdea  mântuirii. 

O  virtute  care  împodobeşte  sufletul  adevăratului  preot 
şi  fără  de  care  nu  este  cu  putinţă  pastoraţia  credincioşilor, 
este  dragostea,  Nimic  nu-i  ajută  păstorului  să-şi  cunoască 
turma  şi  să  o  conducă  pe  calea  mântuirii,  în  măsura  în 
care  îi  ajută  această  virtute,  proprie  adevăraţilor  apostoli 
şi  urmaşi  ai  lui  Hristos.  „In  dragoste  ne  vrea  Hristos  să-i 
tim  asemenea". 5  Pildă  de  adevărată  dragoste  faţă  de  pă¬ 
storiţi  ni-1  dă  sf.  Ioan  Gură  de  Aur  pe  marele  apostol  al 
neamurilor,  care  se  îngrijea  de  credincioşii  săi  nu  numai 
când  era  la  ei,  ci  şi  când  lipsia  din  mijlocul  lor,  scriindu-le 
epistole  de  învăţătură  şi  îndemn  la  viaţă  curată.  Dragostea 
păstorului  faţă  de  păstoriţi  niciodată  nu  se  sfârşeşte,  ci 
totdeauna  creşte,  neuitând  pe  cei  iubiţi,  chiar  când  aceştia 
uită  de  dragostea  păstorului  lor,4  Preotul  nu  va  zice  nici¬ 
odată  de  păstoriţii  săi  cuvinte  dispreţuitoare,  învinuindu-i 
pentru  slăbiciunile  lor,  „ci,  socotind  că  pentru  fiecare  a 
murit  Hristos"  va  avea  aceeaşi  dragoste  pentru  toţi.  Aşa 
de  mare  a  fost  dragostea  sf.  Ioan  Gură  de  Aur  pentru 
păstoriţii  săi,  încât  le  spunea  credincioşilor:  „Credeţi-mâ 
că  am  nesocotit  mântuirea  mea  pentru  a  voastră.  Plâng 
pentru  mântuirea  voastră  şi  neavând  timp  să  mă  ocup  de 

1  O.  c.  p.  122.  :  O.  e.  p.  132.  5  O.  c.  p.  74.  <  O,  c,  p,  74. 


REVISTA  TEOLOGICA 


241 


a  mea,  mă  cuprinde  întristarea.  Când  îmi  dau  seama  că 
trebue  să  mă  dăruiesc  vouă,  nu  mai  simt  păcatele  mele 
din  pricina  bucuriei  (pentru  mântuirea  voastră).  Iar  ne- 
îngrijindu-mă  de  voi  din  pricina  nepăsării,  mă  întâlnesc 
iarăşi  cu  (păcatele)  mele.  Sunt  deci  bucuros  când  vă  merge 
vouă  bine,  deşi  eu  port  în  suflet  nenumărate  poveri".1 

In  omilia  ţinută  credincioşilor  înainte  de  a  pleca  în 
exil,  sf.  Ioan  Gură  de  Aur  îşi  arată  dragostea  sa  faţă  de 
cei  rămaşi  prin  cuvinte  pline  de  mângâiere  duhovnicească. 
„Unde  sunt  eu,  acolo  şi  voi ;  unde  sunteţi  voi,  acolo  şi  eu, 
căci  suntem  un  trup.  Nu  se  desparte  trupul  de  cap,  nici 
capul  de  trup.  Chiar  de  suntem  despărţiţi  din  pricina  lo¬ 
cului,  dar  suntem  uniţi  în  dragoste,  căci  legătura  dragostei 
nici  chiar  moartea  nu  o  poate  tăia.  Pentrucă  de  ar  muri 
trupul  meu,  trăeşte  sufletul  meu  şi  pomenirea  din  partea 
poporului.  Voi  sunteţi  părinţii  mei,  cum  pot  să  vă  pără¬ 
sesc?  Voi  sunteţi  viaţa  mea,  voi  lauda  mea'1.2  Aceste  cu¬ 
vinte  pecetluiesc  pentru  totdeauna  dragostea  păstorului  faţă 
de  păstoriţii  săi.  Sunt  cuvinte  isvorîte  din  mintea  luminată 
a  marelui  ierarh,  dar  mai  ales  din  inima  păstorului  care 
trăieşte  pentru  turma  sa  şi  se  jertfeşte  pentru  ea.  Aceeaşi 
râvnă  şi  dragoste  sfântă  o  vădesc  şi  următoarele  cuvinte 
adresate  credincioşilor  în  zilele  grele,  când  trebuia  să  plece 
în  exil :  „Voi  sunteţi  compatrioţii  mei,  voi  părinţii  şi  fraţii 
mei,  voi  copiii  mei,  voi  mădularele  mele,  voi  trupul  meu, 
voi  lumina  mea,  mai  dulce  decât  lumina  soarelui".3 

Credincioşii,  la  rândul  lor,  au  dat  dovadă  de  multă 
râvnă  şi  de  o  nestrămutată  dragoste  faţă  de  păstorul  lor, 
priveghind  nopţi  întregi  şi  îngrijindu-se  să-i  aducă  cele  de 
lipsă  pentru  hrană.  Văzând  dragostea  până  la  jertfă  a 
păstoriţilor  săi,  sf.  Ioan  Gură  de  Aur  putea  mărturisi : 
„Aceasta  e  cununa  mea,  aceasta  e  mângâierea  mea,  aceasta 
e  întărirea  mea,  aceasta  bucuria  mea,  aceasta  viaţa  mea 
şi  dovada  nemuririi".* 

La  întoarcerea  din  exil  entuziasmul  poporului  era  aşa 
de  mare,  încât  fără  teamă  sf,  Ioan  Gură  de  Aur  putea 
spune  credincioşilor:  „Duşmanul  a  făcut  totul  ca  să  vă  dea 

1  0.  c,  p.  78.  '  O,  c.  p,  80.  *  O.  c.  p.  80.  <  0.  c.  p.  80, 

prilej  să  vă  arătaţi  bărbăţia  voastră".'  fiind  apărat  de 
mulţimea  credincioşilor,  duşmanii  r.’au  îndrăznit  să-i  facă 
vreun  rău  în  oraş,  ci  au  cerut  să  fie  pedepsit  în  afară  de 
oraş.  La  cererea  lor,  sf.  Ioan  Gura  de  Aur  a  răspuns : 
„Duceţi-mă  afară  din  oraş  dacă  vreţi  să  faceţi  cunoştinţă 
cu  dorinţa  Bisericii.  Veţi  învăţa  dela  temei  nobleţea,  veţi 
face  cunoştinţă  cu  tăria  ostaşilor  şi  cu  destoinicia  lor  la 
mânuirea  armelor.  Cei  cu  diademă  îşi  vor  arăta  strălu¬ 
cirea,  cei  bogaţi  —  bogăţia.  Veţi  cunoaşte  cât  de  mare  este 
dragostea  lor,  statornicia  lor  în  răbdare,  veţi  cunoaşte 
floarea  libertăţii  şi  mândria  biruinţii".  O  taină  nouă  şi  ne 
mai  auzită.  Păstorul  alungat  şi  turma  apărată.  Comandantul 
lipsă,  iar  soldaţii  la  luptă  „prin  răbdarea  credinţei  si  a 
rugăciunii".8  , 

Am  stăruit  asupra  dragostei  sf.  ierarh,  pentrucă  ea 
explică  în  bună  parte  succesul  activităţii  sale  pastorale, 
fiind  din  acest  punct  de  vedere  un  adevărat  urmaş  al 
apostolilor  şi  un  neîntrecut  păstor  al  turmei  lui  Hnstos, 

In  sufletul  preotului  n’are  loc  mândria,  mânia,  vrajba, 
ura.  Ele  trebuesc  desrădâcinate  prin  pace,  smerenie,  în¬ 
delungă  răbdare  şi  iubire. 

Sfântul  Ioan  Gură  de  Aur  a  avut  duşmani  neîmpă¬ 
caţi,  dar  prin  duhul  bunătăţii  sale  i-a  desarmat.  Căci  preotul 
care  aduce  jertfa  de  împăcare  a  omului  cu  Dumnezeu, 
trebue  să  fie  străin  de  acele  patimi  care  aduc  tulbuiare  in 
sufletele  credincioşilor.  Rostind  preotul  cuvânt  de  pace, 
nu  înţelege  numai  o  bună  salutare,  nici  numai  un  semn 
de  prietenie  la  mesele  comune,  ci  el  rosteşte  cuvântul  în 
ţ.’acea  îui  Dumnezeu  şi.  în  dragostea  dumnezeească.3 

Patima  de  care  e  dator  să  se  păzească  preotul  este 
iubirea  de  avere,  căci  din  pricina  acestei  patimi,  preotul 
se  face  „mai  mult  un  distrugător  decât  un  protector,  lup 
in  ioc  de  păstor".4 

Preotul  să  aibă  mai  presus  de  toate  stăpânirea  de  sine, 
nelăsându-se  robit  de  linguşire  sau  de  îngâmfare  neroadă. 
Neavând  stăpânirea  de  sine  ajunge  să  fie  pradă  laudelor, 
care  îl  aruncă  în  prăpastia  mândriei. 

1  O.  c.  p.  80.  *  O,  c.  p,  8l.  3  O.  c.  p.  85. 

*  Despre  preoţie  p.  83, 

Preotul  să  fie  treaz,  cumpătat,  prevăzător,  dâadu-şi 
seama  de  toate,  căci  el  nu  trăieşte  numai  pentru  sine,  ci  şi 
pentru  Biserică.  Gata  oricând  să  fie  preotul  a  lua  asupră-şi 
multele  şi  feluritele  însărcinări  morale,  împreunate  cu  mi¬ 
siunea  sa  sfântă.  In  relaţiile  sociale  preotul  să  fie  mlădios 
la  trebuinţă,  păzind  măsura  sănătoasă  întru  toate.  El  nu 
poate  fi  pentru  toţi  păstoriţii  săi  deopotrivă  de  blând,  ci 
să  aibă  şi  asprimea  necesară  conducerii. 

Această  armătură  spirituală  şi-a  câştigat-o  marele 
ierarh  nu  atât  la  şcolile  retorilor,  cât  prin  rugăciune  şi 
meditaţie  adâncă,  departe  de  sbuciumul  vieţii.  El  îşi  dă 
seama  că  cei  ce  trăesc  în  singurătate  „pătrund  cu  spiritul 
toate  adâncimile  naturii  omeneşti"  şi  ajung  să  câştige  o 
dreaptă  cunoaştere  de  sine;  iar  cel  ce  cunoaşte  pornirile 
inimii  sale,  pătrunde  mai  uşor  cu  ochii  sufletului  în  inima 
altora". 

In  singurătate  şi-a  câştigat  el  cunoaşterea  adâncă  a 
firii  omeneşti,  precum  şi  acea  cumpătare  şi  abnegaţie,  acel 
curaj  şi  zel  învăpăiat,  acea  linişte  şi  tărie  sufletească,  care 
l-a  ferit  de  orice  îngenunchiere  şi  i-a  dat  'putere  de  re- 
istenţă  în  mijlocul  tuturor  furtunilor".1 

Un  suflet  înzestrat  cu  atâtea  daruri  nu  s'a  închis  în 
sine,  ci  s'a  dăruit  ca  nimeni  altul  în  slujba  lui  Hristos. 
Din  bogatele  sale  scrieri  se  poate  vedea  chipul  adevăra¬ 
tului  preot,  aşa  cum  l-a  intuit  marele  ierarh. 

Ne  ocupăm  acum  de  laturea  practică  a  pastoraţiei  sf, 
Ioan  Gură  de  Aur.  Cum  a  înţeles  marele  ierarh  să  con¬ 
ducă  turma  lui  Hristos  în  mijlocul  suferinţelor  de  tot  felul 
şi  în  diferitele  stări  sufleteşti  ale  credincioşilor  săi? 

Arma  de  luptă  împotriva  duşmanilor  văzuţi  şi  nevăzuţi 
ai  Bisericii  şi  mijlocul  prin  care  preotul  îndrumează  pe 
păstoriţii  săi  pe  căile  mântuirii,  este  cuvântul  lui  Dumnezeu. 
Chiar  de  ar  avea  cineva  danii  tămăduirilor,  zice  sf.  Ioan 
Gură  de  Aur,  totuşi  să  nu  dispreţuiască  cuvântul  învăţă¬ 
turii,  care  e  foarte  necesar  în  lupta  duhovnicească  pentru 
mântuirea  credincioşilor  săi. 

Folositoare  este  pilda  propriei  vieţi  pentru  îndrumarea 
credincioşilor,  dar  ea  trebue  însoţită  de  cuvântul  învăţă- 

1  Dr,  N.  Bălan:  Sf,  Ioan  Gură  de  Aur,  în  Rev.  Teol,  a,  1907. 

tarii.  Viaţa  morală  şi  învăţătura  creştină  adevărată  trebue 
să  meargă  mână  în  mână.  Lipsind  învăţătura,  arma  de  luptă 
împotriva  duşmanilor,  însuşi  preotul  va  slăbi  în  credinţă, 
iar  păstoriţii  săi,  văzându-1  neiscusit  în  luptă,  vor  slăbi  şi  ei. 
De  aceea  vestirea  cuvântului  dumnezeesc  este  şi  rămâne 
mijlocul  de  întărire  a  credincioşilor  şi  de  luptă  împotriva 
rătăciţilor,  pe  cari  avem  datoria  să-i  întoarcem  la  sânul 
Bisericii, 

însuşi  sf.  Ioan  Gură  de  Aur  predica  de  două-trei  ori 
pe  săptămână,  având  în  vedere  mântuirea  credincioşilor 
săi.  El  îndeamnă  şi  pe  alţii  să  facă  la  fel,  vestind  „cu  timp 
şi  fără  timp"  cuvântul  Evangheliei.  Chiar  de  nu  va  fi  as¬ 
cultat  decât  de  puţini,  preotul  să  nu  înceteze  a  vesti  cu¬ 
vântul  sfânt  al  mântuirii.  „Iarăşi  zic  şi  iarăşi  vorbesc :  Chiar 
de  nu  vor  asculta  decât  jumătate,  un  sfert,  de  vor  fi  numai 
zece,  cinci,  sau  niciunul,  eu  totuşi  voiu  lua  răsplata.  Căci 
Hristos  doreşte  ca  toţi  fără  osebire  să  se  mântuiască.  Chiar 
dacă  ogorul  acesta  în  care  seamăn  este  pietros  sau  spinos, 
eu  sunt  neobosit  în  vestirea  cuvântului,  căci  nu  voiesc  să 
se  mântuiască  puţini,  ci  toţi", 1 

Predicatorul  să  urmeze  pilda  dumnezeescului  învăţător, 
care  n'a  încetat  să  propoveduiască  Evanghelia  Sa,  deşi  ştia 
că  între  ascultători  se  găseşte  şi  Iuda  trădătorul.  Preotul 
să  dea  pildă  credincioşilor  săi  şi  prin  stăruinţa  sa  în  pre¬ 
dică,  ca  ei  văzând  oboseala  păstorului  să  urmeze  cuvântul 
propoveduit.  De  felul  cum  preotul  îşi  face  datoria  faţă  de 
credincioşii  săi,  atârnă  schimbarea  vieţii  lor.  Dumnezeu  va 
osândi  atât  pe  cel  ce  a  fost  în  stare  să  predice  dar  n'a 
predicat  cât  şi  pe  cei  ce  au  ascultat  dar  nu  s’au  silit  să 
făptuiască  cele  învăţate. 

Predicând  cuvântul  lui  Dumnezeu,  preotul  să  nu  caute 
lauda  lumii,  ci  numai  buna  sporire  în  virtute ;  nu  aplauzele 
momentane  ale  ascultătorilor,  ci  stăruinţa  lor  în  fapte  bune. 

Predicatorul  îşi  ajunge  scopul  dacă  ascultătorii  săi  în¬ 
ţeleg  să  treacă  în  faptă  învăţătura  primită.  „Ce  folos  am 
din  osteneală,  dacă  ascultătorii  mei  nu  se  silesc  să  şi  ro¬ 
dească  (fapte)  pe  urma  cuvântărilor  mele"  ? 1 

1  Stratioiis:  O,  c.  p,  161. 

1  Idem  p,  471. 

Mai  ales  în  predica  pocăinţii,  cuvântul  preotului  are 
menirea  să  întărească  sufletul,  păzindu-l,de  boala  rea  a 
păcatului.  Căci  pentru  boalele  sufleteşti  nu  este  decât  un 
singur  leac  —  acela  al  cuvântului  dumnezeesc.  Căci  „cu¬ 
vântul  este  unealta  doctorului  sufletesc",  menit  să  dea  hrană 
şi  aer  sufletului  cufundat  în  păcat.  Cuvântul  ţine  locul 
doctoriei,  căci  el  stinge  văpaia  păcatului  şi  astfel  vindecă 
deplin  sufletele.  El  are  menirea  să  ardă  ceea  ce  e  rău  şi 
să  înlăture  stricăciunea  din  suflet,  înviorând  viaţa  noastră 
sufletească.  Pentru  toate  suferinţele  sufletului  numai  cu¬ 
vântul  sfânt  e  dătător  de  viaţă,  căci  prin  el  ridicăm  pe 
cel  căzut,  mângăiem  pe  cel  întristat  şi  calea  dreaptă  a 
mântuirii  o  arătăm.  De  aceea  trebue  să  ne  ostenim  mult, 
ca  să  locuiască  în  noi  cuvântul  dătător  de  viaţă  al  lui  Hristos, 

Darul  predicii  nu  vine  dela  sine,  nici  nu  se  dobân¬ 
deşte  dela  fire,  ci  prin  învăţătură  şi  multă  osteneală.  Chiar 
dacă  cineva  a  ajuns  la  culmea  desăvârşirii  în  ce  priveşte 
predicarea  cuvântului,  dacă  el  nu  se  îngrijeşte  să-şi  cultive 
acest  dar  prin  neîncetată  silinţă  şi  deprindere,  îl  va  pierde. 
Ispita  încrederii  poate  atinge  şi  pe  cei  mai  iscusiţi  predi¬ 
catori.  „Dacă  cineva  are  faimă  mai  mare  decât  toţi  vor¬ 
bitorii,  el  trebue  să  fie  mai  silitor  decât  toţi.  Predicato¬ 
rului  —  observă  sf.  Ioan  Gură  de  Aur  —  nu-i  este  îngăduit 
să  ajungă  în  împrejurarea  de  a  nu  reuşi  în  vreo  predică 
de  a  sa,  căci  numai  astfel  îşi  menţine  bunul  nume  şi  este 
scutit  de  nenumărate  batjocuri  şi  de  ploaia  învinuirilor 
ce  vin  din  partea  mulţimii.  In  judecata  sa  poporul  nu 
gândeşte  la  faptul  că  preotul  om  fiind,  poate  şi  el  să 
greşească. 

Vorbirea  preotului  să  nu  fie  abstractă  ci  reală,  bine 
întocmită,  pe  înţelesul  tuturor,  neurmărind  altceva  decât 
siava  lui  Dumnezeu  şi  binele  moral  al  ascultătorilor. 

Scopul  predicatorului  nu  poate  fi  defăimarea  păcă¬ 
tosului,  ci  îndreptarea  lui ;  nu  îndepărtarea  din  sânul  Bi¬ 
sericii,  ci  scoaterea  lui  din  cursele  celui  rău.  El  să  nu 
înceteze  a  sfătui  pe  păcătoşi,  stăruind  în  aşteptarea  po¬ 
căinţii  şi  întoarcerii  lor.  Preotul  e  dator  să  sfătuiască,  fără 
a  sili  pe  ascultători  la  urmarea  căii  de  mântuire.  Este  o 

crimă  ca  din  pricina  neascultării  supuşilor,  preotul  să  în¬ 
ceteze  a  predica. 

Subiectul  predilect  al  predicilor  sf.  Ioan  Gură  de  Aur 
este  pocăinţa.  Cu  o  măestrie  neîntrecută  zugrăveşte  ma¬ 
rele  predicator  al  pocăinţii  diferitele  stări  ale  sufletului  în 
lupta  cu  păcatul.  In  documentarea  temelor  sale  se  folo¬ 
seşte  de  exemple  luate  din  viaţa  practică  şi  mai  ales  din 
domeniul  medicinii.  Socotind  pocăinţa  ca  medicament 
pentru  suflet,  sf.  Ioan  Gură  de  Aur  arată  credincioşilor 
săi  calea  cea  îngustă  a  mântuirii,  ferindu-i  de  cele  două 
mari  păcate,  deopotrivă  de  grele :  mândria  şi  desnădejdea. 

Asupra  smereniei,  virtute  specific  creştină,  sfântul 
insistă  in  multe  râuduri,  arătând  folosul  ei  în  lupta  cu  pă¬ 
catul  :  „Smerenia  e  mama  lacrămilor  şi  a  cumpătării ;  ace¬ 
stea  (plăcerile),  a  râsului  şi  a  nebuniei.  Una  face  sufletul 
uşor  şi-i  dă  aripi,  celelalte  îl  fac  mai  greu  ca  plumbul".1 

In  sfânta  taină  a  mărturisirii  preotul  este  chemat  să-şi 
arate  dragostea  sa  faţă  de  credincioşi,  vădind  greşalele  lor 
şi  sfătuindu-i  spre  pocăinţă.  Cunoscând  sufletul  păcătosului 
şi  obişnuinţa  sa  cea  rea,  preotul  va  şti  să  arate  iubire  faţă 
de  cel  căzut  şi  asprimea  necesară  însănătoşirii.  Pentru  pă¬ 
catele  săvârşite,  penitentul  va  primi  canon  de  pocăinţă, 
potrivit  cu  gravitatea  păcatului.  Astfel  pătimaşul  va  ii  pe¬ 
depsit  o  vreme,  până  se  va  învrednici  de  sfânta  împăr¬ 
tăşanie. 

In  această  privinţă  canoanele  sfântului  sunt  categorice, 
căci  „dacă  eu  îl  voiu  canonişi,  Dumnezeu  nu-1  va  pe¬ 
depsi",  Dacă  însă  nu-1  pedepsesc,  va  avea  să  poarte  le¬ 
gături  strânse.  Lipsa  pedepsei  îl  face  să  rămână  neîndreptat 
vreme  îndelungată,  iar  pedeapsa,  îndepărtarea  dela  sfânta 
împărtăşanie,  canonul  şi  mustrarea  îl  aduc  pe  păcătos  la 
simţământul  păcătoşeniei  lui  şi  in  această  stare  se  întoarce 
la  Dumnezeu,  pocăindu-se. 

„Nu  socoti  asprimea,  neomenia  (unei  astfel  de  metode) 
ci  să  ai  în  vedere  dulceaţa  şi  folosul  celei  mai  bune  vin- 

1  Sf,  Ioan  Gură  de  Aur:  Predici  despre  pocăinţă  şi  sf.  Vavila,  în  rom.  de 
St  Bezdechi,  Sibiu  1938,  p,  IX. 

decari". 1  „Eu  nu  caut  să  canonisesc  pe  mult  timp,  ci  caut 
să  îndrept  sufletul".2 

îndreptarea  nu  atârnă  numai  de  sfatul  duhovnicului,  ci 
şi  de  hotărîrea  penitentului.  Căci  chiar  de  ar  avea  preotul 
faţă  de  penitent  înţelegere  de  frate  şi  l-ar  îngriji  cu  multă 
dragoste,  dacă  păcătosul  nu  se  întoarce,  niciun  folos  nu 
va  avea  din  mărturisire,  zădărnicind  osteneala  duhovnicului. 
Adevărata  iubire  se  arată  mai  ales  în  pedepsirea  celor  ce 
greşesc  şi  nu  în  trecerea  cu  vederea  a  păcatelor. 

Canonul  este  leacul  menit  să  vindece  sufletul  de  două 
păcate  deopotrivă  de  grele :  desnădejdea  şi  mândria.  Ţinând 
seama  de  starea  sufletească  a  penitentului,  preotul  va  cum¬ 
păni  starea  păcătoşeniei  fiecăruia  şi-i  va  aplica  astfel  de  ca¬ 
noane,  ca  cei  leneşi  să  fie  deşteptaţi  la  o  viaţă  nouă,  iar 
cei  apăsaţi  să  prindă  nădejde  de  îndreptare  şi  curaj  de 
mântuire.  De  aceea  preotul  ostenitor  spre  mântuirea  sufle¬ 
tească  a  credincioşilor,  va  cerceta  cu  deamănuntul  viaţa 
lor,  ca  astfel  să  poată  da  sfaturile  cele  mai  potrivite  pentru 
întoarcerea  lor  la  pocăinţă.  0  deosebită  îngrijire  va  avea 
preotul  faţă  de  sufletul  celor  întristaţi.  Fie  provenită  din 
pricina  morţii  unei  fiinţe  dragi,  fie  din  a  suferinţelor  de  tot 
felul,  întristarea  este  un  rău  care  apasă  sufletul  omenesc, 
coborîndu-1  uneori  până  Ia  desnădejde.  Din  prăpastia  aceasta 
cumplită  nu  ies  decât  sufletele  care  se  înalţă  pe  aripile  cre¬ 
dinţei,  nădejdii  şi  dragostei  creştine.  Aceste  virtuţi  înalţă 
suîletul  creştinului  adevărat  din  valul  necazurilor  ce-1  bântuie, 
întărindu-1  cu  credinţa  şi  viaţa  cea  veşnică.  De  aceea  pa¬ 
gubele  materiale,  boalele  şi  necazurile  nu  sunt  rele  pentru 
adevăratul  creştin,  ci  mai  degrabă  mijloace  de  întărire  în 
virtute  şi  de  câştigarea  răbdării,  înfrânării  şi  credinţei.  Chiar 
moartea  nu  este  pricinuitoare  de  întristare  peste  măsură, 
ci  mijloc  de  intrare  în  împărăţia  veşnicei  fericiri.  In  faţa 
tuturor  necazurilor  şi  întristărilor  creştinul  adevărat  ştie 
să  se  reculeagă  în  rugăciune,  care  este  „cea  mai  puternică 
armă  ce  înlătură  întristarea  şi  necazul".  Fericirea  în  Dum¬ 
nezeu  este  leacul  ce  tămăduieşte  orice  suferinţă  a  sufletului. 

1  Slratiotts.  O.  c.  123. 

’  p.  123. 

Având  fericirea  în  Dumnezeu,  sufletul  este  străin  de  toată 
întristarea,  căci  ori  de  trăieşte  în  viaţa  aceasta  sau  în  cea 
veşnică,  el  se  bucură  de  împreună  petrecerea  cu  Hristos. 
De  aceea  moartea  nu  este  un  rău  decât  pentru  păcătoşi, 
căci  ei  vor  fi  pedepsiţi. 

Drepţii  privesc  moartea  ca  o  chemare  din  partea  lui 
Dumnezeu  la  fericirea  cea  veşnică.  Dumnezeu  trimite  pe 
îngerii  Săi  să  aducă  din  marea  acestei  vieţi  sufletele  drep¬ 
ţilor,  căci  ele  sunt  pregătite  pentru  împărăţia  ceriurilor. 
Astfel  sufletul  se  duce  la  stăpânul  Hristos,  părăsind  trupul 
ca  pe  un  cort  străin. 

Din  această  credinţă  în  viaţa  cea  veşnică,  isvorăsc  toate 
cuvintele  de  mângâiere  pe  care  sf.  Ioan  Gură  de  Aur  le-a 
rostit  celor  întristaţi.  Credinţa  în  viaţa  veşnică  desfiinţează 
întristarea  şi  desnădejdea,  proprii  sufletului  păgân  lipsit 
de  credinţa  în  Hristos. 

Cel  ce  a  trecut  din  viaţa  aceasta  este  ocrotitorul  fa¬ 
miliei  de  care  s’a  despărţit  doar  trupeşte,  mijlocind  oarecum 
la  Dumnezeu  pentru  mântuirea  celor  rămaşi.  De  aceea  nu 
se  cade  să  zică  cineva  că  a  pierdut  ajutorul  celui  iubit, 
câtă  vreme  Dumnezeu  este  apărătorul  vieţii  noastre.  „Până 
când  ai  pe  Dumnezeu,  el  ţine  locul  soţului,  al  tatălui,  al 
copilului  şi  al  ocrotitorului  tău.  Şi  cbiar  trăind  aceştia. 
Dumnezeu  este  cel  ce  toate  le  lucrează".1 

De  a  murit  un  păcătos,  să  te  bucuri,  pentrucă  Dum¬ 
nezeu  a  pus  capăt  păcatelor  lui.  De  vrei  să-i  ajuţi,  să  nu-1 
plângi,  ci  prin  rugăciuni,  daruri  şi  milostenii,  să  mijlo¬ 
ceşti  pentru  sufletul  lui. 

Celor  ce  nu  vor  nicidecum  să  se  mângâie,  le  spune 
sfântul  Părinte  cuvinte  mustrătoare :  „Te-ai  născut  om  şi 
eşti  muritor,  de  ce  suferi?  Nu  căuta  nemurirea  fiind  mu¬ 
ritor.  Această  viaţă  se  va  sfârşi  odată.  De  ce  suferi,  de 
ce  te  zdrobeşti?  Ci  sufere  pentru  păcate,  căci  această  su¬ 
ferinţă  este  bună,  aceasta  este  cea  mai  mare  filosofie".2 

In  ce  priveşte  ajutorarea  văduvelor,  observaţiile  sf. 
Ioan  Gură  de  Aur  sunt  binevenite,  nu  numai  pentru  epoca 

*  Idem. 

s  Idem. 

sa,  ci  şi  pentru  vremea  noastră.  El  înţelege  să  fie  ajutate 
din  banii  Bisericii  numai  acele  văduve,  care  nu  se  pot 
ajuta  singure,  fiind  cu  totul  nevoiaşe;  ele  au  datoria  să 
cinstească  numele  ce-1  poartă,  ingrijindu-se  cum  să  fie  bine 
plăcute  lui  Dumnezeu.  Vrednice  de  cinste  sunt  acele  vă¬ 
duve  care  au  copii  şi-i  cresc  în  frica  lui  Dumnezeu.  Cele 
care  sunt  prea  libere  în  purtările  lor  şi  ajung  pradă 
vieţii  desfrânate,  încă  fiind  în  viaţă  sunt  moarte  sufleteşte. 

Aceeaşi  înţelegere  o  arată  sfântul  Părinte  faţă  de  toţi 
săracii  şi  năpăstuiţii  sorţii.  Toţi  sunt  datori  să  trăiască  în 
frica  lui  Dumnezeu  având  drept  scop  viaţa  virtuoasă  şi 
mărirea  lui  Dumnezeu. 

Multe  principii  de  viaţă  pastorală  se  desprind  din 
opera  vastă  a  marelui  ierarh.  Ne-am  mărginit  la  aceste 
puţine  consideraţiuni  cu  credinţa  că  ele  vor  fi  de  folos 
pentru  cei  chemaţi  să  conducă  turma  lui  Hristos. 

Idealul  păstorului  model  pe  care  l-a  propoveduit  prin 
cuvânt  şi  faptă  sf.  Ioan  Gură  de  Aur,  se  cuprinde  în  cele 
din  urmă  cuvinte  ale  sale  :  „Slavă  lui  Dumnezeu  pentru 
toate"  !  Preoţia  este  taina  prin  care  numele  lui  Dumnezeu 
se  preamăreşte  până  la  sfârşitul  veacului. 


(se) 

Dr.  Irineu  Mihălcescu:  ISTORIA  RELIGIUNILOR  LUMII.  Bu¬ 
cureşti,  Cugetarea-Georgescu  Delafras  S,  A.,  1947,  8°,  p.  455. 

In  sfârşit,  după  mulţi  ani  de  aşteptare,  avem  tipărit  complet 
unul  din  savantele  cursuri  universitare  ale  I.  P.  S.  Irineu  Mihălcescu, 
mitropolitul  Moldovei  şi  Sucevei,  profesor  onorar  al  Facultăţii  de 
Teologie  din  Bucureşti  şi  membru  al  Academiei  greceşti  din  Atena. 
Cursurile  acestea,  pe  care  numeroase  generaţii  de  studenţi  teologi 
le-au  învăţat  mai  temeinic  decât  oricare  aiteie,  reprezintă  o  mare 
muncă  de  sinteză,  pe  temeiul  celor  mai  serioase  izvoare  şi  într'o 
formă  desăvârşită,  ce  caracterizează  întreaga  operă  ştiinţifică  şi  di¬ 
dactică  a  I.  P.  S.  Irineu.  De  aceea  toate  cursurile  I.  P.  S.  Sale,  cele 
de  Apologetică,  de  Dogmatică,  de  Simbolică,  precum  şi  lucrările  mai 
mari,  studiile  şi  articolele  risipite  astăzi  prin  diferite  publicaţii,  toate 
merită  să  fie  revăzute  şi  tipărite  sau  retipărite,  deoarece  ele  con- 
stitue  un  considerabil  bun  al  teologiei  româneşti,  cu  care  pe  bună 
dreptate  ne  putem  mândri. 

Deocamdată,  avem  bucuria  de  a  vedea  tipărit,  prin  cunoscuta 
înţelegere  a  dlui  Petre  Georgescu  Delafras  pentru  marile  nevoi  cul¬ 
turale  ale  vremii,  cursul  de  Istoria  religiunilor,  pe  care  I.  P.  S.  Irineu 
l-a  ţinut  în  cadrul  catedrei  de  „Teologie  dogmatică  şi  Simbolică"» 
după  numirea  pe  care  a  purtat-o  multă  vreme  catedra  I.  P.  S.  Sale, 
până  să  se  ajungă  la  denumirea  de  catedră  de  „Apologetică  şi  Dog¬ 
matică"  şi,  în  fine,  la  scindarea  în  două  catedre,  una  de  Apologetică 
şi  alta  de  Dogmatică,  aşa  cum  se  află  astăzi. 

Şi  nu  este  fără  semnificaţie  faptul  că  un  atât  de  important  curs 
de  Istoria  religiunilor  a  trebuit  să  se  adăpostească  —  am  putea  spune 
chiar  să  se  camufleze  —  sub  titulatura  unei  catedre  de  „Teologic 
dogmatică  şi  Simbolică"  sau  să  fie  înglobat  in  disciplina  teologică 
numită  Apologetica.  Acest  fapt  dovedeşte  pe  de  o  parte  perspicaci¬ 
tatea  şi  curajul  profesorului,  care  îşi  dădea  seama  de  nevoile  ştiin¬ 
ţifice  ale  vremii  sale,  iar  pe  de  alta  arată  cât  de  greu  şi-a  făcut  drum 
în  teologia  românească  ideea  că  Apologetica  este  o  ştiinţă  teologică 
de  sine  stătătoare,  în  cadrul  căreia  Istoria  religiunilor  este  numai 
un  instrument,  nu  un  scop  în  sine,  această  disciplină  fiind  şi  ea  in" 
dependentă  şi  meritând  importanţa  ce  i  se  dă  în  alte  ţări,  Căci,  după 
numărătoarea  făcută  de  profesorul  de  Istoria  religiunilor  Leonidas  I* 
Filippidis  dela  Facultatea  de  Teologie  a  Universităţii  din  Atena,  func- 

ţionau  în  anul  1930  în  total  120  catedre  de  Istoria  religiunilor,  dintre 
care  81  în  facultăţi  de  teologie  (46  protestante,  30  romano-catollce  şi 
5  ortodoxe),  şi  31  catedre  de  Filo  sofia  şi  Psihologia  religiunilor. 

însemnătatea  pe  care  a  luat-o  în  secolul  nostru  studiul  Istoriei 
religiunilor,  al  Religiunilor  comparate,  al  Filosofiei,  Psihologiei  şi 
Sociologiei  religioase,  se  poate  vedea  şi  din  considerabilul  număr  de 
manuale,  tratate  generale,  monografii,  lucrări  în  colaborare  şl  chiar 
enciclopedii  de  ştiinţa  religiunii  ce  au  apărut  în  mai  toate  ţările  până 
în  preajma  celui  de  al  doilea  războiu  mondial.  Chiar  şi  la  noi  în 
ţară,  I.  P.  S.  Irineu  Mihălcescu  a  întemeiat  mai  de  mult  o  „Bibliotecă 
a  Istoriei  religiunilor11,  iar  în  anul  1938  Mircea  Eliade  a  început  pu¬ 
blicarea  unei  foarte  Importante  „reviste  de  studii  religioase",  sub 
titlul  Zalmoxis ,  a  cărei  dispariţie  o  regretăm  mult  şi  am  dori  să 
reapară  îndată  ce  vremurile  se  vor  schimba.  Atunci  va  trebui  să 
milităm  şi  pentru  înfiinţarea  uneia  sau  mai  multor  catedre  sau  măcar 
conferinţe  de  Istoria,  Filosofia,  Psihologia  şi  Sociologia  religiunilor, 
aceste  studii  fiind  de  mare  însemnătate  pentru  cultura  unui  popor. 

In  lumina  acestor  consideraţii  asupra  însemnătăţii  studiului 
Istoriei  religiunilor  apare,  credem,  în  acelaşi  timp,  şi  însemnătatea 
tipăririi  cursului  de  Istoria  religiunilor  al  I.  P.  S.  Irineu  Mihălcescu. 
Lucrarea  aceasta,  cu  toate  că  nu  este  adusă  chiar  la  zi  cu  toate  cer¬ 
cetările  din  ultimii  25  ani,  reprezintă  totuşi  primul  pas  solid  al  teo¬ 
logiei  româneşti  într’o  ştiinţă  atât  de  vastă  şi  atrăgătoare  cum  este 
Istoria  religiunilor.  Prin  ea  teologia  şi  cultura  românească  au  astăzi 
ceea  ce  alte  ţări  au  avut  de  multă  vreme  prin  lucrările  cu  caracter 
general  ale  unor  savanţi  ca  A.  Reville,  C.  P.  Tiele,  Chantepie  de  la 
Saussaye,  Conrad  von  Orelli,  Joseph  Huby,  N.  Turchi.  Tacchi  Ven- 
turi,  Decio  Cinti,  etc.f  adică  un  manual  complet  de  Istoria  religiunilor. 


De  obiceiu  însă  lucrările  de  felul  acesta,  depăşind  puterile  unui 
singur  om,  sunt  rezultatul  colaborării  mai  multor  specialişti  în  anumite 
părţi  ale  Istoriei  religiunilor  sau  chiar  numai  în  studiul  unei  singure 
Teligiuni.  Astfel  sunt,  între  altele,  Manualul  de  Istoria  religiunilor  al 
lui  Chantepie  de  la  Saussaye,  în  ediţia  IV-a  (1925),  complet  refăcut 
sub  direcţia  profesorilor  Alfred  Bertholet  şi  Eduard  Lehmann,  şi 
vasta  lucrare  Storia  delle  Religioni,  apărută  la  Torino  în  1934 — 1935, 
în  două  mari  volume  (4C,  XX-+-632  p.  I;  XIX +839  p.  II),  sub  direcţia 
lui  Pietro  Tacchi  Venturi  şi  cu  colaborarea  unui  mare  număr  de  spe¬ 
cialişti.  I.  P.  S.  Irineu  a  îmbrăţişat,  de  unul  singur,  vastul  material 
al  Istoriei  religiunilor,  punând,  fireşte,  Ia  contribuţie  manualele  şi 
lucrările  generale  ale  autorilor  amintiţi  mai  sus,  precum  şi  numeroase 
alte  lucrări  speciale  de  Istoria  religiunilor,  la  care  ne  îngăduim  să 
observăm  că  era  bine  să  adauge  şi  lucrările  apărute  mai  de  curând 
în  deosebi  în  Italia,  unde  această  ştiinţă  a  luat  un  mare  avânt  mai 
ales  prin  munca  savantului  profesor  de  Istoria  religiunilor  dela  Uni¬ 
versitatea  din  Bologna,  Raffaelle  Pettazzoni,  care  a  creat  în  jurul  său 
o  întreagă  şcoală  de  specialişti  în  ştiinţa  religiunilor  şi  a  pus  temeliile 

unei  colecţii  de  izvoare,  sub  titlul  Testi  e  document  i  per  la  st  or  ia 
delle  religioni  (Bologna  1929  sqq.J,  unei  colecţii  de  monografii  sub 
titlul  Storia  delle  religioni  {Bologna  1920  sqq.)  şi  unei  foarte  valoroase 
reviste  întitulată  Studi  e  Materiah  di  Storia  delle  religioni  (Bologna 
1924  sqq.). 

In  ce  priveşte  prezentarea  materialului  de  istoria  religiunilor» 
se  puteau  adopta  diferite  metode  şi  împărţiri.  I.  P.  S,  Irineu  şi-a 
divizat  întreg  materialul  în  două  părţi  mari  t  1.  Poilteismul ;  2.  Mo¬ 
noteismul,  tratând  mai  întâi  despre  religlunile  primitivilor,  apoi 
despre  religiile  popoarelor  istorice  şi  civilizate,  după  marile  grupări 
etnice  in  care  se  împart,  şi  sfârşind  cu  un  întins  şi  adâncit  capitol 
despre  creştinism  (p.  364 — 450),  ca  religiunea  deplină,  absolută. 

Nu  este  cazul,  de  sigur,  nu  avem  competenţa  şî  nu  este  nici  cu 
putinţă  să  intrăm  mai  în  amănuntele  acestei  lucrări  unice  în  teologia 
şi  cultura  românească.  Observăm  numai  că  la  fiecare  religie  sau  grup 
de  religii  autorul  dă  şi  unele  elemente  din  geografia,  istoria  şi  cultura 
popoarelor  respective,  lucrarea  devenind  astfel  şi  un  admirabil  in¬ 
strument  de  cultură  generală  pentru  tineretul  şi  intelectualii  ţării 
noastre. 

Poate  că  cititorii  acestei  Istorii  a  religîunilor  şe  vor  teme  ca  nu 
cumva  numărul  mare  al  religîunilor  lumii  şi  infinita  lor  varietate,  ce 
porneşte  dela  formele  cele  mai  elementare  până  la  cele  mai  compli¬ 
cate  şi  bizare,  va  avea  o  rea  înrâurire  asupra  credinţei  în  religia 
creştină  ca  singura  religie  revelată  de  Dumnezeu  omenirii  şi  mân¬ 
tuitoare.  Se  vor  teme  adică  să  nu  fie  înglobat  şi  creştinismul  între 
religiile  naturale,  care  nu  sunt  altceva  decât  încercări  ale  minţii  ome¬ 
neşti  de  a  se  apropia  de  Dumnezeu.  Căci  se  ştie  cum  au  ajuns  unit 
să  scoată,  din  comparaţia  între  doctrina,  morala  şi  cultul  creştin  şi 
doctrina,  morala  şi  cultul  celorlalte  religii,  încheierea  că  religia  cre¬ 
ştină  n'ar  fi  decât  un  „sincretism  religios",  o  sinteză  de  credinţe  şi 
practici  din  alte  religii  anterioare  creştinismului.  Teama  aceasta  că 
studiul  Istoriei  religîunilor  ar  fi  dăunător  credinţei  creştine,  justificată 
pentru  cititorii  unor  manuale  pline  de  prejudecăţi  anticreştine,  cum 
e  faimosul  Orpheus  al  lui  Salomon  Reinach,  este  neîntemeiată  când 
este  vorba  de  o  lucrare  ca  aceea  a  I.  P.  S.  Irineu,  în  care  cititorul 
ajunge  singur  să-şi  dea  seama  de  sublimitatea  doctrinei,  moralei  şi 
cultului  creştin,  care  nici  atunci  când  prezintă  unele  asemănări  cu 
credinţele  şi  practicile  altor  religii  nu  se  confundă  nicidecum  cu  acelea, 
depăşindu-le  infinit,  aşa  cum  eerul  creştin  se  deosebeşte  de  pământul 
în  care  a  încolţit  şi  rodit  bogata  floră  a  religîunilor  naturale. 

Ca  fost  student  şi  apoi  asistent  al  I.  P.  S,  Irineu  Mihălcescu  ia. 
catedra  de  Apologetică,  am  printre  cei  dintâi  datoria  şi  mulţumirea, 
sufletească  a  aduce  marelui  meu  îndrumător  în  ştiinţa  teologică  oma¬ 
giul  admiraţieî  şi  recunoştinţei  pentru  lucrarea  aceasta  atât  de  în¬ 
semnată,  prin  care  I.  P.  S.  Sa  a  îmbogăţit  teologia  şi  cultura  româ¬ 
nească.  Dumnezeu  să-i  dea  sănătate  şi  mulţi  ani,'  pentru  a  pune  în 

valoare  întreg  tezeaurul  de  ştiinţă  teologică  acumulat  de  I.  P,  S,  Sa 
în  atâtea  zeci  de  ani  de  muncă  luminată  şi  fără  preget 

Diacon  Dr.  EMILIAN  VASILESCU 

& 

Lloyd  C,  Douglas :  CĂMAŞA  LUI  HRiSTOS.  Trad.  de  JuL 
Giurgea.  Ediţia  a  H-a.  Bucureşti,  Editura  Remus  Cioflec  (1946),  p.  713. 

Cartea  aceasta  este  de-o  elocvenţă  sfâşietoare;  o  elocvenţă  care-ţi 
zdrobeşte  mintea,  purficând-o,  şi-ţî  dărăbureşte  sufletul,  îmbunându-1. 
Când  am  luat- o  în  mână,  atras  de  titlul  ei  neobişnuit,  nu  m’am  putut 
gândi  că  lectura  ei  mă  va  absorbi  într'atâta  încât  să-mi  deştepte  n 
suflet  îndemnul  irezistibil  de-a  scrie  despre  ea  într'un  periodic  cu 
preocupări  atât  de  precis  formulate,  cum  e  revista  noastră.  Nu  cu¬ 
noşteam  nici  ecoul  pe  care  l-a  avut  apariţia  ei  în  {ara  de  obârşie, 
de  dincolo  de  Atlantic.  Dintr'o  menţiune  care  însoţeşte  ediţia  a  doua 
a  versiunii  româneşti,  aflam  doar  atât  că  originalul  englezesc  al  ro¬ 
manului  The  Robe,  apărut  la  New-York,  în  editura  Grosset  &  Dunlap, 
ajunsese  în  1945  la  ediţia  a  44-a. 

Simplicitatea  acţiunii  contrastează  vizibil  cu  întinderea  conside¬ 
rabilă  a  cărţii.  Tribunul  roman  Marcellus  Lucan  Gallio,  fiul  unui  se¬ 
nator  înţelept,  cinstit  şi  curajos,  ajunge  în  conflict  cu  prinţul  Gaius 
Drusus  Agrippa,  a  căruî  viaţă  destrăbălată  o  înfiera  ori  de  câte  ori 
i  se  da  prilej.  Prinţul  Gaius,  pe  care  împăratul  Tiberîu  —  bătrân  şl 
bolnav  la  trup  şi  la  minte  —  îl  făcuse  coregent,  pedepseşte  pe  Mar¬ 
cellus  numindu-1  comandant  al  fortului  rău  famat  Minoa,  de  lângă 
Gaza.  In  această  calitate,  Marcellus  merge  la  Ierusalim,  cu  un  deta¬ 
şament  de  legionari  romani,  pentru  a  asigura  ordinea  de  Paştile 
iudeilor.  Tocmai  atunci  se  desbătea  înaintea  procuratorului  Pliat  din 
Pont  procesul  unui  galileean  învinuit  de  rebeliune.  Acuzatul,  con¬ 
damnat  la  moarte  prin  răstignire,  este  executat  tocmai  de  detaşa¬ 
mentul  din  Minoa.  Cămaşa  lui,  ţesută  dintr'o  bucata,  e  jucată  în 
zaruri  la  picioarele  crucii  de  pe  Golgota.  Marcellus  o  câştigă.  La  ban¬ 
chetul  din  seara  aceleiaşi  zile,  ofiţerii  oaspeţi  ai  lui  Pilat  îl  obligă  pe 
Marcellus  s'o  îmbrace,  petrecând  cumplit  pe  această  chestiune. 

Din  ceasul  acela,  Marcellus  n’a  mai  avut  linişte.  Curajul  cu  care 
Hsus  a  primit  moartea,  îi  sguduise  până'n  străfundurile  fiinţei  sale. 
Abătut  din  cale-afară,  el  pare  că  şi-a  pierdut  minţile.  Obsesia  era 
ucigătoare. 

Rechemat  la  Roma  de  împăratul  Tiberiu,  familia,  în  loc  să  se 
bucure  de  încetarea  exilului  său,  îl  plânge  ca  pe  un  mort.  E  trimis 
*a  Atena,  ca  să  uite  şf  să  se  tămăduiască.  Şi  se  tămădueşte  cu  sde- 
yarat,  datorită  cămăşii  galileeanului  răstignit,  pe  care  credinciosul 
său  sclav  corintean  Demetrius  a  păstra  cu  sfinţenie.  Cămaşa  aceasta 
avea  darul  de  a  insufla  celor  ce  o  atingeau  cu  gând  curat,  o  putere 
miraculoasă. 

Teafăr,  Marcellus  se  înapoiază  Ia  Roma,  Povestindu-i  cezarului 
liber îu  experienţa  ce-o  făcuse,  acesta,  mare  amator  de  mistere  fiind, 
u  trimite  în  Palestina,  ca  să  culeagă  amănunte  despre  Iisus, 

De-acolo,  Marcelius  se  întoarce  încreştinat.  Nimic  nu-1  mai 
poate  deslipi  de  credinţa  cea  nouă,  a  cărei  obârşie  divină  e  convins 
că  a  descoperit-o. 

După  ce  a  făcut  atâta  bine  cât  să-i  înlesnească  accesul  triumfai 
în  împărăţia  cerurilor,  Marcelius  primeşte  cununa  martiriului  în  pri¬ 
mele  zile  ale  împăratului  Caligula  (care  se  tâlcueşte  „Cismuliţă"). 
Soţia  lui,  Diana  Galius,  nepoata  lui  Tiberiu,  îl  urmează  cu  fidelitate. 

Cămaşa  Iui  Hristos  este  o  evocare  a  vieţii  lui  Iisus  aşa  cum 
trebue  să  fi  fost  văzută  ea  de  contimporanii  răstignirii,  iudei  şi  pă¬ 
gâni,  Jul.  Giurgea  a  fost  cât  se  poate  de  bine  inspirat  când  i-a  hă¬ 
răzit  un  loc  în  amplul  său  program  de  traduceri  din  englezeşte,  iar 
cunoscuta  editură  bucureşteană  R,  Cioflec  credem  că  are  suficiente 
motive  să  se  felicite  de  experienţa  pe  care  a  făcut-o  cu  publicarea  ei. 

Cfc  Preot  Dr.  GRIGORIE  T.  MA.RCU 

FILOCALIA.  sau  culegere  din  scrierile  sfinţilor  Părinţi  cari  arată 
cum  se  poate  omul  curaţi,  lumina  şi  desăvârşi.  Volumul  II.  Din  scrie¬ 
rile  sf.  Maxim  Mărturisitorul.  Tradusă  din  greceşte  de  Prot,  stavr. 
Dr.  Dumitru  Stăniloae,  pro'esor  la  Facultatea  de  Teologie  din  Bucu¬ 
reşti.  Sibiu,  Tipografia  Arhidiecezană  1947,  p.  XX+28S. 

înainte  cu  un  an  şi  jumătate,  anunţam  aici  (vezi  RT  XXXVI, 
1946  p.  144 — 147)  cu  neprecupeţită  bucurie  apariţia  în  româneşte  a 
întâiului  volum  din  Fiîocalia. 

Cele  spuse  atunci,  rămân  valabile  şi  pentru  volumul  al  II-lea, 
care  a  văzut  lumina  tiparului  la  sfârşitul  primăverii  anului  acestuia. 
Intre  timp,  voi.  I  a  apărut  în  a  II- a  ediţie,  la  tipografia  sibiană  „Dacia 
Traiană"  S.  A,,  semn  lămurit  că  primirea  de  care  s'a  împărtăşit 
această  carte  excepţională  din  partea  credincioşilor  Bisericii  noastre, 
i-a  fost  categoric  favorabilă. 

Volumul  al  Il-lea  conţine  numai  scrieri  de-ale  sf.  Maxim  Măr¬ 
turisitorul,  şi  anume  j  Cuvânt  ascetic,  Capetele  despre  dragoste,  Ca¬ 
pi  tele  teologice  (gnostice),  întrebări,  nedumeriri  şi  răspunsuri,  şi  Tâl* 
cuire  Ia  Tatăl  nostru, 

O  amplă  expunere  a  vieţii,  operelor  şi  învăţăturii  autorului  (p* 
V — XX)  precedează  scrierile  traduse. 

Având  asigurat  un  număr  respectabil  de  cititori  fideli  ai  acestei 
cărţi,  cu  toate  greutăţile  ce  le  întâmpină  finanţarea  editării  ei,  pâr. 
proî.  D.  S.  este  hotărît  să  meargă  înainte,  fără  preget,  cu  tipărirea 
volumelor  următoare. 

Considerăm  că,  pentru  preoţii  noştri,  este  o  datorie  de  conşti¬ 
inţă  pastorala  răspândirea  în  cercuri  cât  mai  largi  a  acestei  lucrări 
valoroase,  care  cinsteşte  creştinătatea  ortodoxă  răsăriteană. 

Preot  Dr.  GRIGORIE  T.  MARCU 

Prot.  Dr.  Victor  Vlăduceanu:  CONCORDANŢĂ  BIBLICĂ  ANTI- 
SECTARĂ.  Timişoara  1947,  p.  216. 

Ca  şi  după  primul  răsboiu  mondial,  aşa  şi  acum,  asistam  la^  ° 
intensificare  de  proporţii  considerabile  a  acţiunii  sectare.  Stingherite 


REVISTA  TEOLOGICA 


255 


ani  de  zile  în  activitatea  lor  de  către  organele  administrative  sau 
deadreptul  oprite  să  se  manifesteze,  prin  dispoziţii  de  lege,  sectele 
religioase  par  a  urmări  să  câştige  şi  timpul  şi  terenul  pierdut.  Pro¬ 
fitând  de  beneficiile  deplinei  libertăţi  religioase,  ofensiva  lor  proze- 
listică  este  în  plina  desfăşurare  şi  în  continuă  amplificare. 

Dreptul  de-a  săvârşi  acte  religioase  de  cult  şi  de-a  propovădui 
doctrina  de  credinţă  proprie,  este  acum  în  deobşte  recunoscut.  II  au 
sectele  şi  —  să  nu  uităm !  —  îl  avem  şi  noi,  în  continuare.  Trebue 
doar  să  facem  uz  de  el,  înlăturând  însă  din  capul  locului  orice  vio¬ 
lenţă  de  limbaj  şi  orice  atitudine  răstită  faţă  de  cei  ce  mărturisesc 
alt  crez. 

Cea  mai  eficace  metodă  de  luptă  antisectară,  în  orice  împre¬ 
jurări,  a  fost  şi  rămâne  îndoctrinarea  credincioşilor  Bisericii  noastre, 
Când  va  cunoaşte  fiecare  dintre  ei  temeiurile  credinţei  pe  care  o 
mărturiseşte  din  deprindere,  atunci  vulnerabilitatea  individuală  faţă 
de  ofertele  ispititoare  ale  propagandiştilor  sectari  va  dispărea  cu 
desăvârşire.  Adevărul  acesta  l-am  accentuat  mereu  în  coloanele  „Re¬ 
vistei  Teologice1*  şi  n’am  încetat  a  arăta  preoţimîi  noastre,  ori  de 
câte  ori  intervenia  Statul  cu  măsuri  legislative  sau  administrative  în 
litigiul  dintre  noi  şi  sectari,  că  ar  face  o  eroare  de  neiertat  dacă 
şi-ar  închipui  că  poate  ţi  înlocuită  de  pretori  şi  jandarmi  în  func¬ 
ţiunea  ei  de  păzitoare  a  depozitului  „învăţăturii  sănătoase1'. 

Pentru  popularizarea  acestei  învăţături  —  ale  cărei  mângăitoare 
frumuseţi  le  pot  gusta  numai  cei  ce  o  cunosc  —  a  fost  întocmită  şi 
Concordanţa  biblica  antisectară  pe  care  o  încrestăm  la  răbojul  noută¬ 
ţilor  literare.  Autorul  ei,  protoiereul  Dr.  V.  V.,  consilier  referent  la 
Episcopia  Timişoarei,  a  săvârşit  un  lucru  cât  se  poate  de  bun  şi  cu 
aderenţă  Ia  realităţile  misionare  actuale 

0  scurtă  expunere  a  istoriei  şi  doctrinei  celor  mai  active  zece 
secte  din  România,  precedează  Concordanţa  propriu  zisă. 

Temeiurile  biblice  ale  elementelor  dreptei  credinţe  sunt  bine 
alese.  Formatul  portativ  al  cărţii  uşurează  simţitor  mânuirea  ei. 
Absolut  necesară  pentru  preoţime,  ea  poate  fi  pusă,  cu  toată  încrederea, 
?i  in  mâinile  credincioşilor  Bisericii  noastre. 

Preot  Dr,  GRIGOR1E  T.  MARCU 

ANUARUL  XXIII  (V)  AL  ACADEMIEI  TEOLOGICE  „ANDRE- 
IANE"  ortodoxă  română  din  Sibiu  (1946 — 47).  Publicat  de  Dr.  Nicolae 
Neaga,  rector.  Sibiu,  Tipografia  Arhidiecezană  1947,  p.  104. 

Al  23-îea  Anuar  al  Academiei  teologice  „Andreiane"  —  dela 
ridicarea  ei  la  rang  universitar  al  5-lea  — •  a  apărut  in  termen  şi 
într'un  număr  sporit  de  pagini,  faţă  de  dimensiunile  îndătinate.  Noul 
rector  al  acestei  înalte  instituţii  de  învăţătură  şi  educaţie  ortodoxă, 
Păr.  prot,  Dr.  Nicolae  Neaga,  a  ştiut  să  biruiască  enormele  greutăţi 
de  ordin  financiar,  cari  stau  în  calea  editării  unei  asemenea  lucrări. 
Mulţumită  demersurilor  pe  cari  le- a  făcut  din  bunăvreme,  hârtia  tre¬ 
buincioasă  pentru  editarea  acestui  Anuar,  precum  şi  mai  bine  de 

jumătate  din  cheltuielile  de  tipar  şi  broşare,  au  fost  asigurate  prin 
danii.  Numele  donatorilor,  împreună  cu  mulţumirile  de  rigoare,  sunt 
înveşnicite  pe  coperta  Anuarului. 

Pe  lângă  obicinuitele  date  şcolare,  complectate  de  astă  dată  ca 
rubrici  noui  şi  binevenite,  Anuarul  cuprinde  următoarele  studii  de 
specialitate:  Martiriu  şi  mistică,  de  prof.  Dr.  Nicolae  Mladin;  Bise¬ 
rica  ardeleană  în  anii  1764 — 1774,  de  prof,  Dr.  Ştefan  Lupşa;  Mo¬ 
mente  extraordinare  ale  conştiinţei,  de  prof.  Dr.  Nicolae  Terchilă,  şi 
Temeiurile  psihologice  ale  ritualului  cultului  divin,  de  conf,  Gheorghe 
Şoima. 

Osebit  de  bogată  este  activitatea  extraşcolară  a  profesorilor  şi 
a  studenţilor,  cari  au  înţeles  să  facă  apostolat  intens  şi  însufleţit  pe 
felurile  taramuri.  preot  Dr  GRIG0R1E  x  MARCu 


Traian  Chirilă :  REUNIUNEA  CULTURALĂ  NAŢIONALĂ  A 
MESERIAŞILOR  ROMÂNI  DIN  SIBIU  LA  80  DE  ANI.  Sibiu,  TIpo- 
grafia  /vrhîdiecezană  1946,  p.  224-f-număroase  ilustraţii  în  afară  de  text. 

Românii  din  Ardeal  n'au  avut  multă  vreme  o  pătură  meşteşu¬ 
gărească  a  lor  din  simplul  motiv  că  străinii  pripăşiţi  pe  aceste  me¬ 
leaguri  —  Saşii  în  primul  rând  —  le  interziceau  accesul  la  meserii. 
Breslele  acestora  erau  aşa  fel  organizate,  încât  să  le  asigure  un  con¬ 
trol  complect,  cu  caracter  de  monopol,  în  toate  branşele  de  activitate 
meşteşugărească. 

Abia  în  anul  1851,  ca  urmare  a  revoluţiei  dela  1848,  curtea  din 
Vîena  a  redus,  printr’o  patentă  împărătească,  privilegiile  breslelor 
monopoliste,  proclamând  principiul  liberei  concurenţe  la  toate  speciile 
de  comerţ  şi  Industrie. 

In  fruntea  luptătorilor  pentru  desrobirea  meseriilor  s’a  aflat  îa 
toată  bunăvremea  Biserica  noastră,  prin  ierarhi  ca  episcopul  Vasile 
Moga  şi  mitropolitul  Aodreiu  Şaguna.  Cel  dintâi,  împreună  cu  epis¬ 
copul  unit  loan  Lemeny,  într’o  plângere  prezentată  Dietei  transilvane 
din  1842,  afirma  textual ;  ,,Pe  fiii  naţiei  noastre  în  contra  mai  multor 
porunci  curiale  nu-i  primesc  la  învăţarea  şi  deprinderea  meşteşugu¬ 
rilor  în  ţechiurile  lor  cele  făcătoare  de  monopoluri,  fără  a  Ie  mai 
căuta  altă  scădere  decât  că  nu  sunt  saşi”.  Iar  mitropolitul  Şaguna  nu 
osfenia  cu  îndemnul ;  „La  meşteşuguri,  turmă  iubită,  la  meşteşuguri, 
pentru  că  fiind  tu  număroasă  poţi  forma  din  fiii  tăi  oameni  învăţaţi 
cari  să- ţi  apere  interesele,  meşteşugari  cari  să-ţi  înmulţească  şi  sus¬ 
ţină  economia  naţională...  căci  numai  aşa  făcând  îţi  vei  putea  croi  şi 
asigura  atât  viitorul  tău  cât  şi  al  următorilor  tăi“. 

Era  încă  în  viaţă  nemuritorul  nostru  arhiereu  dătător  de  legi 
şi  datini  când  a  luat  fiinţă  —  în  1867  —  aici  Ia  Sibiu,  Reuniunea 
meseriaşilor  români. 

Opt  decenii  au  trecut  de- atunci,  Vârsta  frumoasă  pe  care  a 
ajuns-o  această  obşte  meşteşugărească,  îngăduia  recapitularea  fidelă  a 
istoriei  înfăptuirilor  ei.  Lucru  care  a  fost  săvârşit,  în  optime  condi- 

de  fond  şî  formă,  de  către  secretarul  în  funcţiune  al  Reuniunii, 
tânărul  şi  destoinicul  maestru  tipograf  Traian  Chirilă,  din  serviciul 
tiparniţei  noastre  şaguniene. 

Utilizând  mărturii  documentare  alese  cu  grife,  cartea  deapănă 
trecutul  Reuniunii  sub  diriguirea  preşedinţilor  activi  protopop  Nicolae 
Cristea,  fost  asesor  consistorial  sub  Şaguna,  Victor  Em.  Tordăşianu, 
Oheorghe  Poponea,  fost  conducător  tehnic  al  Tipografiei  arhidiecezane, 
profesorul  Nicolae  Colan,  astăzi  P.  Sf.  Episcop  al  Vadului,  Feleacului 
şi  Clujului,  şi  prot.  stavr.  Emilian  Cioran,  consilier  mitropolitan,  care 
a  cinstit  lucrarea  de  faţă  cu  o  amplă  şi  instructivă  prefaţă. 

Ara  citii  cartea  dlui  T.  C.  cu  tresăriri  de  mândrie.  Din  paginile 
ei  senine  şi  miezoase,  se  desprind  vrednicii  cari  aparţin  deopotrivă 
oamenilor  Bisericii  noastre  şi  meşteşugarilor  români  din  Sibiul  de  altă¬ 
dată  şi  de-acum,  solidari  în  vrerea  lor  nestrămutată  de  ridicare  a 
poporului  nostru  la  înălţimea  aptitudinilor  sale  fireşti. 

Coperta  lucrată  de  peana  măestrită  a  părintelui  ieromonah 
Arsenie  dela  sf.  mănăstire  Brâncoveanu,  îmbracă  lucrarea  în  veş¬ 
mântul  festiv  care  i  se  cădea. 

Preot  Dr.  GRIGORIE  T,  MARCU 

«t» 

Diaconul  Dr.  Nica  M.  Tufă,  dela  sf.  Patriarhie:  SFÂNTUL 
ANTIMIS.  Studiu  istoric,  liturgic  şi  simbolic.  Bucureşti,  Tipografia 
Cărţilor  Bisericeşti  1943,  p.  174. 

In  afară  de  câteva  însemnări  mărunte  rătăcite  prin  cărţile  de 
liturgică,  n  avem  până  acum  nici  un  studiu  în  româneşte  despre  acest 
important  obiect  liturgic  fără  de  care  astăzi  nu  se  mai  poate  să¬ 
vârşi  jertfa  cea  necurmată  a  dumnezeeştii  Euharistii.  Dealtfel,  în  în¬ 
treagă  literatura  teologică  ortodoxă  abia  dacă  mai  există  2  studii  te¬ 
meinice  despre  antimis:  al  lui  C.  Nikolskl  (Petersburg  1872,  care  nici 
păr.  Tuţă  nu  i-a  fost  accesibil)  şi  al  profesorului  Ivan  Goşev,  (Sofia 
1925)  dela  Facultatea  de  teologie  din  capitala  Bulgariei.  Celelalte  in¬ 
formaţii  de  prin  enciclopediile  teologice  rusă,  greacă  şî  apuseană 
(dintre  acestea  cele  mai  importante  sunt  cele  scrise  de  S.  Petrides) 
de  proporţii  reduse.  Iată  de  ce  lucrarea  păr.  N.  Tuţă  umple  un  gol 
atât  de  simţit  în  literatura  noastră  teologică.  Alături  de  studiul  prof, 
L  D.  Ştefănescu  despre  aceeaşi  problemă,  privită  însă  mai  mult 
sub  raport  artistic-bisericesc,  publicat  la  Bucureşti  în  1944  în  „Ana- 
lecta"  Institutului  de  Istoria  artei,  p.  105 — 130  şi  unde  se  foloseşte 
Şi  studiul  lui  C.  Nicolski,  putem  spune  că  astăzi  avem  lămurită  destul 
de  bine  această  importantă  problemă  Sstorică-liturgică. 

Lucrarea  se  împarte,  cum  era  şi  firesc,  In  2  părţi:  1.  studiu 
istorico-liturgic  (pp.  11 — 50)  şi  2.  descrierea  formală  ca  odor  bise¬ 
ricesc  (pp,  51 — 122).  La  sfârşit  (pp.  123—137)  se  dau  ca  anexe  două 
rândueli,  una  privitoare  la  punerea  antimisului  în  biserica  nou  zidită 
(după  Trebnicul  de  Chişinău  1908)  şi  cealaltă  privitoare  la  sfinţirea 
lui,  după  Rânduiala  sfinţirii  Bisericii,  ed.  sf.  Sinod,  Buc.  1897. 

Originar  din  vechea  pânză  „îliton"  care  se  întrebuinţa  ca  altar 
portativ  în  vremea  când  persecuţiile  nu  permiteau  zidirea  bisericilor 
de  zid,  antimisul  trebue  să  fi  existat  din  cele  mai  vechi  timpuri.  Ei 
este  strâns  legat  de  cuitul  martirilor  şi  al  moaştelor  lor  şi  de 
aceea  cred  că  autorul  făcea  bine  să  insiste  mai  mult  asupra  acestui 
capitol  în  care  desigur  că  ar  fi  găsit  informaţii  mai  bogate  privitoare 
la  începuturile  antimisului.  Cele  mai  vechi  ştiri  despre  forma  lui  da¬ 
tează  de  prin  sec,  6 — 7,  curând  după  aceea  întâlnindu-se  şi  nu¬ 
mele  lui  de  azi  (p,  21).  In  bisericile  ortodoxe  cel  mai  vechiu  antimis 
păstrat  este  unui  rusesc  din  anul  1148  sfinţit  de  celebrul  arhiepiscop 
Nifon  de  Novgorod  (la  Tuţă  p.  74)  având  la  mijloc  doar  crucea  ru¬ 
sească  încadrată  în  IS.  HS.  Ni.  KA,  iar  pe  margini  inscripţia.  A  doua 
perioadă  în  executarea  aRtimiselor  o  formează  sec,  16 — 17,  când  se 
adaogă  pe  lângă  cruce  şi  simboalele  evangheîiştiior  şi  uneltele  de 
tortură ;  suliţă,  burete,  piroane.  Astfel  de  antimise  avem  şi  la  noi  în 
ţară,  de  ex.  la  Putna.  Paralel  apare  şi  altă  iconografie;  sub  cruce  e 
zugrăvit  bustul  lui  Hristos  în  mormânt  sau  după  variantele  româneşti 
cu  influenţă  apuseană  în  potir  (cf,  fig.  6).  începând  cu  mijlocul  sec, 
17  (primul  dela  P,  Movilă)  apar  antimisele  cu  scena,  de  atunci  general 
uzitată,  a  punerii  în  mormânt. 

Autorul  descrie  tot  ceea  ce  priveşte  întrebuinţarea  liturgică  şi 
extraliturgică  a  antimiselor,  rânduiala  sfinţirii  lor,  apoi  materialul, 
culoare,  forma,  dimensiunile,  inscripţiile,  iconografia  şi  simboalele  de 
pe  antimise. 

Adunând  cu  migală  şi  cu  mari  cheltueii  un  număr  impresionant 
de  antimise  din  toate  regiunile  româneşti  (numai  în  cartea  aceasta  are 
43  de  reproduceri,  majoritatea  după  originale  româneşti  colecţionate 
personal),  autorul  a  făcut  în  acelaş  timp  şi  o  operă  de  pasionat  colec¬ 
ţionar  bisericesc.  Ştiam  că  sub  raport  artistic  ne  pregătea  prof,  C, 
Petranu  un  studiu  sistematic.  Acum  le  avem  măcar  pe  acestea  două 
pomenite  mai  sus. 

In  afară  de  greşelile  înregistrate  în  Erratâ  s’au  mai  strecurat 
câteva  pe  cari  le  semnalăm  cu  bunăvoinţă  autorului.  Anul  de  pe 
fig.  3  este  1699  iar  nu  1698,  cel  de  pe  fig.  11  e  1809  (sau  *804?) 
în  loc  de  1793  (cum  spune  sub  figură  şi  indice),  cel  de  pe  fig.  24  nu 
are  data  1733  ci  1751,  cel  din  fig.  29  are  data  1760  In  loc  de  1750, 
la  cel  din  fig.  30  se  adaogă  pe  lângă  1743  şi  data  1774,  iar  cel  din 
fig.  40  nu  poate  avea  data  1636,  ci  1638.  La  fel  nu  se  ştie  precis 
data  antimisului  de  sub  fig.  10:  1730  cum  spune  inscripţia  de  sub  el 
sau  1732  cum  se  spune  pe  verso? 

De  încheiere  autorul  face  propunerea  să  se  uniformizeze  icono¬ 
grafia  şi  inscripţia  de  pe  antimis,  dându-se  numai  de  Sf.  Sinod  dreptul 
de  a-1  elibera,  chiriarhii  eparhiilor  doar  iscălindu-1  şi  punându-i  data. 

Pentru  dragostea  cu  care  a  lucrat  şi  pentru  condiţiile  excelente 
în  care  a  apărut  această  publicaţie  de  lux  a  tip.  Cărţilor  Bisericeşti,  Păr. 
diacon  N,  Tuţă  are  drept  ia  toată  aprecierea  şi  recunoştinţa  tuturora. 

Preot  Dr.  TEODOR  BODOGAE 


CRONICA 


VIZITA  I.  P.  SF.  PATRIARH  ALEXEI  AL  RUSIEI  IN  ROMÂNIA, 
proiectată  încă  din  anul  trecut,  ca  urmare  a  călătoriei  făcute  la  Mos¬ 
cova  de  către  I.  P.  Sf.  Patriarh  Nicodim  al  României,  s’a  produs  în 
zilele  de  29  Maiu — 1 1  Iunie  a.  c.  înaltul  oaspe  a  fost  însoţit  de  I.  ?. 
Sf.  Mitropolit  Grigorie  al  Leningradului,  I.  P,  Sf,  Arhiepiscop  Vitalie 
de  Dimitrovsc,  protoiereul  Moscovei  Ştefan  Marcov,  prot.  Grigorie 
Razumovschi,  arhidiacon  Antonenco,  ş.  a. 

însoţit  de  reprezentanţii  Sfântului  Sinod,  P.  Sf.  Lor  Episcopii 
Nicolae  al  Orăzii  şi  Iosif  al  Argeşului,  şi  de  delegaţii  Ministerului 
Cultelor,  cari  i-au  ieşit  în  întâmpinare  la  frontieră,  I.  P,  Sf,  Patriarh 
Alexei  şi  suita  au  vizitat  următoarele  localităţi  i  Iaşi,  Bucureşti  (unde 
a  fost  întâmpinat  de  către  1.  P.  Sf,  Patriarh  Nicodim  şi  membrii  Gu¬ 
vernului  în  frunte  cu  dl  prim- ministru  Dr.  Petru  Groza),  Curtea  de 
Argeş,  Sinaia  (unde  a  fost  oaspele  Maiestăţii  Sale  Regelui  Mihai  I), 
Cluj,  Sibiu,  Deva  şi  Timişoara.  Pretutlndenea  a  fost  primit  cu  o  rară 
însufleţire. 

La  Sibiu,  înaltul  oaspe  a  sosit  în  seara  zilei  de  4  Iunie  a.  c„ 
fiind  întâmpinat  la  gară  de  către  I.  P.  Sf.  Mitropolit  Nicolae  ai  Ar¬ 
dealului,  înconjurat  de  către  P.  Sf,  Arhiereu  vicar  Teodor,  consilierii 
mitropolîtani  şi  arhlepiscopeşti,  profesorii  Academiei  teologice  „An- 
dreiane"  şi  de  un  mare  număr  de  preoţi,  precum  şi  de  dl  ministru 
I.  N.  Ciolan,  primarul  municipiului,  ofiţeri  general!  sovietici  şi  români, 
o  companie  de  onoare  cu  drapel  şi  muzică  a  elevilor  Şcoaiei  militare 
de  Infanterie,  etc, 

Intr  o  trăsură  trasă  de  cinci  cai  albi,  având  alăturea  pe  I,  P.  Sf. 
Mitropolit  Nicolae  al  Ardealului,  I.  P.  Sf.  Patriarh  Alexei  a  străbătut 
calea  dela  gară  până  la  Vila  mitropolitană  fiind  aclamat  de  elevii 
şcoalelor  sibiene,  muncitori  şi  popor. 

A  doua  zi,  Joi  5  Iunie  a.  c.,  Ia  orele  10,  în  prezenţa  dlui  prim- 
minîstru  Dr.  Petru  Groza  şi  a  dlor  miniştri  Radu  Roşculeţ  (Culte)  şi 
L  N.  Ciolan  (Cooperaţie),  s'a  săvârşit  o  rugăciune  de  mulţumită  în 
limbile  română  şi  rusă,  în  Catedrala  mitropolitană.  Răspunsurile  au 
fost  date  de  Corul  Reuniunii  de  muzică  „G.  Dima",  împreună  cu  Corul 
Catedralei,  dirijate  de  dl  prof,  Ilie  Micii.  La  sfârşit,  I.  P.  Sf.  Mitro¬ 
polit  Nicolae  a  rostit  următoarea  cuvântare  : 

înalt  Prea  Sfinţite, 

Vizita  pe  care  I.  P.  S.  Voastră  o  faceţi  Bisericii  ortodoxe  din 
Transilvania  reia  firul  unor  legături  dintre  Biserica  aceasta  şi  pravo- 

slavia  rasă,  legături  cari  odinioară  au  fost  deosebit  de  strânse  şi  cu 
mare  folos  pentru  apărarea  dreptei  credinţe  şi  a  naţionalităţii  popo¬ 
rului  român  din  Transilvania. 

Când  in  veacul  al  17-lea  principii  calvini  ai  Transilvaniei  străm- 
toraa  Biserica  ortodoxă  de  pe  aceste  meleaguri,  căutând  prin  toi  felul 
de  împilări  să  atragă  poporul  român  la  calvinism,  ierarhii  acestei 
Biserici,  ca  llie  îorest  şi  Sava  Brancovici,  au  luat  drumul  Moscovei , 
de  unde  au  primit  încurajări  şi  preţioase  ajutoare  materiale. 

Iar  când  în  veacul  al  18-lea,  împăraţii  Habsburgi  din  Viena, 
lucrând  prin  iezuiţi,  se  străduiau  prin  cele  mai  nemiloase  asupriri  să 
atragă  acest  popor ,  atunci  lipsit  de  ierarhi,  la  unaţia  cu  Roma  papală, 
preoţii  şi  protopopii  noştri  tot  la  Moscova  au  găsii  sprijin  şi  întărire. 

Astăzi,  din  mila  şi  cu  ajutorul  lui  Dumnezeu  condiţiile  s’au 
schimbat  în  aşa  măsură  încât  Patriarhul  Moscovei  şi  al  întregei  Rusii 
poate  întoarce  Bisericii  ortodoxe  din  Transilvania  vizita ,  căci  ea  nu  mai 
e  o  Biserică  asuprită  a  unui  popor  subjugat,  ci  e  o  Biserică  libera  a 
unui  popor  care  şi-a  regăsit  libertatea  prin  întregirea  acestei  provincii 
româneşti  cu  Ţara  mamă,  România. 

Ca  păstor  al  acestei  Biserici,  ca  urmaş  al  mitropoliţilor  transil¬ 
văneni  de  odinioară  cari  au  găsit  la  înaintaşii  Voştri  cel  mai  larg  spijin 
în  împrejurări  grele,  eu  folosesc  acest  prilej  ca  să  mulţumesc  I.  P.  S. 
Voastre  şi  prin  I.  P.  S.  Voastră  întregei  Biserici  ortodoxe  ruseşti 
pentru  tot  ajutorul  ce  ni  i-a  dat  în  trecutul  nostru  îndurerat. 

Mulţumesc  prin  I.  P.  S.  Voastră  poporului  ras  şi  pentru  sprijinul 
mai  recent,  pe  care,  sub  conducerea  marelui  bărbat  de  stat,  Genera¬ 
lisimul  Stalin,  ni  l-a  dat  pentru  readucerea  Transilvaniei  de  Nord,  la 
trupul  Ţârii  noastre  din  care  face  in  mod  firesc  parte.  Nu  vom  uita 
niciodată  această  faptă  generoasă,  prin  care,  cu  preţul  multor  sacri¬ 
ficii  de  vieţi,  poporul  de  sub  oblăduirea  duhovnicească  a  J.  P.  S. 
Voastre,  a  eliberat  o  parte  din  fiii  noştri  duhovniceşti,  din  cuptorul 
unor  grele  suferinţe. 

Astăzi,  I.  P.  S.  Voastră  veniţi  ca  păstorul  unei  mari  Biserici 
ortodoxe  autocefale  să  întoarceţi  vizita  unei  alte  Biserici  ortodoxe 
autocefale.  Actul  acesta  are  o  mare  importanţă  pentru  actualizarea 
comunităţii  ecumenice  care  face  din  Bisericile  autocefale  ortodoxe  o 
unitate  dogmatică  şi  spirituală  neîmpărţita  în  calitatea  ei  de  Trup 
mistic,  unic  şi  unitar  al  Domnului  nostru  Iisus  Hristos. 

Facă  bunul  şi  Atotputernicul  Dumnezeu  ca  intensificarea  legătu¬ 
rilor  dintre  Bisericile  noastre  sâ  inaugureze  o  nouă  epocă  de  strânsă 
colaborare,  de  păşire  comună  a  creştinismului  originar  în  toate  pro¬ 
blemele  ce  se  pun  lumii  de  mâine.  Toţi  suntem  dornici  ca  ortodoxia 
să  se  afirme  în  faţa  lumii  întregi  ca  o  forţă  respectată  prin  adevărul 
întreg  ce-l  posedă,  prin  unitatea  şi  tăria  credinţei  fiilor  ei. 

Dar  în  mod  deosebit  legăturile  dintre  Bisericile  noastre  socotim 
că  sunt  menii c  să  adâncească  raporturile  de  prietenie  între  popoarele 

noastre  ce  se  nutresc  din  concepţia  de  viaţa  a  aceleiaşi  credinţe  şi 
îşi  găsesc  bucuriile  sufleteşti  în  mângâierile  aceloraşi  nădejdi. 

Bisericile  noastre,  ca  mădulare  ale  Bisericii  ortodoxe  ecumenice,  ale 
Trupului  mistic  al  Domnului  nostru  Iisus  Hristos,  au  păstrat  şi  propove- 
duit  în  mijlocul  popoarelor  noastre,  rus  şi  român,  în  chip  neschimbat 
şi  nealterat  învăţătura  dumnezeiască,  adusă  din  cer  de  Mântuitorul 
nostru.  De  aceea  ele  au  reuşit  să  modeleze  sufletul  acestor  popoare, 
atât  pe  cât  împrejurările  istorice  le-au  îngăduit,  după  idealurile  cele 
mai  înălţătoare . 

Aşa  se  explică  de  ce  pe  aceste  meleaguri  orice  vizitator  a  întâlnit 
un  popor  de  o  bunătate  uimitoare,  cu  suflet  de  o  largă  înţelegere  şi 
de  o  mare  sensibilitate.  Dar  întrucât  ortodoxia  se  orientează  în  orga¬ 
nizarea  ei  după  organizarea  politică  a  popoarelor  şi  întrucât  ea  în¬ 
curajează  desvoltarea  specificului  spiritual  al  neamurilor,  orice  vizitator 
a  remarcat  originalitatea  etnică  a  poporului  nostru  şi  conştiinţa  ori¬ 
ginalităţii  sale. 

Biserica  ortodoxă  din  Transilvania,  ca  topte  Bisericile  ortodoxe , 
a  luptat  pentru  libertatea  acestui  popor  şi  pentru  revendicările  lui  so¬ 
ciale,  fiind  in  tot  trecutul  ei  multisecular  o  Biserică  a  poporului  în 
cel  mai  deplin  înţeles  al  cuvântului.  Ea  a  fost  Biserica  unui  neam 
aproape  numai  de  ţărani,  iar  organizarea  pe  care  şi-a  dat-o  şi  pe 
care  i-a  codificat-o  marele  nostru  Mitropolit  Andreia  Şaguna,  inspir ân- 
du-se  din  tradiţia  străveche  a  Bisericii  păstrată  în  obiceiurile  locului , 
este  poate  cea  mai  democratică  organizare  bisericească  din  lame. 

Duhul  acesta  democratic  in  interpretarea  nobilă  a  lui,  absorbit  de 
Biserica  ortodoxă  din  Ardeal  din  tradiţia  veche  creştină,  ca  şi  din 
viaţa  şi  tradiţia  poporului  român  şi  apoi  cultivat  de  ea  în  mijlocul 
acestui  popor,  face  ca  apropierea  dintre  Bisericile  şi  popoarele  noastre 
să  fie  mult  uşurată,  întemeindu-se  pe  idealuri  comune. 

Acestea  sunt  sentimentele  şi  gândurile  cu  cari  Vă  întâmpină,  înalt 
Prea  Sfinţite,  Biserica  şi  poporul  român  ortodox  din  Transilvania,  ca 
expresie  a  dragostei  calde  şi  a  respectului  cu  care  salută  cea  dintâi 
vizită  a  unui  Patriarh  rus  pe  meleagurile  sale.  Fiţi  binevenit  în  nu¬ 
mele  Domnului  şi  duceţi,  Vă  rugăm,  pravoslavnicului  popor  rus 
asigurarea  frăţiei  noastre  de  credinţă. 

A  răspuns,  precum  urmează,  I,  P.  Sf.  Patriarh  Alexei  al  Mot~ 
covei  şi  al  întregei  Rusii : 

înalt  Prea  Sfinţite  Mitropolit  întâi  Stătător  al  Bisericii  din  Tran¬ 
silvania, 

Sunt  adânc  mişcat  de  această  primire  solemnă,  cordială,  cu  care 
aţi  cinstit,  înalt  Prea  Sfinţia  Voastră  şi  întregul  popor,  venirea  mea 
în  acest  oraş. 

Această  măreaţă  Catedrală,  această  mulţime  a  clericilor  îmbrăcaţi 
în  odăjdii  sfinte  şi  numerosul  popor  adunat  aici,  ne  amintesc  nouă  de 
vremuri  când  Biserica  era  una. 

Faptul  acesta  mărturiseşte  despre  adâncimea  credinţei  poporului 
românesc,  care  datorită  numai  acestei  credinţe  tari  în  Dumnezeu,  a 
putut  învinge  toate  greutăţile  şi  vicisitudinile  care  s’au  abătut  în  de¬ 
cursul  istoriei  asupra  sa. 

In  toate  localităţile  pe  cari  noi  le- am  vizitat,  am  întâlnit  mulţime 
de  credincioşi,  care  ne-au  întâmpinat  pe  noi  cu  o  deosebită  dragoste, 
văzând  întru  noi  pe  purtătorii  aceleiaşi  credinţe  adevărate  în  Hristos. 

Şi  această  credinţă  e  sufletul  poporului  român  şi  în  aceasta  stă 
chezăşia  izbândei  sale  în  lumea  aceasta  şi  în  atingerea  tuturor  idea-  ' 
lurilor  care  i  se  pun  înainte. 

După  cum  am  spus  altădată,  marele  scriitor  creştin  Tertulian  a 
spus  că  sufletul  omului  este  după  fiinţa  sa  creştin.  Prezentându-Vă 
aceste  cuvinte  ale  marelui  Tertulian,  putem  spune  că  şi  sufletul  româ¬ 
nului  este  credinţa  cea  ortodoxă,  care-l  ajută  pe  dânsul  să  înfăptu¬ 
iască  în  viaţă  toate  idealurile  cele  mai  sfinte. 

Aceasta  credinţă  a  dat  naştere  marilor  conducători  ai  creştinătăţii 
ortodoxe  din  Transilvania  —  din  rândul  cărora  a  ieşit  marele  con¬ 
ducător  sufletesc,  marele  arhipăstor,  care  a  fost  Andreiu  Şaguna. 

Nu  este  nicio  îndoială  că  şi  în  timpurile  de  astăzi  vor  ieşi  din 
mijlocul  poporului  mulţi  păstori  şi  arhipăstor i,  care  vor  duce  acest 
popor  pe  calea  mântuirii.  Nu  este  iarăşi  nicio  îndoială  că  poporul 
român  păşeşte  pe  calea  progresului,  căci  în  frunte  are  conducători, 
care  sunt  buni  fii  ai  Bisericii  române,  după  cum  este  Primul  Ministru 
dl  Dr.  Petru  Groza ,  care  este  luminat  creştin  şi  devotat  fiu  al  Bise¬ 
ricii  române  ş J  al  neamului  său. 

Scopul  Bisericii  este  ca  şi  în  timpurile  de  azi,  când  are  atâţia 
duşmani,  să  ducă  lupta  in  contra  acestor  duşmani  pe  un  front  unic . 

Şi  iată,  eu,  ca  întâiul  Stătător  al  Marei  Biserici  ruse,  mi-am  pus 
în  gând  să  întrunesc  la  Moscova  pe  toţi  înalţii  Stătători  ai  Bise¬ 
ricilor  ortodoxe  autocefale  din  lume. 

Eu  sunt  fericit  că  această  intentiune  a  mea  de  a  convoca  o  con¬ 
sfătuire  a  reprezentanţilor  Bisericii  Ortodoxe  ecumenice ,  a  găsit  un 
ecou  cald  atât  în  sufletul  înalt  Prea  Sfinţiei  Sale  Patriarhul  Nicodim 
şi  al  clerului,  cât  şi  al  Conducătorilor  Statului,  în  frunte  cu  dl  Prim- 
Ministru  Dr.  Petru  Groza  şi  al  dlui  ministru  Radu  Roşculeţ. 

Când  va  sosi  toamna  eu  voiu  aştepta  cu  toată  dragostea  pe  re¬ 
prezentanţii  Bisericilor  autocefale  din  lume  şi  în  special  pe  reprezen¬ 
tanţii  Bisericii  autocefale  române  la  Moscova,  încredinţat  fiind  că 
hotărârile  care  se  vor  lua,  vor  fi  luate  într'un  singur  suflet.  Folosin- 
du-mă  de  acest  prilej,  că  sunt  în  mijlocul  Dvs.,  eu  chem  binecuvân¬ 
tarea  lui  Dumnezeu  peste  poporul  acesta,  pentru  o  activitate  rodnică  a 
clerului,  care,  după  cum  am  constatat,  a  obţinut  mari  succese  pentru 
formarea  caracterului  religios- moral  al  poporului  acestuia.  Şi  sunt 
încredinţai  că  Dumnezeu  va  binecuvânta  legăturile  noastre  de  prietenie 
şi  dragoste,  legături  cari  există  între  Biserica  rusa  precum  şi  între 
poporul  român  şi  poporul  ras. 


REVISTA  TEOLOGICA 


263 


Intru  mulţi  ani  să  trăiţi  I.  P,  S,  întâiul  Stătător  al  Bisericii  din 
Transilvania  Mitropolitul  Nicolce,  Prea  Cucernicilor  Preoţi  şi  între¬ 
gului  popor  din  această  de  Dumnezeu  păzită  parte  a  pământului . 

înaltul  oaspc  a  primit  în  dar,  din  partea  I.  P.  Sf,  Mitropolit 
Nicolae,  o  icoană  a  Sfintei  Fecioare  Maria,  un  exemplar  din  Noul 
Testament  dela  Bălgrad  (1648),  un  exemplar  din  Biblia  lui  Şaguna, 
un  covor  ţărănesc  şl  tipăriturile  mai  proaspete  ale  tiparniţei  noastre 
şaguniene. 

A  urmat  apoi  o  recepţie  la  Reşedinţa  mitropolitană  şi  o  impre¬ 
sionantă  festivitate  în  curtea  Academiei  teologice  „Andreiane",  la  buna 
reuşită  a  căreia  şi-au  dat  concursul :  Corurile  şcoalelor  noastre  con¬ 
fesionale,  Corul  Reuniunii  de  muzică  „G.  Dima“,  Corul  „Orpheu", 
Corul  Sindicatului  Artelor  grafice  şl  Corul  Şcoalei  de  cântăreţi  bise¬ 
riceşti,  dirijate  de  profesorii  Preot  Gh,  Şoima,  Ilie  Mîcu  şi  Diacon 
Anatolie  Scurtu.  In  numele  şcoalelor  Bisericii  noastre,  Păr,  rector 
Prot,  Dr.  Nicolae  Neaga  a  rostit  cuvântul  de  bineventare, 

După  masa  de  amiazi  dela  Reşedinţa  mitropolitană,  cu  acelaşi 
ceremonial  ca  şi  la  sosire,  I,  P.  Sf.  Patriarh  Alexei  şi  ceilalţi  oaspeţi 
au  părăsit  cetatea  de  scaun  a  Mitropoliei  Ardealului. 

Preot  Dr.  GRIGORIE  T,  MARCU 

■'& 

SERBAREA  COMEMORATIVĂ  A  REUNIUNII  MESERIAŞILOR 
ROMÂNI  DIN  SIBIU,  din  prilejul  împlinirii  a  opt  decenii  dela  înfi¬ 
inţarea  ei  (1867 — 1947),  s'a  desfăşurat  Duminecă  15  Iunie  a.  c. 

După  sf.  Liturghie  din  Catedrala  mitropolitană,  la  care  membrii 
Reuniunii  au  participat  în  număr  mare,  cu  drapelul  în  frunte,  a  avut 
loc  la  sediul  acestei  vechi  obştii  muncitoreşti  solemnitatea  desvelirii 
busturilor  primilor  ei  preşedinţi  activi  protopopul  Nicolae  Cristea, 
fost  sfetnic  al  Mitropolitului  Şaguna,  şi  Victor  Em.  Tordăşianu.  Un 
sobor  de  preoţi  şi  diaconi  a  săvârşit  îndătinata  slujbă  religioasă.  Corul 
Reuniunii,  dirijat  de  păr.  prob  Gh.  Şoima,  a  dat  răspunsurile.  Actualul 
preşedinte  al  Reuniunii,  păr.  prot.  stavr.  Emilian  Cioran,  consilier 
mitropolitan,  a  recapitulat  într'o  amplă  şi  mişcătoare  cuvântare  tre¬ 
cutul  de  lupte  şi  de  jertfă  al  meseriaşilor  români  din  Sibiu,  subliniind 
contribuţia  decisivă  pe  care  Biserica  noastră,  prin  ierarhii  şi  preoţii 
ei,  a  avut-o  în  străduinţele  de  desrobire  şi  solidarizare  a  păturii  noastre 
meşteşugăreşti. 

A  luat  apoi  elefantul  I.  P.  Sf.  Mitropolit  Nicolae  al  Ardealului, 
patronul  Reuniunii,  binecuvântând  silinţele  meseriaşilor  şi  îndemnându-i 
să  rămână  mereu  alipiţi  de  Biserică  şi  de  sufletul  neamului,  după 
pilda  înaintaşilor. 

Seria  cuvântărilor  au  încheiat-o  dnii  ministru  I,  N,  Ciolan  şi 
primar  Vasile  Hada. 

Un  public  număros,  în  frunte  cu  reprezentanţii  instituţlunilor 
locale  de  cultură,  a  participat  la  această  festivitate.  GR  T  M 


NOTE  Şl  INFORMAŢII 

SUBLINIAM  în  numărul  pre-  noui ,  în  care  râvnim  cu  ardoare 


cedent  al  revistei  noastre  (p.  189 
— 193)  succesul  pe  care  l-a  avut 
ciclul  de  conferinţe  publice  orga¬ 
nizat  în  cursul  anului  şcolar  în¬ 
cheiat  de  profesorii  Academiei 
teologice  „Andreiane“  din  Sibiu. 

Aceste  conferinţe  —  unspre¬ 
zece  la  număr  —  sporite  cu 
încă  trei  contribuţiuni  valoroase, 
au  fost  înmănunchiate  într’un 
volum  care  poartă  titlul  generic 
Biserica  şi  Problemele  Vremii. 

Tiparniţa  noastră  şaguniană 
fiind  ocupată  cu  alte  lucrări,  I. 
P.  Sf.  Mitropolit  Nicolae  al  Ar¬ 
dealului  a  aprobat  ca  publicarea 
acestui  volum  să  se  facă  de 
către  Institutul  de  arte  grafice 
„ Dacia  Traiană  S.  A"  (Sibiu, 
Piaţa  Unirii  7),  care  prin  direc¬ 
torul  său  general  dl  I  Bucşan 
s'a  oferit  cu  mărinimie  să-l  ia  în 
editura  proprie. 

Cartea  Biserica  şi  Proble¬ 
mele  Vremii,  executată  în  con- 
diţiuni  tehnice  superioare,  demne 
şi  de  cuprinsul  ei  şi  de  renumele 
casei  editoare,  este  prevăzută  cu 
o  copertă  artistică,  lucrată  de 
păr.  ieromonah  Arsenie  dela  sf. 
Mănăstire  Brâncoveanu. 

Ea  reprezintă  răspunsul  pe 
care  Biserica  noastră  îl  dă,  prin 
oamenii  ei  de  ştiinţă,  la  numă- 
roase  întrebări  de  căpetenie  ce  se 
pun  conştiinţei  chinuite  a  acestor 
vremi  de  aşezarea  a  unei  lumi 


să  sălăşluiască  pacea  şi  prospe¬ 
ritatea,  pe  toate  tărâmurile  vieţii 
de  obşte. 

Fiind  accesibilă  oricărui  creştin 
cu  ştiinţă  de  carte,  rugăm  pe  P. 
C.  protopopi  şi  preoţi  s’o  reco¬ 
mande  în  cercuri  cât  mai  largi, 
încredinţaţi  fiind  că  prin  răspân¬ 
direa  ei,  servesc  însăşi  cauza 
Bisericii  ai  cărei  slujitori  fideli 
sunt. 

Cartea  se  poate  comanda  prin 
Rectoratul  Academiei  teologice 
„Andreiane" .  la  preţul  modest  de 
Lei  250  mii  (în  librării  costă 
Lei  300  mii),  sumă  care  urmează 
a  se  trimite  prin  mandat  poştal. 

Să  nu  lipsească  din  nicio  bi¬ 
bliotecă  parohială  şi  de  pe  masa 
niciunui  creştin  luminat. 

& 

LUÂND  aminte  Ia  jertfelnicia 
înaintaşilor,  ale  căror  danii  sub¬ 
stanţiale  au  uşurat  în  împreju¬ 
rări  grele  îndeplinirea  misiunii 
ce-i  revine  Bisericii  noastre  în 
mijlocul  poporului  român,  mai 
ales  dincoace  de  Carpaţi,  n'am 
ostenit  a  îndemna  pe  oamenîi 
cu  stare  să  facă  aşişderea.  în¬ 
demnul  nostru  se  îndrepta,  de 
fiecare  dată,  în  prima  linie  că¬ 
tre  aceia  dintre  membrii  cleru¬ 
lui,  a  căror  prisosinţă  de  ago¬ 
nisită  materială  socoteam  că  îşi 
poate  găsi  cel  mai  bun  plasa¬ 
ment  în  întemeierea  de  funda- 

ţîuni  şi’n  săvârşirea  de  danii 
corespunzătoare  sarcinilor  ac¬ 
tuale  ale  instituţiilor  noastre  bi¬ 
sericeşti. 

Fundaţiunea  căreia  i-a  pus 
temelie  parohul  nostru  din  Bu- 
dlla  (Braşov),  Păr.  Iordan  Curcu- 
bătă  şi  soţia  sa  Aurelia,  este 
una  din  cele  mai  proaspete  măr¬ 
turii  ale  jertfelnicieî  preoţeşti. 
Am  scris  despre  ea,  în  două 
rânduri,  arătând  că  fondatorul 
nu  uită  s’o  alimenteze  periodic 
cu  noui  danii,  cari  să-i  permită 
şi'n  aceste  vremuri  de  devalo¬ 
rizare  a  monetei  naţionale,  în¬ 
deplinirea  scopului  ce  i-a  fost 
fixat  prin  actul  fundaţional. 

Beneficiara  acestei  fundaţiuni, 
Academia  teologică  „Andreîană", 
a  înregistrat  recent  o  altă  danie 
preţioasă,  care  i-a  venit  la  timp 
şi  în  forma  cea  mai  potrivită. 

Se  ştie  că  această  înaltă  in¬ 
stituţie  de  învăţătură  preoţească 
şi  educaţie  ortodoxă  tipăreşte 
an  de  an  tradiţionalul  Anuar , 
cu  studii  de  specialitate  şi  cu 
îndătinatele  date  şcolare.  Lipsa 
din  ce  în  ce  mai  accentuată  a 
hârtiei,  ca  şi  scumpirea  cres¬ 
cândă  a  tiparului,  ameninţau  cu 
întreruperea  tradiţiei  publicării 
Anuarului,  mai  ales  că,  în  lipsa 
unor  subvenţii  suficiente,  finan¬ 
ţarea  acestei  lucrări  a  rămas 
aproape  de  fiecare  dată  exclusiv 
în  sarcina  posibilităţilor  pecu¬ 
niare  minimale  ale  instituţiei. 

Aflând  de  strâmtorarea  în  care 
se  găseşte  şcoala  care  l-a  pregătit 
pentru  slujba  preoţească  şi  pe 
C.  Sa,  parohul  nostru  din  Pe- 
treşti  (prot.  Sebeş),  Păr.  Ioan 
Cărpinişan,  a  dăruit  Academiei 
teologice  „Andreiane"  toată  can¬ 


titatea  de  hârtie  de  tipar  nece¬ 
sară  editării  Anuarului  pe  anul 
academic  1946 — 47,  Valoarea 
acestei  danii,  calculată  ia  pre¬ 
ţul  de  cost  al  hârtiei  de  tipar 
din  Aprilie  1947,  reprezintă  fru¬ 
moasa  sumă  de  Lei  20  milioane. 

Gestul  C.  Sale  întrece  orice 
cuvânt  de  apreciere.  Bine  ar  fi 
dacă  şi  alţi  preoţi  cu  dare  de 
mână  i-ar  călca  pe  urme,  mai 
ales  că  tipărirea  Anuarului  în 
chestiune  reclamă  sume  consi¬ 
derabile. 

Pomelnicul  acestor  faceri  de 
bine  n'ar  fi  complect  dacă  n’am 
aminti  că  la  îndemnul  I.  P.  Sf. 
Mitropolit  Nicolae  al  Ardealului, 
câteva  parohii  din  Arhiepiscopia 
noastră  participă  la  întreţinerea 
în  internatul  Academiei  teolo¬ 
gice  „Andreiane"  a  unor  stu¬ 
denţi  teologi  sârguincioşi  şi  cu 
purtare  bună,  dar  complect  lip¬ 
siţi  de  mijloace  materiale. 

Daniile  acestea  pricinuiesc  bu¬ 
curie  pe  pământ;  în  cer,  ele  *e 
chiamă  vistierie. 

CĂRŢILE  de  Religie  pentru 
şcolile  primare,  editate  de  P.  V. 
Consiliu  arhiepiscopesc  ort.  rom. 
de  Alba-Iulia  şi  Sibiu,  au  ajuns 
într'un  timp  destul  de  scurt  la 
a  patra  ediţie.  E  un  succes  fără 
precedent,  mai  ales  dacă  ţinem 
seamă  de  tirajul  urcat  pe  care 
l-a  înregistrat  fiecare  ediţie. 

Succesul  acesta  se  datoreşte 
în  primul  rând  calităţilor  lor  de 
fond  şi  formă.  Autorul,  păr.  D. 
Călugăr,  conferenţiar  la  Acade¬ 
mia  teologică  „Andreiană",  este 
îndeobşte  recunoscut  ca  cel  mai 
dotat  şi  mai  destoinic  catehet 
ortodox  român,  pe  care-1  avem 

astăzi.  Serviciile  pe  cari  le  face 
Evangheliei  lui  Hristos  în  lumea 
copiilor,  întrec  orice  cuvânt  de 
apreciere. 

:F. 

STUDENŢII  Academiei  teolo¬ 
gice  „Andreiane"  din  Sibiu,  gru¬ 
paţi  în  Societatea  de  lectură  „A. 
$aguna“,  în  colaborare  cu  un 
grup  de  eleve  ale  Şcoalei  nor¬ 
male  de  fete  „A.  Şaguna“,  au 
reprezentat  pe  scena  teatrului 
nostru  municipal  piesa  religioasă 
Anastasia  Romana,  de  preotul 
Andrei  Lupşa,  Succesul  categoric 
pe  care  l-au  avut  la  premieră, 
i-a  îndemnat  la  repetarea  repre¬ 
zentaţiei  pe  aceeaşi  scenă,  pre¬ 
cum  şi  în  Răşinari,  Alba-Iuiia  şi 
Sebeş- Alba. 

Pretutindenea  şi  de  fiecare 
dată,  publicul  a  urmărit  cu  emoţie 
reuşita  evocare  a  martiriului  a- 
eestei  muceniţe,  căreia  Mirele 
ceresc  i-a  hărăzit  cununa  sfin¬ 
ţeniei  pe  la  mijlocul  veacului  III. 

PR0T01EREUL  Dr.  Petru  Re- 
zuş,  profesor  la  Academia  teo¬ 
logică  din  Caransebeş  şi  director 
al  revistei  „Altarul  Banatului", 
a  fost  numit  profesor  de  Teolo¬ 
gie  fundamentală  (Apologetică)  la 
Facultatea  de  Teologie  dîn  Su¬ 
ceava. 

După  ce  a  slujit  cu  credinţă 
şi  competenţă  Ortodoxia  bănă¬ 
ţeană  vreme  de  mai  mulţi  ani, 
acest  valoros  membru  al  gru¬ 
pării  revistei  noastre  se  bucură 
acum  de  satisfacţia  pe  deplin 
meritată  de  a  munci  la  o  catedră 
universitară  din  regiunea  sa  de 
obârşie. 


UN  publicist  bisericesc  trebue 
să  fie  în  clar  cu  doua  lucruri, 
ori  de  câte  ori  pune  mâna  pe 
condeiu :  să  ştie  ce  să  scrie  şi 
să  ştie  cum  să  scrie!  EI  trebue, 
prin  urmare,  să  dispună  de- o 
respectabilă  doză  de  stăpânire 
de  sine,  să  aibă  simţul  nuanţelor, 
să  aibă  curaj  moral  invulnerabil  şi 
să  mânuiască  fără  sminteală,  chiar 
atunci  când  se  afli  în  situaţia  de-a 
înfiera  stări  de  lucruri  inadmisi¬ 
bile,  cel  mai  cast  limbaj  cu  putinţa. 
Pentru  ca  publicistul  bisericesc  nu 
dărâmă  ci  zideşte,  nu  desgustă 
şi  nu  descurajează  pe  nimeni 
ci  aprinde  râvna  pentru  orice 
lucru  bun  şi  înzdrăveneşte  ener¬ 
giile  ostenite.  El  este  slujitor  al 
adevărului  care  face  viu.  Ne- 
zăbavnic  în  denunţarea  şi  în¬ 
fruntarea  răului,  el  va  fi  tot¬ 
deauna  —  şi  totdeodată  —  grab¬ 
nic  întru  relevarea  binelui.  Pe 
cel  dintâi  nu-1  tolerează,  iar  pe 
celălalt  nu-1  neglijează,  Sf.  Apo¬ 
stol  Pavel  —  despre  care  sa 
spus  că  dacă  ar  fi  trăit  în  zi¬ 
lele  noastre  se  făcea  ziarist  — 
este  cel  mai  indicat  dascăl  în 
acestă  privinţă,  dacă-l  citeşti  cu 
răbdare  şi  cu  osebită  luare 
aminte.  Mustrarea  lui  e  aspra, 
dar  nu  neiertătoare  —  şi,  de 
aceea,  nu  nimicitoare.  Lauda  lui 
e  generoasă,  dar  temperată,  ori 
de  câte  ori  subliniază  merite 
omeneşti  —  chiar  când  aceste 
merite  şi  le-au  agonisit  oameni 
duhovniceşti.  Ea  îmbracă  pur¬ 
pura  împărătească  a  imnului  nu¬ 
mai  când  cel  lăudat  e  Dumnezeu, 
sau  Fiul  Său. 

E  explicabil!  Ceea  ce  pu¬ 
tem,  ca  oameni  şi  ca  creştini,  o 
datorim  în  primul  rând  —  şi 

mai  presus  de  orice  —  iui  Dum¬ 
nezeu.  Siabele  noastre  ne  voinţe 
au  doar  meritul  de-a  ii  consim¬ 
ţit  să  se  pună  în  slujba  LuL 

Iată  dece  lauda  excesiva,  care 
sare  dincolo  de  adevăr,  trebue 
evitată  în  publicistica  biseri¬ 
cească,  Aicî,  mai  mult  decât  în 
celelalte  sectoare  ale  presei,  de¬ 
cenţa  trebue  să  fie  regulă  de  aur. 

E  ceea  ce  cere  şi  părintele 
Gh.  Ch(iriac)  într'o  scânteietoare 
notă  din  „Lumina  Creştină"  (nr, 
13-16  din  15  Febr,  a.  c.),  când 
constată  cu  amărăciune  că : 
„Aproape  toate  revistele  biseri¬ 
ceşti,  dintre  puţinele  cari  au  mai 
rămas,  se  menţin,  cu  excepţia 
revistei  Sf.  Sinod  şi  Revista 
Teologică  dela  Sibiu,  pe  linia 
tămâierii.  Sub  motiv  că  oglin¬ 
desc  mişcarea  eparhială  etalează 
pe  coloane  întregi  laude  şi  înalţă 
ditirambi  măgulitori  întâilor  stă¬ 
tători  ai  altarelor  din  Eparhie". 

Admiţând  că  pomelnicul  ex¬ 
cepţiilor  indicate  de  părintele 
Gh.  Ch.  este  ceva  mai  volumi¬ 
nos,  faptul  semnalat  de  C.  Sa 
rămâne  oricum  profund  regre¬ 
tabil.  Confraţii  cari  practică 
lauda  excesivă  nu  trebue  să  se 
supere  dacă  adăugăm  că  aceste 
laude  ar  putea  să  jeneze  nu 
numai  pe  cititor,  cl  şi  pe  cei 
cari  beneficiază  de  ele. 

35 

IN  câteva  numere  mai  proas¬ 
pete  ale  revistei  săptămânale 
Ortodoxia ,  care  apare  în  Bucu¬ 
reşti  sub  diriguirea  destoinicului 
preot  Toma  Chlricuţă,  regăsim 
printre  colaboratori  un  nume 
care  ne  este  cunoscut  s  „Prof.  Iosif 
E,  Naghiu", 

Pe  purtătorul  Iul,  îl  ştiam  în 


perpetuă  cursă  de  trecere  dela 
o  confesiune  la  alta.  De  prove¬ 
nienţă  ne- ortodox,  tânăr  fiind,  a 
învăţat  la  şcolile  noastre  teolo¬ 
gice.  Apoi  ne-a  părăsit,  trecând 
în  slujba  ramurei  papistaşe  care 
îşi  zice  „română  unită".  Acum, 
s'a  întors  de  unde  a  plecat  şi 
vădeşte  zel  pentru  tocmealele  Or¬ 
todoxiei  răsăritene. 

Că  s’a  întors,  nu-î  supărare. 
Dar  bucuria  întoarcerii  nu-i  în¬ 
treagă,  adică  e  aşa  ca  bucuria 
celui  păţit.  Depinde  exclusiv  de 
prof.  I.  E.  N.  dacă  îndoiala  cu 
care  cei  ce  luăm  act  de  re  venirea 
sa  la  Ortodoxie  se  va  risipi,  ori 
mai  vârtos  se  va  întări. 

Ca  să  se  risipească,  un  lucru 
trebuieşte s  Măcar  de-acum  încolo, 
prof.  I.  E.  N.  să  aibă  starişte. 

* 

PROTOIEREUL  Dr.  llarion  V. 
Felea,  eminentul  profesor  al  A- 
cademiei  teologice  din  Arad,  a 
înzestrat  recent  Biblioteca  po¬ 
porală  „Veniţi  la  Hristos"  cu  o 
lucrare  despre  Sfintele  Taine. 
Prin  volumul  (190  pagini),  den¬ 
sitatea  şi  claritatea  expunerii,  car¬ 
tea  aceasta  reprezintă  cea  mai 
complectă  şi  mai  preţioasă  ex¬ 
punere  pe'nţelesul  tuturor  a  doc¬ 
trinei  ortodoxe  despre  sfintele 
Taine,  Erorile  sectare  sunt  sem¬ 
nalate  şi  combătute  metodic,  cu 
argumente  irezistibile. 

Rezervându-ne  plăcerea  de- a 
reveni  asupra  ei,  deocamdată 
recomandăm  călduros  C.  preoţi 
s’o  pună  fără  preget  în  mâinile 
păstoriţilor  lor,  încredinţându-i 
că  pază  bună  le  va  fi  împotriva 
săgeţilor  celor  ce  nu  iubesc 
dreptele  orânduiri  ale  Ortodoxiei 
răsăritene.  GR.  T,  M. 

PAROHIA  Rod,  din  protopo¬ 
piatul  SălJşlii,  a  primit  la  praz¬ 
nicul  de  pomenire  al  sfinţilor 
apostoli  Petru  şi  Pavei,  un  dar 
pe  cât  de  preţios,  pe  atât  de 
semnificativ.  Preţios  prin  valoarea 
lui,  evaluată  de  cunoscători  la 
mai  multe  sute  de  milioane;  şi 
semnificativ  prin  locul  de  unde 
a  venit. 

Sat  sărac  de  oieri  necăjiţi,  dar 
harnici  ca  oamenii  despre  care 
se  spune  pe  bună  dreptate 
ca  sfinţesc  pământul  aspru  pe 
care-l  stăpânesc,  Rodenii  şi-au 
ridicat  sălaşuri  tr  lnice  şi  curate, 
cu  trudă  istovitoare.  Despre  ali¬ 
pirea  lor  faţă  de  legea  străbună, 
stă  mărturie  falnica  şi  încăpă- 
toarea  biserică  ortodoxă,  unul 
din  cele  mai  frumoase  lăcaşuri 
de  închinăciune  din  Mărginenime. 

Jefuită  în  câteva  rânduri  de 
lotri  fără  frică  de  Dumnezeu, 
această  biserică  a  fost  înzestrată 
cu  două  rânduri  de  odăjdii  lu¬ 
crate  în  fir  de  aur  şi  argint,  precum 
şi  cu  diferite  obiecte  de  cult  din 
argint  aurit.  Darul  acesta  i-a 
venit  din  partea  secţiei  Sibiu  a 


„Apărării  Patriotice reprezen¬ 
tată  prin  dnii  Bălan,  Grigoraş 
şi  inspector  general  şcolar  prof. 
Ion  Nistor, 

Predarea  preţiosului  dar  s'a 
făcut  la  sfârşitul  sf.  Liturghii, 
săvârşită  de  pâr.  prof.  Dr.  Gri- 
gorie  T.  Marcu,  delegatul  Arhi¬ 
episcopiei  Sibiului,  şi  de  parohii 
locului  C.  Ghişe  şi  B,  Rusu.  Pre¬ 
dica  praznicului  a  fost  rostită 
de  păr.  prof.  Marcu,  care  a 
săvârşit  şi  slujba  de  sfinţire  a 
odăjdiilor.  Dl  Bălan  a  citit  actul 
de  danie,  iar  dl  prof.  I.  Nistor, 
fiu  al  satului,  a  rostit  o  însufle¬ 
ţită  cuvântare  despre  Iisus  Mân¬ 
tuitorul,  prietenul  celor  oropsiţi, 
încheind  cu  asigurarea  că  Par¬ 
tidul  comunist  român,  care  a 
creat  organizaţia  de  binefacere 
„Apărarea  Patriotică",  nu  duş¬ 
măneşte  Biserica  şi  nu  este  po¬ 
trivnic  credinţei  religioase,  cum 
îl  calomniază  adversarii  săi.  In 
numele  parohienilor,  păr.  B. 
Rusu  a  exprimat  mulţumiri  căl¬ 
duroase  „Apărării  Patriotice", 
pentru  darul  ce  l-a  făcut  Rode- 
nilor.  R.  T. 


